كرونيك لعبة العشاق\nعدد الحلقات : 79 حلقة\nالكاتب : رزقو\nصفية : خلوود خلوود\nخلود : وي ماما ؟\nصفية : نوضي تغسلي الماعن\nخلود : هاني جاية\nشوية هاك دخلت صفية للكوزينة لقات الماعن مزالو تقلقت ... راحت عند خلود لبيتها\nصفية : مزلتي مع الفيزبوك ؟\nخلود : ههه ماما فايسبوك فايسبوك\nصفية : ايه فيزبوك...درك تحطيه وامشي تغسلي ماعنك\nخلود : اصبري ياماما نكمل الكرونيك ونجي\nصفية : واش هذي كورني ؟\nخلود : هههههه خاه عليك يا ماما كرووونيك يعني قصة ... قصة بزاف شابة يحطوهم هنا فالفايسبوك ... ياماما يهبلو\nوعنقت تليفونها وغمظت عينيها فرحانة.\nصفية : يصفر وجهكم هبلكم التليفون هذاك ... نوضي تغسليهم وولي اقراي\nخلود : منقدرش يا ماما ... راني بلايت ويكومنتو بزااف ومنلحقش الحلقات ... ولايت ملازمش ديباسي مية كومنتار\nصفية : والله مفهمت واش راكي تهدري ... نوضي اغسلي لماعن هيا خفي\nخلود : عيشك ماما خليني نكملها عيشك\nصفية : خلود نزعف عليك\nخلود : بففف خلاص هاني رايحة\nحطت كيتمان وراحت تغسل لماعن تاع العشا وتغني\nياحبك ساكنلي فلدم\nوعلى ذراعي غادي نوشم\nولد الحومة مابغا يحشم\nقتلاتو لغيرة والسم\nوهايا يا ...\nكملت الماعن ترمات في فراشها دخلت تقرا الكرونيك لي داتلها عقلها ... تاع الڨلب تاع الكاتب رزقو\nخلود : اوووف فاتوني بزاف الحلقات علاه يا هشام مجيش كامل وكي نغسل انا الماعن تنفحلك تحط الحلقات بفففف\nخويا عيشك عاود حطلي الحلقات راني بلايت ومخرجوليش\nهشام يعوج في فمو قاللها : اممم كنتي فالبريفي دوري وجاية نعاودلك انا الحلقات ... طفرت درك\nخلود تقلقت : وين شفتني كنت فالبريفي يخي حالة\nهشام : هههههه زعما صح مكنتيش بريفي\nخلود : مكنتش والله كنت نغسل فالماعن 😭😭 حرام عليك عاودهملي راهم يحرقو في قلبي 💔\nهشام : مسكييينة 😂 خلاص درك نبعثهملك بريفي ولا عندك كاش واحد ميحبش ؟؟\nخلود : معنديش ابعثلي\nهشام : اوك درك. نبعثلك.\nخلود : ميرسي 😍\nهشام : وانا نقدر نخليها في خاطر عمري\nخلود : اسمع بركا مالدسارة\nهشام : هههههه اوك الحاجة مقلناش ماتكليناش برك\nبقات خلود تستنا في هشام ... شوية هاك جاها للبريفي\nهشام : سلام\nخلود : سلام ... الكرونيك\nهشام : اوك درك نبعثلك\nبدا يبعثلها ... بعثلها الحلقات وهي تقرا وفرحانة\nكلما يحبس تقولو\nخلود : واااااع ڨلييع ڨلبي 😍 عشقت في يونس\nهشام : ههههههخخخ شكون يونس؟\nخلود : تاع الكرونيك ... ديجا متسقسينيش كمل كمل\nهشام كمل بعثلها\nخلود : ياااع يونس\nهشام : عييتيني بيونس تاعك انا نبعثلك ونتي تحلبي فيه\nخلود حلت فمها مخلوعة : شبيك تاكل في رووحك ... كمل واسكت\nهشام: منكملش رنكي خدام عندك انا\nخلود سكتت غاضتها عمرها : بفففف درك كيفاه نكملها ... وزيد هو واش دخلو نعشق في يونس ولا غيرو يعيي\nنعاود نبعثلو بففف مقدرتش نصبر\nخلود : خويا سمحلي خلاص منزيدش نهدر ... كملهالي عيشك ربي يعطيك ماتتمنى\nهشام شاف ميساج تاعها عوج فمو مجاوبهاش خلالها vu\nخلود : بففف خلالي vu نعاود\nخلود : اي هيا خويا عيشك ابعثهالي كون منقراهاش نهبل\nهشام : vu\nخلود : وقيلا حسباتلو نحلو يروح يرنك\nخلود : خلاص متبعثليش نروح لرزقو يبعثهالي\nهشام طلعلو الزبل : رنكي نتي ورزقو تاعك ... تبعثيلو والله متسلكي معايا\nخلود : اووهو بلعقل عليك شبيك تسالني وقيل !!!\nهشام : القصة عندي درك نبعثهالك\nخلود تبسمت : اوك\nهشام : بصح بلا هذوك القلوب اقراي بالسكات\nخلود تضحك عليه : ايه بلا قلوب\nبقا يبعثلها وهي تبعثلو 😷\nهشام : نتي مريضة ولا مريضة !؟ جابلي ربي مريضة وانا نتبع فيك\nخلود : مريضة بالقصص هذو نحبهم\nهشام : امممم علابالي مرضك وانا عندي دواه\nخلود مستغربة : واش هو؟\nهشام : حابة تعرفيه؟\nهشام : انا نعيشك كيما القصص هذو\nخلود : هههههههههههههههه اصبر نتنفس ههههههههههه من هههههه ايما كرشي ههههههخهههخخخ اصبر شوي\nهشام : قلت حاجة تضحك؟\nخلود : ياودي شكوبيستاني خاطيك الرومنسية نعرفك متشقاش هههههه\nهشام : امممم تتحدايني ؟\nخلود : هههههه تخسر متصبرش ... تولي لطبايعك ياولد بلادي مقلق متعصب خاطيك الرومنسية\nهشام : صح مقلق ومتعصب بصح نعشق مالقلب ونغير على عرضي ونحب مرتي تاعي تااااااعي وحدي فهمتي\nخلود عضت على شفتها : امممم\nهشام : امممم انا واجد نبينلك ونوريلك الشوكبستاني كي يعشق يڨلبها\nخلود : اوك نشوفوك\nهشام : لعبة العشاق هذي هي\nخلود : هههههه اوك روح برك هاني معاك نشوفك ولد بلادي يارومنسي\nهشام : اوك اوك 😍 هيا نحي ليزامي رجال خفي خفي\nخلود : شكون قالك عندي امي رجال؟ مانيش مبينتهم؟\nهشام : شفتهم جادوغ على فوتو بروفيل\nخلود : هههههه ايما على الشوكبستاني الغيور\nهشام : يسموك تنحيهم متفهميش ياك قبلتي اللعبة معايا\nخلود : اوك مي بلاك طيح فيا لعبة برك\nهشام : مريضة نتي نطيح في وحدة ماافايس!؟ فالصح ومصراتش\nحطت خلود تليفونها مور ماكملت طاحتلو الباتري ... شافت ابتسام ختها لقاتها غاطسة راسها فالتليفون ودايرة كيتمان ... راحت ليها\nخلود : سست ابتسام\nابتسام كانت غايسة شافت فيها مفرفشة : ااه؟! شكون جا؟؟ ماشي انا!!\nخلود شابعة ضحك : هههههه يالمهبولة شبيك غرقتي فالتليفون\nابتسام : بفففف يالكلبة واش تحوسي ياك قتلك كي نكون نقرا فالكرونيك مجيش تخلعيني بقرة بففف\nخلود : شبيك تاكلي فيا 😑 حڨارة\nابتسام : كبيرة عليك متنسايش\nخلود : بزوج دقايق كبيرة عليا\nابتسام : وي كبيرة عليك... بففف كنت متاثرة بالقصة جيتي قاطعتيني\nخلود : خليك درك مالقصة عندي الجديد ياجدك ...\nابتسام : اووو الجديد تاعك نعرفو ... البريزة بلاصتي\nخلود : بفففف يالكلبة ياك تفاهمنا بالدالة ليلة ليك وليلة ليا\nابتسام : واليوم دالتي\nخلود : ايه علابالي هذا كامل حسين التريسيان جارنا الحابس دارلنا بريزة وحدة\nابتسام : متقوليش على حبيب قلبي حابس\nخلود : حااي عليا الراجل كبير عليك واش عجبك فيه؟\nابتسام : يعجبني مانيش عارفة علاه\nخلود : خلينا من حسين تاعك ... خليني اليوم لابريز ليا\nابتسام : علاه واش كاين اليوم؟\nخلود : حبيب قلبي يستنا فيا نحكي معاه\nابتسام : يالبقرة ومتحكيليش\nخلود : نورمالمو ختي تومية تحسي بيا\nابتسام : قولي خلينا مالخرطي تاعك\nخلود : هذا هشام لي يحطلنا الكرونيك ... قالي زعما نلعبو انا ونتي بلي كوبل لعبة برك ... ويبينلي بلي الشوكبستاني كيما البطل تاع الكرونيك\nابتسام : هههههه قوليلو ريح في بلاصتك متوالمكش الرومنسية نتوما تتع كروشكم برك\nخلود : خلي نجوز وقت ياك قالي لعبة العشاق مش صح يعني فالاخير واحد ميلوم صاحبو\nابتسام : تخافي لا تحبيه صح\nخلود : نن بعدا نحب واحد فالفايس ههه مام هو قالي محال طيحني طفلة فالفايس\nابتسام : اممم\nجات غنية تاع شطيح خاطر مزالها دايرة الكيتمان بقات تغني وتشطح وتصفق .. وخلود كيفها\nويغنو زدق زدق ايوااه زدق زدق زدق ... ايواااه اي اي اي ...\nيشطحو كي مهابل ... حتى قربعتلهم يماهم فالحيط خاطر شنابرهم متلاصقين\nطارو لبلايصهم يرقدو\nابتسام : ارقدي درك يحاوزنا الشيخ موح بالعكازة تاعو هههه\nابتسام: خلاص روحي جيبي الغالونش تاع التليفيزيون وساميني نسهرو ...درك تخلاص العطلة ونرجعو نرقدو بكري\nراحت خلود جيب الغالونش ملقاتهاش .\nرجعت عند ابتسام\nخلود: ابتسام ملقيتش الغالونش !!\nابتسام مستغربة : اوو ؟؟ وين راحت ؟؟\nخلود: زعما يكون سيد علي داها ؟\nابتسام: بلاك ...مي ماشي موالف يديها واش يدير بيها ؟؟\nخلود: روحي قرعجي عليه\nابتسام : وكون يفيقلي ؟؟\nخلود: بوووه ميفيقلكش بلعقل برك\nراحت ابتسام تمشي بلعقل لبيت خوهم سيد علي لحقت للباب حبست تسمع بلاك راهو يهدر فالتليفون .\nبقات حابسة مسمعت والو ...قربت وذنها مليح وخلود طل عليها مالباب وتضحك عليها .\nخلود بيدها تقوللها : واش سمعتي ؟!\nابتسام بيدها تردلها بالاشارة: مكان والو 😕\nقربت ابتسام طل من الفتحة تاع المفتاح شوفو واش يدير.\nحتى فتح سيد علي الباب يشوف فيها وعينيه تخرج ناار.\nابتسام شافتو ولات تبلع في ريقها بسيف شافت في خلود ملقاتهاش..\nخلود هربت دخلت فراشها ودارت روحها راقدة .\nسيد علي : واش ديري هنا ؟؟\nابتسام قلبها يضرب : ااا...مكانش...كنت ..كنت رايحة للكوزينة ..شفت ناموسة هنا قتلتها...قلت تقرصك..\nسيد علي باستهزاء : ناموسة\nابتسام: ايه ..وهاني رايحة نشرب..\nوهبطت راسها رايحة للكوزينة .\nسيد علي بغش عارفها تكذب خاطر كان يهدر تليفون وشاف خيال تاع رجليها تحت الباب سكت\nسيد علي : كي شو في ديناااصوور قدام شمبرتي متوقفيش..فهمتي ؟!!\nابتسام تشرب فالما. .حطاتو وقاتلو ايه براسها .\nسيد علي : هيا امشي ترقدي..طيري\nابتسام هبطت راسها وزربت دخلت لبيتها...لقات خلود غاطسة راسها وزعما راقدة بالنوم وهي لي بعثتها ليه.\nرجعت ابتسام للكوزينة جابت كاس ما بارد خاطر راهم فالصيف.\nخلود زعما راقدة حست بالبنادم قرب ليها مي حسباتو سيد علي محبتش تحل عينيها ولا دور جيهتو\nابتسام رمات فوقها الما البارد..\nوراحت دخلت فراشها وزعما رقدت.\nخلود ناضت تجري لقات دنيا ظلمة خاطر ابتسام طفات كامل الضو.\nخلود وجها وشعرها يسيلو زادت الظلمة.\nخلود: والله ما انا ياسيدو والله ما انا هي جات هي جات..\nوشعلت تليفونها لقات ابتسام راقدة وهي وحدها مكان ني سيد علي ني غير و.\nخلود : سلمه رحمن رحيم جنون هذوما\nراحت عند ابتسام : اسمعي نتي رميتي فوقي الما؟؟.\nابتسام: خااه شبيك مشمخة !!؟؟ماشي انا ...انا جيت قبيل شوي لقيتك راقدة. وسيد علي دخل بيتو قبلي\nخلود : شكون امالا جنون 😨\nخلود: يالكلبة نتي يالبقرة تعرفيني خوافة.\nابتسام : وووووووو درك يجوك الجنون هذا جن عاشق فيك.\nخلود تمسح في وجها وتسب وابتسام تظحك عليها\nخلود: محلبتينيش واش لقيتيه يدير ؟؟\nابتسام: مشفتوش مي شفت الغالونش كي فتح الباب ..باين كان يهدر\nخلود: شكون هذي الحمارة لي يهدر معاها ؟\nابتسام: واش دخلك فيه حبيبتو بلاك .\nخلود: يادرا شكونها زعما نعرفوها. .\nابتسام : يووه على القرعاجة خليني نرقد نعست\nخلود : هيا نتبادلو البلايص. .نحتاج بريز.\nابتسام: نن بلاصتك شامخة\nخلود: بفففف انا مجانيش النوم..\nابتسام رقدت وخلود قاعدة قدامها تكونيكتي مجاهاش النوم .\nدخلت للفايس لقاتو اون لين\nخلود عوجت فمها : زعما واش راهو يدير من مقبيل ..\nخمت منبعد تبسمت صح هو قالي نلعبو لعبة العشاق درك نلعبهالو غرت ونشوف كيفاه يرضيني\nبعثتلو: 😭😭😭😭😭😭😭 خاين خاين خداااع منسامحكش ياخاين حرام عليك.\nهشام شاف ميساج تاعها مفهم والو بعثلها : واشبي راستك !؟ علاه راكي تندبي ؟؟\nخلود عوجت فمها : هذي هي الرومنسية تاعك ؟؟ ياك زعما قتلي نكون كيما تاع الكرونيك !!!\nهشام : وانا وين علابالي واش بيك فهميني قبل من بعد نوريلك الرومنسية\nخلود: درك انا زعما غرت كي لقيتك اون لين ومبعثتليش ..فهمت !!؟\nهشام : اممممم غرتي !! وعلاه لازم نبعثلك كل دقيقة ؟؟\nخلود: نن درك نتا قتلي نهدرو وانا طولت مرجعتش نورمالو تتقلق عليا وتقولي وينك توحشتك ...فهمت !!!\nهشام : ااا اوك...ديجا فكرتيني وين كنتي غايبة ياراسة راستك ؟؟\nخلود : بفففف وليت تسب قتلك ماشي هاك الرومنسية\nهشام: هذي رومنسية هاني انا ثان غرت عليك واش كنتي ديري ؟! جاوبي !!!!\nخلود: طفالي تليفون .\nهشام: معندكش شاجور؟؟\nخلود: عندي مي بريزة كاين وحدة فالشومبرا وشدتها ختي اليوم دالتها\nهشام : ككخخخخخخخ البريزة وحدة وبالدالة !!!!\nخلود : ايه ..ومنبعد.\nهشام: معليش المهم جيتي.\nخلود: اممم مي مزلت زعفانة\nهشام : وانا واش نديرلك كذبتي كذبة وامنتيها .\nخلود: رضيني شبيك .\nهشام : والله علاه واش درت ؟؟\nخلود: لازم ترضيني كي نزعف ماشي شرط تفهم علاه .\nهشام: نرضي عمري ماشي خسارة .\nخلود تبسمت: هاك بديت تتعلم.\nهشام: كيفاه نرضيك بصح واش حابة نديرلك؟\nخلود: قولي خلاص متزعفيش عمري وانا كنت نحكي مع صاحبي ومقلق عليك وتوحشتك..هكا بلعطني وانا نتقلش شوي منبعد ورضا.\nهشام: ايييه بصح لازم نتي ثان ترضيني !!\nخلود: نننن نتا برك...\nهشام : شوف اسيدي معليش درك نرضيك.\nخلود تبسمت : ايا ابدا\nهشام : عمري زعفتي ؟!\nخلود : امممم\nهشام: تزعفي مني ؟!!\nخلود : ايه منك .\nهشام: عمري واش كاين قدامك ؟؟\nخلود: علاه ؟\nهشام: اي قولي\nخلود: الحيط واش كاين\nهشام: اخبطي راسك عليه\nوخرج طفا تليفونو ورقد خلاها تسب وحدها\nرقدت خلود تسب وحدها في هشام ..\nجازو يامات وخلود ديما تحكي مع هشام وساعات يداوسو ويقعدو مدة ميحكوش ويولو\nهشام : بفف ملقيت مندير نبعث لهذيك المهبولة نصرعها شوي.\nدخل للفايس لقاها اون لين.\nهشام: يادرا واش راهي دير ؟\nهشام: اي مهبولتي واش راكي ديري ؟\nخلود: ايييه علا سلامتك هذي غيبة ..ناس تقول واش راكي لباس ماشي زادم هكا ديراكت .\nهشام: مدام راكي اون لين معناها راكي حية علاه نسقسيك !!!\nخلود: بففف لا رومنسية لا والو.قتلك خاطيك خاطيك.\nهشام: ااااااه كون تعرفي شحال توحشتك ...توحشتك بزااف .\nخلود شوف فالميساج تبسمت بعثتلو.\nخلود: يتوحشك الخير\nهشام عوج فمو : ونتي ؟!\nخلود: وشنو انا ؟؟\nهشام: متوحشتينيش ؟؟\nخلود تضحك عليه بعثتلو\nهشام : اممممم معليش ...واش راكي ديري ؟\nخلود : فالقروب\nهشام: واش مالقروب ؟؟ تاعنا ؟؟\nدخل هشام للقروب حب يشوف واش راهي دير ...لقاها كومناتت في وحد الستاتي تاع ..\nهل عندك شخص يقولك نحبك قبل النوم ؟؟\nدخل يشوف واش جاوبت ...لقاها قاتلو نن..\nهشام: اهيه .\nلقا واحد حلاب يجابوها ...وقاللها نحبك..\nقلق رجع يغلي خاطر هي بدات تضحك\nهشام: د** **** وفرحانة بعمرها ..\nدار كابتير وبعثولها .\nهشام : ر*** واش هذا ؟؟\nخلود شافتو : ومنبعد؟؟ ونتا علاه تقلقت ؟؟\nهشام: لالا راني فرحان درك نوض نشطح..\nخلود عارفة روحها قلقاتو: صح اشطح وابعثلي فيديو نشوف\nهشام ولا يغلي راح يطرطق: تتقعدي ب*** قولي ؟!!\nكي حابة يقولولك علاه مقلتيليش نقولهالك.؟؟\nخلود طرطقت بالضحك سمعتها ابتسام..جات ليها .\nابتسام: واش راهو يقولك ؟!\nخلود : يخرط عليا ...هدرت معاه زوج كلمات امن روحو يحكم فيا..\nحطت تليفون يتشارجا وراحت تغسل الماعن.\nابتسام: مجاوبيهش ؟؟\nخلود : نن خطيني منو..\nخرجت خلود..وابتسام فتحاتو وراحت جاوباتو.\nابتسام : وعلاه حتى نقولك ؟؟ نورمالمو تعرفها وحدك.\nهشام: ياك تفاهمنا نديرلك كيف الكرو مي تقوليلي.\nابتسام: هههههه عمرك مدير كيفهم غير خطيك.\nهشام: شو في ماليوم منحبكش تهدري مع حتى واحد فالقروب ...معايا انا وبس.\nابتسام بينها وبين روحها : السيد امن روحو ..درك نبهدلو .\nابتسام: شوف متحكمش فيا ندير واش نحب.\nهشام : نتي خلود ؟؟\nابتسام مخلوعة فيه : وي امالا شكون !؟؟علاه تسقسي فيا ؟؟\nهشام: والو مانيش عارف بنتيلي مش هدرتك.\nابتسام: ربي يهديك الجنون امالا .\nهشام: المرة اللخرى علمن داوسنا ؟!\nابتسام ساكتة معرفتش واش جابو\nهشام : وينك ؟\nابتسام حطت التليفون معرفتش جاوبو\nهشام: قتلك ماشي خلود شكون نتي ختها ؟\nابتسام مخلوعة فيه كيفاه عرفها : وي ختها هي راهي تغسل فالماعن\nهشام: قوليلي خلود شابة؟! اوصفيهالي.\nابتسام : ههههههههههه\nهشام: والله حاب نعرف كيفاه مدايرة.\nابتسام: خويا ننصحك اخطيك منها شوف وحدة وكون اون كوبل معااها ..حنا خاطينا نحبو نتمهبلو فالفايس برك.\nهشام: متزيديليش ...واش ندير لروحي لي والفتها ؟!\nابتسام: هههههه نتا حبيت\nهشام: اوك اوك سيبريمي واش قتلك.\nابتسام: علاه ؟؟\nهشام: مانيش حابها تعرف بلي والفتها ..ومانيش حابها تبعد عليا.\nابتسام : وكون نقولك بلي انا خلود وين علابالك ؟؟\nهشام: ننن والله ماهي ...نعرفها ونعرف هدرتها متتلفليش ...سيبريمي وخليها على ربي\nسيبريمات ابتسام الميساج لي بعثتهم وحطاتو يتشارجا ...راحت عند خلود لقاتها تغسل فالماعن. بقات شوف فيها ...خاطر حاسة بلي هشام تعلق بيها وممكن خلود تحبو وممكن متحبوش غاضها هشام\nابتسام: خلود غير خطيك هشام ..متزيديش تبعثيلو.\nخلود مستغربة : ههه علاه ؟؟؟\nابتسام : تخافي توالفيه ولا يوالفك والله ماهو مليح .\nخلود : منوالفو مايوالفني درك نرجعو نقراو ونبلوكيلو لي ميساج ..وكل واحد في حالو\nابتسام : وكون هو يتعلق بيك ويوالفك وعلاه مسكين تحرقيه\nخلود : ابتساام بعدااا يتعلق بيا ونحرقو فالفايس .واش هذي الهدرة بصح امنتي كاين حب فالفايس ؟!!\nابتسام: والله كاين لي يوالف سيرتو الرجال يوالف قصرتك ديما معاه يولي ميصبرش عليك والله يهبل كي تخليه تخليلو الفيد .\nخلود: متخافيش متصراش بسومتي...نجوزو وقت وهو علابالو ميلومنيش فلخر ..\nراحت خلود لبيتها وابتسام تخمم في هدرة هشام كي قاللها متقوليلهاش باش متبعدش عليه خاطر والفها بلا مافيق.\nفتحت خلود الفايس تقرا الكرونيك هو كان يستنا فيها تدخل ...بعثلها\nهشام: واش وين رحتي !؟\nخلود : كنت نغسل فالماعن ورجعت\nهشام: اممم متكونيش كسرتيهم برك.\nخلود: هههههه كسرت ومنبعد ياك ماشي دراهمك\nهشام في قلبو فرحان وهو يهدر معاها ويتبسم وحدو ..ماهوش عارف علاه ...ويحب يهبلها\nهشام: كون دراهمي تخلصيهم.\nخلود: هههههه معنديش 😢 منغيضكش.\nهشام تنهد : تغضيني\nخلود : ايا حق مانغيضك خليني نقرا كرونيك..\nهشام : وانا واش نقعد ندير ؟؟؟\nخلود : ههه واش راحلي فيك دير لي تحب علاه موالف بيا !!!!\nهشام : خلي انا نبعثلك هنا واقراي .\nخلود: نن لقيت كرو شابة راح نقراها.\nهشام تقلق : واش تقراي ..واحد كان يحب وحدة وهي تحبو ويقوللها نحبك ونموت عليك وهي ثان تحبو وتزوجو...\nخلود : هههههه ايه نقراهم\nهشام: انا نقولهملك..\nخلود : والله قول شوف ؟!!\nهشام : نحبك ونموت عليك ياجدك افهمي. .\nهشام حاس روحو هدرها من قلبو مي خلود غلبها الضحك.\nخلود : هههههه راك رومنسي\nخلود: هيا نقرا الكرو ونرجع\nهشام: طاقيني نقرا معاك.\nخلود : اوك.\nطاقاتو تقرا وهو يقرا شوي ويبعثلها هبلها مخلاهاش تقرا\nخلود : اووف مجيت نكملها صرعتني .\nهشام : روحي ترقدي درك بلاكي نلقاك اون لين\nخلود: اصلا التليفون راح يطفا اليوم ماشي دالتي تاع لابريز\nهشام تبسم : تصبحي بخير.\nخلود : ونتا بخير .\nهشام: اصبري نقولك حاجة\nخلود: وي ؟؟\nهشام : باش متزيديش تقولي مكاش لي يقولهالي ..\nبعثلها فوطو فيها نحبك...\nرما تليفونو وحط راسو تنهد با يرقد..\nخلود شافتها : امممم شابة الفوطو ..المصفار عند و فوطوات شابين غدوة نقولو يبعثلي ..\nحطت راسها ورقدت مهنبة مي هشام باقي يتقلب ويعاود يقرا واش كانو يحكو ويتبسم وحدو\nغدوة منذاك مور الضهر يامات ااصيف ااسخانة تقتل.\nابتسام: بففف ديقوتاج يقتل. .ناس تحوس وتبحر وحنا مالغمة منخرجوش\nخلود : واش تحبي هذا قانون الاسرة تقعدي فالدار.\nابتسام : نهبط عند صحبتي عفاف ...نجوز شوية وقت .\nراحت ابتسام عند يماها\nابتسام : ماما ضاق خاطري معليش نروح عند عفاف!!!\nصفية: راهي السخانة متلقايش حتى واحد برا ..خلي العشية و روحي .\nابتسام: ماما ياك غير هنا بلخف نوصل وزيد قلتلها نروح خير.\nصفية: ايه روحي وكي توصلي عيطيلي.\nلبست ابتسام حجابها وخرجت رايحة عند عفاف ..مهبطة راسها وتمشي .\nنرجعو لخلود لي دايرة كيتمان وتشطح في البيت..\nشافتها صفية : السخانة هذي ونتي تشطحي ؟؟ اعطيني قلبك\nخلود: معليش ماما راني نوجد للعرس ..\nشطحت خلود بردت قلبها وقعدت تكونيكتي.\nبعثلها هشام لي ثم وين كمل خدمتو..\nخلود: بففف درك هاذا ميخطينيش يخليني نقرا ...يظل يبعثلي ..\nمحبتش جاوبو بقات تقرا وهو لقاها اون لين ومحبتش جاوبوو..\nراح بلوكاها مالقروب خاطر هي تقرا اغلبية غير مالقروب هذاك...\nخلود تخلعت: اااه؟!! وينها الكرو واش صرا ؟؟\nوهذا لاه راه يبعث ..درك نسقسيه .\nخلود: وي هشام\nهشام : واش كنتي ديري بعثتلك قبيل .\nخلود: نقرا فالكرو حتى تبلوكا كلش القروب تاعكم ملقيتوش ..\nخلود: بفففف تستشفا ايه شوفلي البروبلام وين\nهشام: انا بلوكيتك\nخلود مخلوعة : علاه ؟؟\nهشام: كون مبلوكيتش مجيش .\nخلود: يعني هذي السماطة علاه بسيف نهدر معاك ؟؟ مانيش حابة نهدر تسالني نقرا الكرونيك..\nهشام قلق حس استحقار في هدرتها\nهشام: ياك تفاهمنا لعبة العشاق.\nخلود: خلاص منلعبش كثرت على ماوصاوك.\nهشام: تحبسي كي نحب انا ...وانا مزلت حاب نلعب .\nخلود : ايه هاني جيتك واش حاب ؟؟\nهشام : 💔\nخلود : شبيك ؟!\nهشام: توحشتك مهبولتي .\nخلود: يتوحشك الخير والخمير وافطير خلاص درك نحيلي اابلوكاج..\nخلود: وكيفاه نقرا ؟؟\nهشام: انا نبعثلك.\nخلود : هشام خليني نقرا .\nهشام: لي تحبيها نبعثهالك ..اخرجي من ر** لي قروب ...\nخلود : علاه ؟!.\nهشام: ق*** معمر بالحلابين .\nخلود : ايه يالسي الغيور ...ابعثلي نقرا.\nهشام: نحطلك في البروفيل تاعي واقراي ..البروفيل هذا تاعك ديري فيه واش تحبي .\nخلود ضحكت : امممم صح ؟؟\nهشام :ايه ..نحيت كامل لبنات في جالك..هاوليك وحدك.\nخلود: هههههه عندك بزااالف بنات امي ولي فانز نحيتهم كامل ؟؟\nهشام : ايه ..ايه درك نبعثلك واقراي .\nخلود تبسمت: اوك هيا ..\nخلود : هشام\nخلود: ابعثلي فوطوات لي عندك .\nهشام : نبعثلك..\nبعثلها بزااف فطوات.\nخلود: واااع 😍😍😍 يهبلو .\nهشام يضحك : عجبوك؟؟\nخلود : ايه يهبلو ..شوف دير هذي فوطو دو بروفيل\nهشام: نحي الفوطو تاعي؟!\nخلود تضحك عليه : ايه بدلها نغير عليك 😜\nهشام قلبو طار مالفرحة: نبدلها لي تحبيها نديرهالك.\nخلود بعثتلو فوطو دارها .\nهشام : ريحتي درك غيورة\nخلود: اممم ابعثلي الكرو\nهشام : اوك ..درك نبعثلك\nبعدها بايام وخلود ديما تحكي مع هشام وهو كيفها.\nهشام : خلود حاب نطلب منك حاجة .\nخلود : واش هي !\nهشام: حاب نسمع صوتك .\nخلود: علاه تحوس تسمع صوتي ؟\nهشام: هكاك علاه وين المشكل ؟\nخلود: هشام مانيش حابة العلاقة هذي تزيد على حدها\nهشام: قتلك صوتك برك واش قتلك انا ؟\nخلود : ايه ومنبعد تولي حاجة وحدوخرا...قلنا جيست قصرة برك كوم دي زامي ماشي صوتك ومنعرف واش !!\nهشام قلق : قتلك صوتك هالرب وليتي تخلطي تقول منعرف واش قتلك.\nخلود : وانا قتلك نن وانا حرة تسالني درك ؟؟؟!\nهشام: روحي **** **** درك مليح هاك.\nخلود : معليش طيحلي كي قتلك منبعثش صوتي ابقا على خير وبلاك تزيد تبعثلي .\nهشام: ن** *** ون*** **** ***** والساعة لي عرفتك فيها .\nخلود بلوكات ليميساج وحطت تليفون يتشارجا\nخلود : خي سامط رهج كي داير منعرف واش حاسب روحو\nابتسام كانت تكونيكتي قدامها شافت فيها : واش قالك؟؟\nخلود : قالي بعثيلي صوتك فالميسنجر ...كي محبيتش قتلو مكلاه الدسارة هذي خلينا هاك خير محبش وطيحلي\nابتسام : هههههه مسكين كنتي تبعثيلو\nخلود : منبعثلو منولفو منحصل بيه\nابتسام: بلاك عجبتيه ؟\nخلود: ابتسام خطيك مالحب والخرطي تاع الفايس ...قالو عجبتو..\nابتسام تنهدت: ودرك متزيديش تهدري معاه ؟\nخلود : نن خطيني منو نوجد روحي للعرس متروحيش ؟\nابتسام: نروح خسارة عليك\nخلود لبست وجدت روحها وابتسام كيفها .\nخلود : نروح كاشما نصيد عجوزة ولا عريس برا متدري .\nابتسام: هههههه هذيك بكري عجوزة درك الراجل تمشي معاه بزااف وياربي\nخلود : علاه مزالو كاينين زواج تقليدي وكون غير نتزوج تقليدي منحبش الحب ..الحب يوجع بزااف\nابتسام غمضت عينيها : اممم امنيتي نعيش قصة حب ...ويكون يحبني يموت عليا ويغرقني بالكادوات ويغير عليا 😍اااااع قلبي الصغير لا يتحمل\nخلود : هههههه احلمي يا بنت ولد بلادي عمريلو كرشو البسي واضربي الحطة وكيما يقولك خوذيلو الراي وساعة ساعة هبليه...حنا نتزوجو ونجيبو ذراري ومع الوقت والعشرة يجي الحب\nابتسام: بففف تقول عجوزة ...انا منحبش هكاك .\nخلود : شوفيني راني شابة ؟؟\nابتسام: تهبلي .\nخلود : امشي ماما راهي تستنى بغمزة نطيح خمسة..\nخرجت خلود وابتسام تظحك عليها\nلحقت ابتسام وخلود للعرس ثم جيران ويماهم معاهم.\nدخلو للعرس نحاو حجاباتهم وقعدو ...\nلي يشوفهم يقول لصفية الله يبارك بناتك كبرو راكي قريب ديري النسيب .\nصفية : نشالله نشالله\n...كاشما خطبوهم ولا مكاش!؟\nصفية : راهم يقراو يكملو قرايتهم منبعد ساهل.\n..ايه صح ربي ينجحهم.\nصفية: نشالله عيشك.\nراحت المرا وخلود شافت في ابتسام ..\nخلود : ماما طيرتلنا العرسان 😭\nابتسام : انا نكمل نقرا ونتزوج بواحد نحبو ويحبني 😍\nخلود : ماما علاه طيريلي فالعرسان ...قوليلهم نتزوج ومع الخطوبة ساهل نكمل قرايتي ..خلي البهلولة تاع ابتسام تقعد تستنا في كاش مصفار هههههه\nصفية : ايه كي يكون يوالم ديجا هذي حميدة بناتها قباح خطينا منها.\nخلود : وييي يما عندك الحق نستعرف بيك صفية ..\nجات غنية ناضو يشطحو في زوج\nيالحمام الغالي جاو ليك لبنات\nيادرا من كتبا ولا من زهر\nواه ماما ....واه الا لا\nبويا يابويا معندي زهر\nيااشيخ الطلبة بركاك من منامات\nكل يوم تفسر وجيبلي خبر\nواش من صبر بقا\nمن ذي الحرقا\nيا عذاب اافرقا وعذاب البحر\nيشطحو ويغنو ويصفقو ..\nشافوهم ثم عرفوهم خيات خاطر يتشابهو و شنو شعرهم ولبستهم مش كيف كيف.\nجات وحدة لمرا تسقسي في صفية ...\nحكات معاها على وحدة من بناتها وصفية تبسمت.\nصفية : خلي كي نروح للدار ونحكو ونرجعلك الخبر..\nخلاص العرس بردو قلبهم تعشاو ورجعو للدار ..\nقاعدين في بيتهم جات صفية عندهم..\nصفية : مزلتو مع الفايزبوك نهار كامل ونتوما مع هذاك التليفون\nخلود: الفيد يا ما ما الفيد.\nصفية: قبيل جاتني فلانة تخطب .\nخلود نكزت من بلاصتها .\nخلود: صح ...عجبتها شفتي ابتسام قتلك...\nواش قلتيلها ماما ؟؟؟\nصفية: بوه عليك ماشي ليك لابتسام ..\nخلود عوجت فمها ...و ابتسام بقات شوف مستغربة\nصفية: انا قلتلها مزالت تقرا قاتلي نستناوها عادي.\nابتسام هبطت عينيها هي ماهيش حابة زواج تقليدي\nابتسام : واش قلتيلها ؟؟\nصفية: قلتلها حتى نسقسيها...والله ناس ملاح وعندهم في يدهم كاين تاويل ووليدها لباس عليه تعيش لباس\nابتسام: نن نكمل قرايتي.\nصفية: ياك يخليك تكملي.\nابتسام: يتمسخرو من بعد يدور عليا نولي في مشكل نن ق وليلها مكانش مكتوب.\nصفية : دبري راسك زيدي خمي\nخرجت صفية وخلود تعوج في فمها : مزلتي تحوسي على فارس الاحلام كون انا نقبل ديراكت.\nابتسام : حابة نعيش علاقة حب منديش واحد منعرفوش\nخلود : ايه دبري راسك\nابتسام : واش هشام مزادش بعثلك ؟\nخلود : بلوكيت ليميساج خطيني من جدو انسايه\nبقات ابتسام تكونيكتي وخلود من جيهة لخرا دور فليقروب ..\nهشام نهار كامل يحوس يبعثلها مي مبلوكية ليميساج .. قلق .\nهشام: هذي واش بي راستها هذي نهار كامل مدخلتش.\nبقا يحوس فاىقروب كاشما يلقاها دور والو..\nقلق بقا يقرا فليميساج تاعهم القدم ويتنهد\nهشام: مانيش عارف علاه نظل وراك هبلتيني...مكاش وحدة درت عليها هاك...مانيش فاهم واش صرالي ولا واش درتيلي ...والفت نصبح عليك واخر كلمة نقولهالك ليك قبل مانرقد..\nحتى وكانت غير قصرة وتمسخير ولعبة مي انا والفت بيك ومانيش حاب تكمل اللعبة...\nكيفاه ندير يا ربي درك...اليوم مهدرتش معاها نهار كامل حاس حاجة خاصتني...نوالف نبعثلها نهبلها نتمهبلو مي اليوم كلش سامط كي مكاشها...\nيا ربي توحشتها بزااف ..حكيت مع بزاف بنات مي هي نحسها تفهمني ...يا ربي بلا منشتكيلها تحس بيا....حتى هدرتها وهبالها ينسوني في غشي يخلوني نظحك وحدي وحدي عليها. .\nتوحشتك يا*** وين راكي طلي على مغبونك راهو محروق عليك..\nخلود كانت تقرا فالكرونيك وهو يتحومر وحدو..\nدخلت للقروب تكومنتي عادي..\nكومنتات على وحد الكرونيك خرجت عند و خاطر دايرلها ابوني\nفرح...راح ليها وين كومنتات..\nريبوندالها : ارواحي.\nخلود محبتش جاوبو\nزاد ريبوندالها : ر**** قتلك ارواحي.\nخلود : منجيش ..قتلك خلاص .\nهشام رجعاتو يغلي : قتلك ارواحي متصدعينيش.\nخلود قلقت منو سيبريمات الكومنتار ..\nوراحت لستاتي وحدوخر كومنتات...تاع لي سيليباتار cc ولي كوبل bb ..\nزاد خرجتلو راح ليها لقاها حاطة cc\nهشام ريبوندالها : نسيتي واش تفاهمنا؟؟\nخلود : منسيتش مي خلاصت اللعبة ...نتا رجعت غير تهدر..\nهشام: ارواحي نهدر معاك ماشي هنا قدام الناس\nخلود تهبل فيه : 😇 منجيش\nهشام رجغ يسب كفر عليها .\nهشام : جي ولا نطيرلك الفايس .\nخلود : بففففف هاني جاية.\nهشام تنهد لازم يهددها باش جيه #rezak_fouad\nهشام: هبلتني راسها بيطون لازم نكسرولها\nخلود نحات البلوكاج بعثتلو\nخلود: وي واش تحتاج.\nهشام تبسم : نحتاجك نتي .\nخلود : فاش تحتاجني ؟؟\nهشام: توحشتك 💔 الفايس سامط بلا بيك...وين كنتي نهار كامل ؟\nخلود : كنت فالعرس زهيت بردت قلبي .\nهشام : مليح بصختك وانا قاعد نغلي وحدي.\nخلود : نتا حبيت.\nهشام: نتي قلقتيني. متزيديش تقلقيتي منسبك.\nخلود : امممم حقا اليوم جاو الخطابة لختي كنت طامعة يجو ليا مي دوماج\nهشام هنا قلق لاقصى درجة استفزاتو حس روحو طحان ..\nهشام: نقولك حاجة انا البغل انا الطحان انا الرخيس انا ال**** لي نتبع فيك...روحي تق**** اخطيني ..\nوبلوكا ليميساج خلاها مخلوعة فيه\nخلود حست بالذنب استناتو يرجع مرجعش...تقلقت شافت في ابتسام.\nخلود : ابتسام دبري عليا\nابتسام: غير الخير ؟\nخلود : رجعت حكيت مع هشام وكي حكيتلو على الخطبة تقلق.وبلوكاني\nابتسام: واش قلتيلو !؟\nخلود: قتلو كون غير جاو ليا ...انا نهبل فيه مدريتوش يزعف .\nابتسام: ماشي حق عليك يزعف ويتغشش\nخلود : احااي عليا واش داني نهدر معاه حتى يولي هاك يظل يحاسب فيا .\nابتسام: قتلك ديك الخطرة خطيك بلاك يوالفك نتي ماقتنعتيش ...وهاكي شفتي واش صار .\nخلود بعيون حزان : زعما يكون والفني صح ؟\nابتسام: هذا قلب ياختي .ونتي ظلي تتمهبلي معاه مشفتك انا ترقدي تضحكي من عينيك وجيبي الفجر ونتوما تهدرو...وغير تنوضي تبعثيلو...السيد والفك خلاص وكون معجباتوش عقليتك مايظلش وراك .\nخلود : بفففف حصلة كيفاه ندير معاه درك هذا فايس ماهوش واقع وتعرفيني الحب وجماعتو خاطيني نقرا عليه برك.\nابتسام : والله ماني عارفة ...بصح غاضني مسكين باين والفك...ومام نتي والفتيه..\nخلود: والفتو منكذبش ومنحسش للوقت كي نكون معاه ..مي هذا فايس ومافيهش لمان ..ويلزم نلقا حل .\nابتسام: احكي معاه صارحيه وخليه يصارحك وتعيشو قصة حب 😍 يامامي.\nخلود : احلمي قصة حب بلا ميشوفني ..وكون يشوفني ومنعجبوش كيفاه.\nابتسام: تعجبيه عله متعجبيهش.\nخلود: اوااه لالا نخاف.منعجبوش ونغيضو يبقا معايا من فوق قلبو...نن جامي منتلاقاه موالو ..\nابتسام : واش راح ديري.\nابتسام: واااع علاه مسكين.\nخلود: ابتسام هذا فايس برك يلقا غيري يك نجوزو وقت برك...نبلوكيه ميلقانيش ..\nابتسام: وزعما ميعرفكش.\nخلود : وين يعرفني !!!\nابتسام : دبري راسك..\nخلود تنهدت راحت للفايس تاعو وبلوكاتو...\nخلود : سمحلي هشام مي هكا خير ...متعرفني منعرفك..\nهشام بقا يدور يغلي منبعد رجع يبعثلها لقاها بلوكاتو كامل ...حوس وحوس على الفايس تاعها ملقاهاش ولا يسب.\nهشام: هذي الطفلة راح تهبلني وين نلقا الفايس تاعها درك وهي كاتباتو باالتركية ولا شينوية ..محال نلقاه...\nاه ياخلود ومادرتي فيا شيطتيني ..\nخلود حطت تليفونها ورقدت وخلاتو بايت يغلي وخدو...درك بلوكاتو ومحال يلقاها\nهشام : يلزم نلقاك بصح وين وكيفاه ..اااه يا ربي لعبت وحصلت ...واش داني نترشق حتى عشيت نعشق وينك يامصيبة وينك\nبقات خلود تكونيكتي وتقرا فالكرونيك...هشام قلب عليها الدنيا مكاش بلوكاتو..خاف تكون بدلت اافايس كامل\nمنبعد تفكر مدام هو ادمين مام تبلوكيه يبقاو لي كومنتار تعها يشوفهم وهي مشوفوش...\nلقا الفايس تاعها في وحد الكرو....\nهشام: يا*** الزح بلوكاتني ..\nفتح فايس جديد وراح للكرونيك جبد لفايس تاعها بعثلها ميساج .\nعلاه تبلوكي فيا فهميني واش درت وفاش غلطت ؟؟\nخلود شافت الميساج تخلعت..\nخلود: ابتسام فتح فايس جديد ولقاني ...وهاو بعثلي\nابتسام : صارحيه وعلاه مسكين تهبلي فيه .\nخلود : باش نصارحو.؟؟\nابتسام:: ياتولي اون كوبل معاه ولا قوليلو يخطيك متبقايش تهبلي فيه هاك\nخلود : وي شكون ؟\nهشام: هشام علاه كنتي تستناي في غيري !؟\nخلود : نستنى غيرك ولا منستناش هذاك شغلي .\nهشام: شغلك هو شغلك ومنحب حتى واحد يدور جيهتك .\nخلود: واش تكون نتا باش تحكم فيا !؟ مليحة هذي !!\nهشام: خلود نتي يسموك تاعي افهميها كيما تحبي منحب حتى واحد يدور جيهتك.\nخلود تنهدت : هشام ياك قلنا لعبة برك علاه راك دير هاك .\nهشام: مقدرتش خلود..والفتك ...متبعديش عليا\nخلود: واش الفايدة كي نبقا معاك راح توالفني كثر وتمرض روحك وتمرضني معاك.\nهشام: خلود والفتك افهمي كي لقيتك بلوكيتيني قريب هبلت وقريب كسرت التليفون..ابقاي معاك محتاجك.\nخلود تنهدت غاضها وحست بالذنب : هشام هاني معاك مي لوقتاش؟؟ هذا فايسبوك ماهوش واقع.\nهشام: ابقاي معايا وخلاص.\nخلود؛ نن منقدرش وزيد درك نرجع نقرا منبقاش نحكي معاك بلا فايدة.\nهشام: خلود اذا حابة نتلاقو نجيك..\nخلود : نن ننننووو ااه يا ربي واشبيك كيفاه قدرت تتعلق بطفلة فالفايس بلا مشوفها مانيش قادرة نامن حاساتك تكذب.\nهشام: وعلاه انا فارغ شغل ولا مكاش لبنات باش نبقا وراك كي المهبول من فايس لفايس .!!!\nخلود : وكون انا راجل 😑 واش يثبتلك بلي انا طفلة ؟؟\nهشام: باينة عندك انوثة تقتل ...انوثتك مقدرتش نقاومها ...علابالك بلي الطفلة كلما تكون انثى بزااف كلما الراجل يتعلق بيها خاطر يحس برجولتو معاها.\nخلود عضت شفتها وتبسمت\nتنهدت قلبها يضرب حاساتو متعلق بيها بزااف مي محبتش تكون ضعيفة\nخلود: انا منامنش بالحب تاع الفايس .. منكذبش عليك ...شوف غيري جوز بيها الوقت..\nوبلوكاتو..ورمات التليفون قلبها ظرها مي هي ماهيش مقتنعة بالحب تتع الفايس وحست بالضغط من جيهتوو..\nابتسام : واش صار ؟\nخلود : زدت بلوكيتو قتلو منامنش بالحب تاع الفايس يروح يشوف غيري يجوز بيها الوقت.\nابتسام : اممم دبري راسك..\nهشام شافها بلوكاتو ولا يسب ويكفر...\nجازو يامات خلود تحاول تنساه لهشام ساعات تتوحشو تقرا لي ميساج تبدا تظحك وحدها وتتبسم..\nخمت شحال من مرة تبعثلو وتتراجع..\nهشام ادمين يشوفها وين تكومنتي وتقرا وتهدر مع رجال فااقروب وتضحك..\nقلق العصب ركبو ..كيفاه انا بلوكاتني وتحكي مع غيري والله ياخلود نلعب ولا نحرم...بعث لصاحبو هاكر قالو طيرلها ق*** الفايس خلي ننسا ر****\nخلود جات تدخل تكونيكتي مقدرتش ..\nخلود : ابتسام بففف سينيالاوني شكون سينيلاني علاه هاك 😭😭\nابتسام: بلاك كاش واحد قلقتيه\nخلود : شكون هذا لي قلقتو.\nابتسام: هشام شكون غير و متنسايش هو ادمن ويلقاك تهدري مع غيرو..وهو بلوكيتيه.\nخلود : ابتسام والله حصلت معرفتش واش ندير ساعات نقول نرجع نحكي معاه توحشت هبالو مي نخمم نقول مكانش فايدة.\nابتسام: علاه مكانش فايدة ...هذي دنيا مكاتيب تبعيه وشوفي وين توصلي ..\nخلود بقات تخمم في هدرة ختها .حبت تعطيه فرصة وشوف وين حاب يوصل .خاطر شافتو تعلق بيها لدرجة يغير عليها كي تحكي مع غيرو حتى طيرلي الفايس ..\nخلود: نفتح فايس جديد ونرسلو ونشوف وين حاب يوصل ولي صار يصير.\nفتحت فايس جديد...رجعتها ختها للقروب ...حوست عليه وعلى الستاتيات تاوعو باش تبعثلوو..\nلقاتو حاط قصة جديدة...وكاتب قصة حقيقية من ابداع صديقي #رزقو اسمها #احببتك_دون_ان_اراك .\nلقاتو حاط حلقات الاولى..\nبقات تقرا ...لقاتو حاط قصتها وهو..كامل واش صرا معاهم وكيفاه بلوكاتو وهبلاتو...\nيعني هو بعث لرزقو الحكاية وهو حطها بطريقتو ...عبر على كامل واش حاس.\nحبس فالحلقة كيما راهم حابسين هو سينياللها الفايس..\nبقاو يقولولو كمل كمل ..\nهشام: منقدرش نكمل راني نستنا فيها ترجع ليا...اذا رجعت نكمللكم واذا مرجعتش هنا تحبس ..\nبقاو لبنات يضحكو ويقولو ارجعيلو ياخلود هبلتي السيد حتى كتب عليك كرونيك..\nابتسام شافتها وخلود ثان..\nخلود بقات تقرا ودموعها نازلين بلا مافاقت ...\nجات ليها ابتسام : شفتي المهبول تاعك واش دار عليك...اعطيلو فرصة خليه يتعرف عليك وشوفي.\nخلود : خايفة ابتسام .\nابتسام: وعلاه تخافي هاو باين يحبك.\nخلود : والله دوخني ودخلني في حيط..\nابتسام : احمدي ربي لقيتي واحد يحبك هاك.\nخلود بقات شوف فالفايس تاعو وفالفوطوات تاوعو تنهدت.\nخلود : راني خايفة نكمل معاك ومنعجبكش اااه يا ربي والله نهبل ...خايفة نوالفك ونتحرم منك.\nبعثتلو ميساج تكتب وتبكي\nخلود : هشام انا خلود..انا ماشي شابة منشبه لوالو .\nمافيا مايعجب شوفني تهرب راك تعيي في روحك.\nبقات تستنا فيه يجاوبها..ويقولها خلاص املا كل واحد في حالو.\nبعثلها : ياااو نحبك افهمي نحبك...\nخلود : شوفني تندم .\nهشام : يااريت نشوفك ولو مرة وحدة معليش نندم..خليني نشوف لي مهبلتني ومجرحرتني ليالي كيفاه دايرة.\nخلود : سامط نتا درك كيفاه نفهمك خايفة شوفني ومندخلش خاطرك..\nهشام : عجبتني العقلية وانوثتك وكيفاه تحسي بيا وتفهميني ونرتاح كي نكون معاك....هذا يكفيني .\nخلود ؛ عندي شرط...لما شوفني منعجبكش قولي .\nهشام يضحك عليها : ههههخخخ ايه كشرودة.\nخلود : والله ماني نتمسخر قول والله تصارحني.\nهشام: والله العظيم نصارحك خليني نشوفك ونصارحك بواش في قلبي .\nخلود تبسمت وقلبها طاير مالفرحة: خلاص درك شوف واش بعثتلك..\nبعثتلو صوتها ..\nخلود: هشام مانيش عارفة لا هبلتك ولا هبلتني ...ابعثلي لافوا تاعك.\nهشام قراها تبسم.\nبعثلها وهو يغني : نتي عشقك صعيب وانا زادم فيه جااامي ..جامي لا نسمح فيك ونتي باغي نديك ههههخ هبلنا لزوج خلوود نحبك وبزااف ڨااع كون شو في واش راكي دايرة فيا...راكي ضاربتلي في خاطري حتى متامنيش عقلك..\nخلود تسمع وتضحك وتبكي في نفس الوقت..\nخلود : هيا غدوة نحكو .\nهشام : اهااا حتى غدوة\nخلود: بزاااف عليا اليوم باااي\nهشام : نشالله\nجازو يامات وخلود تحكي مع هشام ديما ورجعو يحكو تليفون فاليل مي فالنهار يهدرو فالفايس ...يخافو يفيقلهم دارهم لخلود.\nمبقاش على العطلة تع الصيف وتخلاص...\nخلود : واش وين راك ؟\nهشام: راني فالتران راجع للدار كانو عندي شوية شغالات\nخلود: السخانة برا ..\nهشام: تقتل ...مزية التران كليماتيزي .\nخلود : واش راك تسمع علابالي مداير كيتمان على العام.\nهشام: هههههه مانيش نسمع والله ..مي حاب نسمع صوتك.\nخلود : ههه حتى اليل منقدرش درك.\nهشام : حاب تغنيلي\nهشام: شبيك 😑\nخلود: صوتي ماشي شباب .\nهشام:هههههه مهبولة خلي انا نمدلك رايي فيه.\nخلود : ههه ايا اوك.\nهشام: كاين زوج بنات راهم مقابليني يضحكو عليا هههخخ\nخلود: باين شافوك غاطس راسك فالتليفون وتضحك وحدك هههههه\nهشام: شفتي واش درتيلي غير التبهدايل\nخلود: هههههه نورمال .\nهشام : وليت كي المهبول لي يشوفني يقولي راك تعشق\nخلود : امممممم هههههه راهي تعيطلي ماما ممبعد.\nهشام : علابالي تكذبي ...ابقاي تكذبي حتى نطيحك...روحي من بعد.\nديكونيكتا هشام وبقا يشوف وحد الطفلة واقفة ولابسة فيزو وطالقة شعرها والبارفان تاعها داير حالة..\nوشاف وحد الراجل مناحاش عينو منها وهي تحكي فالتليفون\nالراجل هذاك جارهم لهشام ومرتو مريضة وعندو بنتو صغيرة ديما يلقاها هشام يلعب معاها برا تقولو ماما مريضة ..هشام تغيضو ساعات يشريلها حاجات يمدلهملها.\nهشام يشوف فالراجل هذاك تنهد من قلبو وهبط عينيه وساعة ساعة يشوف فيها.\nهشام دور وجهو واستغفر : لا حول ولا قوة الا بالله...\nنزل هشام والراجل هذاك...\nلعشية كامل خرج هشام للحومة ىقاها قاعدة وتبكي.\nهشام : شبيك فريال علاه راكي تبكي ؟\nفريال : ب...بابا\nهشام : شبيه ضربك ؟؟\nفريال : لالا دوس مع ماما وسبها وهي مسكينة مريضة وبقا غير يعيط ويزڨي معاها\nهشام تنهد : واش قاللها !؟\nفريال : بزااف قاللها بزااف ويعيط مسكينة ولات تبكي وانا نبكي ...هي مسكينة مريضة علاه يعيط عليها .\nهشام: موالف باباك يعيط على ماماك !؟\nفريال : آآه ...جامي ...اليوم مسكينة خلاها تبكي وخرج...علاه دارلها هكاك منحبوش بابا نكرهو .\nهشام تنهد : متقوليش هاك علا باباك نزعف عليك...هيا هاكي دراهم اشري مالحانوت وامسحي عينيك\nفريال فرحت ببراءة : ياااي صحيت عمو هشام..\nوراحت تجري لاحانوت وهشام بقا يشوف فيها تنهد وكمل طريقو\nلحق وقت يدخلو يقراو ..\nخلود : غدوة نرجعو نقراو..نهبط انا وابتسام لافاك.\nهشام : اممممم حاب نشوفك.\nخلود : والله منعرف خايفة.\nهشام : من واش خايفة؟؟\nهشام : هههههه علاه تخافي مني ؟؟!!\nخلود : وانا وين علابالي نتوما الرجال متاتمنوش ...وانا العلاقات هذو خاطيني والله ماني عارفة كيفاه حتى وليت نحكي معاك.\nهشام : هذا الحب لي كنتي حابة تعيشيه .\nخلود : امممم كاين فرق كبير بين تعيشو فااقصة وبين تعيشو صح .\nهشام : وشنو كاين فرق فالحب تاعنا في دزاير والحب تاع الترك وتتع القصص\nخلود : صح والله صح....فرق كبير.\nهشام : واش قلتي غدوة نتلاقاو !؟\nخلود : اه ياربي حصلت...خليني نخمم.\nهشام : واش تخمي راح ناكلك انا ؟؟؟\nخلود : مانيش عارفة ...\nهشام : غدوة نجي لافاك تاعكم ...كي نلحق نعيطلك نستناك ونورمالمو نتي تعرفيني .\nخلود تنهدت: خلاص ...اوك..مي بعيدة الطريق شوية.\nهشام: ياودي واش لي بعيد جاي نشوف حبيبتي كون تكوني في طرف الدنيا نجي نشوفك...\nخلود : اوك امالا غدوة نتلاقاو وتصارحني .\nهشام : هههههه اوك نصارحك..\nخلود : هشام مراكش تتمسخر بيا ياك\nهشام : راح تهبليني يار*** ....خلي غدوة نشالله نتلاقاو ونحكو .\nخلود : نشالله .\nغدوة منذاك خلود الصبح لبست ووجدت روحها هي وابتسام ..\nابتسام : راح تتلاقاو 😍\nخلود : راني خايفة...ابتسام زعما ميكونش يتمسخر بيا\nابتسام : مهبولة باين يحبك كون انا منخممش كامل ...اروع حاجة فالدنيا هي الحب .\nخلود تنهدت : خلاص اوك..زعما نعجبو هاك؟؟؟\nابتسام : كون غيري درتي شوية كحل وفوندوتا.\nخلود : مندير والو يشوفني على طبيعتي وكيما موالفة نلبس نعجبو ولا معجبتوش يروح يرنك..نقصان .بففف دارلي مرض الاعصاب\nابتسام تضحك عليها : هههههه امشي نروحو\nلحقت خلود لافاك تلاقاو مع حباباتهم لي ثم حكاو وضحكو..\nخلود عقلها عند هشام اذا يجي ولا ميجيش ..\nلحق وقت الفطور خلود وابتسام قاعدين يفطرو.\nخلود : طول زعما ميجيش 😢\nابتسام ؛ عيطيلو .\nخلود : خايفة نعيطلو ويضحك عليا ويقولي منجيش نتي بهلولة نجي ليك من طرف الدنيا\nابتسام : نورمال فالتران يلحق\nخلود : مي بلاك مراحش يجي وراهو يتمسخر بيا\nابتسام : وعلاه نتي جيتي علا جالو ..جيتي لافاك هو اذا جا مرحبا واذا مجاش ربي يسهل .\nخلود : صح بصح حبيت نهبط للدار السخانة تقتل .\nابتسام : نزيدو شوية ونهبطو ..تغميت من قعدة الدار .\nبقاو يستناو هو معيطيش\nهشام قاعد فالتران ويخمم : خايف نعيطلها وتقولي رحت يالزح حرڨة ..مانيش حاب نعيط وتبقا تتمسخر بيا...خلي نلحق ونعيط على جيه..\nمانيش حاب يصرالي كيما حاتم صاحبي شقاتو من طرف الدنيا وفلخر شافتو وهربت ..\nخلود : طول الزمر راهي الزوج ..امشي نروحو للدار .\nابتسام تنهدت : عيطيلو شبيك موسوسة هاك؟!!\nخلود : منعيطيش تعرفيني كون نلقاه يتمسخر نقتلو .\nابتسام : حي عليا حتى هو معيطش.\nخلود : شفتي كون عيط ...مي شكيت راهو يلعب .امشي ديجا استنيت بزااف..\nهبطت ابتسام وخلود للڨار باش يطلعو فالتران ..\nخلود تمشي ومقلقة يعني علاه قاللها نجو وممبعد تمسخر بيها ..\nابتسام : والله دوختوني خساارة كنت حابة نشوفكم مع بعض راطييت قصة حب بدات بلعبة فالفايس\nخلود : سكتينا سخانة ربي والقلق الزمر الزبل .\nخلود وابتسام لحقو للڨاار رايحين للدار ..\nخلود شوف فالجيهة لخرا تران غير كيما قلع ..\nبقات شوف ودقق..\nابتسام : امشي خلود وش بيك؟!\nخلود واقفة شوف فيه واقف مع طفلة لابسة فيزو وشعرها طويل هو بلحمو وشحكمو هشام. ..وواقف يهدر معاها وهي تتعوج.\nلحق التران .\nجبدتها ابتسام : شبيك خلود..\nخلود هبطت تجري دخلو للتران..\nقعدت ودموع في عينيها ..ابتسام مفهمتش واش بيها .\nابتسام : واش كاين خلود واش شفتي\nخلود: شفتو واقف مع وحد الحمارة ...وقاعد يحكي ويتبهلل وهي تعوج في روحها كي اللفعى ..وانا الحمارة البهلولة قاعدة نستنا فيه وهو لاقي غرضو\nانا جايحة وجاااايحة لي نامن فالفايس بصح والله منزيد نهدر مع خليقتو .\nابتسام : جا وشفتيه ..مسكين شقا لعندك وهربتي.\nخلود : يالالة راهو ينوم بيا لقا زلة يجوز بيها الوقت\nراحت خلود للدار ومن داخل تغلي حاساتو غير يتمسخر ..وهي امناتو وجيست لقا وحدة زلة بقا يحكي معاها ..\nلحقت للدار دخلت لبيتهم هي وابتسام وقعدت تبكي وبااشهقة بقات صورتو مع هذيك الطفلة بين عينيها ..يعني هي بقات شحال وهي تستنى فيه ومحموقة باش شوفو ويشوفها...فلخر لقا وحدة شابة زلة نسا روحو ونسا خلود وقاعد يحكي معاها ..\nابتسام بقات شوف فيها تبكي وبااشهقة تنهدت قعدت شوف فيها حارت واش تقوللها\nابتسام: بلاك فهمتيه غلاط.\nخلود : نن منحتاجوش معلاباليش بيه\nابتسام: مزال معيطلكش ؟\nخلود : طفيت التليفون منحتاجوش ميزيدش يعيطلي يروح يخطيني كرهتو..\nنرجعو لهشام .\nهشام كي نزل مالتران ..شاف الطفلة لي تلاقاها ديك الخطرة فالتران وقعد جارهم يشوف معاها .\nهشام : يعني هذي ممكن تقرا هنا .\nتفكر فريال وكامل واش قاتلو وواش صار مع يماها وباباها .\nقلق زير على يديه مالغش ...حلف يجيب حق فريال .\nهبط مالتران وهي تمشي بلعقل وتتمايل ...لحق عندها قطعلها الطريق وتبسم.\nهشام : بونصواغ ..سافا !؟\nصونيا : كوا ؟؟\nهشام : معليش نحكي معاك.\nصونيا مشات وخلاتو.....زاد لحقها .\nهشام : دقيقة من وقتك .\nصونيا حبست وعوجت فمها : وي تفظل .\nهشام : خليني نكمل هدرتي كامل اوك !!\nصونيا : داكوغ .\nهشام : علاه متستريش روحك ؟؟\nصونيا حلت فمها مخلوعة: نعم ؟؟؟ واش دخلك فيا ؟!\nهشام : راني نحكي معاك بلعقل وراكي كيما ختي...علابالك هكا راكي دايرة فتنة والرجال لي جوزي عليهم مينحوش عينيهم منك\nصونيا : مش مشكلتي ..انا حرة نلبس واش نحب ..هذي حرية شخصية نورمالمو كون جا مربي ميشوفش في بنات الناس .\nهشام : صحا نهدرو شوي ونفهمو بزاف .. ربي امرك بالحجاب ..عارف واش يحس الراجل كي يشوفك ونتي متبرجة...الرجل عند و غريزة تاعو اقوى من تاع المراة باربع مرات . محال يقاوم غير اذا كانو ايمانو قاوي .حرام عليك ديري الفتنة..\nصونيا : هذا شغلي وحريتي نلبس واش نحب فهمت !!\nومشات كملت طريقها وتتعوج.\nهشام قلق تفكر دموع فريال وهي تقولو نكرهو بابا نكرهو...\nمشا وشدها من يدها بغش ودورلها ليها حتى عيطت .\nصونيا: اطلقني وشبيك ؟؟ علاه تجبد فيا هبلت ؟!!!\nناس تتفرج وهو عينيه مالغش رجعو حمر.\nهشام : شو في يا بنت الناس راني ولد فاميليا وفهمتك بلعقل محبيتيش تفهمي ..\nالبسي امشي عريانة ميهمنيش فيك...انا وحدة كيفك شعرة متحركهاش فيا ..خاطر نتي والسلعة المتوشية كيف كيف...وهدرت معاك ماشي علا جالي انا مي على جال طفلة صغيرة بكيتيها وقهرتيها.\nصونيا مخلوعة: انا بكيت طفلة ؟؟ شكون هذي واش راك تهدر ؟؟\nهشام : ايه شافك باباها وهو مرتو صابها ربي مريضة وهو صابر عليها ..وكي شافك السيد مقدرش الله غالب غواتو غريزتو وحس بلي هو معندوش مرا في دارو ..وراح ليها سبها وعايرها وهي مريضة ربي بلاها..\nرجع ميشوفش فيها الشيطان عماه ونتي هي الشيطان ..مرتو مريضة بكاها وهي في حالة\nالطفلة بنتو خافت وبكات ونقهرت..\nتعرفي واش قاتلي ....قاتلي نكرهووووو بابا ..\nرجعتي طفلة تكره باباها بسبتك وبسبة لي كيفك..\nحرام عليك ظيعي طفلة صغيرة...حراام عليك حسبي الله ونعم الوكيل فيك..وكون كشما يصير للطفلة منسامحكش طول حياتي\nتفووو عليك وعلى لي كيفك. ..\nومشا وخلاها واقفة مخلوعة والدموع في عينيها والناس كامل تتفرج..\nهبطت راسها وراحت تجري\nمشا هشام شوية طلع خرج من لاڨار تنهد.\nهشام : درك نعيطلها نشوفها وين راهي .\nبقا يعيط ويعاود والو تليفون طافي.\nهشام قلق ركبو ااعصب مفهمش هذي تمسخرت بيه ولا كيفاه.\nهشام : صحا يا بنت الناس شقيتيني وهربتي وخليتيني بصحتك اللعبة ربحتي فيها .\nخلود كانت دخلت دوش وابتسام فتحت تليفونها ..لقاتو عيطلها شحال من مرة ودخل ميساج تاعو..\nابتسام قراتو ...عاودت بعثتلو\nهشام انا ختها لخلود...خلود استناتك بزاف وشافتك واقف مع وحدة زلة غارت وحست بلي تمسخرت بيها.\nخلي فاليل عيطلها وفهمها اي وحدة في بلاصتها تحس كيفها\nهشام قرا الميساج ..تنهد.\nابتسام سيبريماتو وطفات تليفون كيما كان ..\nهشام قعد يتنهد ومن زهرو شافتو كي كان يهدر مع صونيا وفهمتها حاجة وحدوخرا...\nرجع منين جا ..طريق كامل غايس داير كيتمان ويخمم في واش صار معاه\nهشام : ااه ياخلود علاه شقيتيني وهربتي ...هذي كامل غيرة..\nتنهد وتبسم : مهبولة ونحبها .\nلحق لحومتهم...لقا فريال تلعب برا...\nشافتو جات تجري ليه ..\nفريال : عمو هشام واش جبتلي.\nهشام : جبتلك شيكولة ...هاكي ..\nفريال : واااي شيكولة..صحيت..\nهشام تبسم : يسلمك..\nراحت فريال تلعب وهشام هبط راسو وكمل يمشي لدارهم...\nدخل لقا مانو راقدة ...شافتو قعدت\nهشام سلملها على راسها .\nفطيمة : على سلامتك وليدي .\nهشام : الله يسلمك ماني كاش قهوة ؟؟\nفطيمة : كاين وليدي اقعد نحطلك\nهشام : ندوش ونرجع\nدخل هشام للدوش ولما يسيل فوقو سخون وهو ماشي حاس بيه..\nقعد فالدوش ويبكي بحرقة كلما يتفكر ذكريات جازو عليه يبكي ويشبع بكا فالدوش وميحبش يبين قدام مانو ..\nهشام رباتو مانو ملي كان صغير خاطر يماه توفات وهو صغير..\nبابات هشام كان يخدم بعيد وكانو فقراء قيسهم قيس روحهم...\nوحد النهار كان صغير وختو بيبية صغيرة ونهار تاع شتا وريح..\nرجع بابهم مالخدمة...\nبعدها سمع دواس وعياط بيناتهم...ومن هذاك النهار وهوما المشاكل ...\nباباه تزوج بوحدة متبرجة غواتو وتزوج بيها وسمح فيهم ...ومن ثم مزادش رجع ليهم..\nكان صغير ويشوف يماه تبكي وتندب وتقول داتو بنت الكلب داتو وخلا ولادو قفة بلا يدين..ربي وكيلك نتا والفاسقة لي معاك...ربي وكيلكم يتمتولي ولادي وهو ما صغاار ...\nمزالت هذيك الصورة بين عينين هشام ويماه تبكي ..\nهشام يروح ليها يسقسيها وشبيها\nتعيط عليه تقولو روح خطيييني زريعة باباك ...\nهشام يرجع يبكي ميفهمش علاه تعيط عليه..\nوساعات تعنقو وتبكي وتقولو سمحلي وليدي سمحلي\nراني مقلقة ونتا معندك علاه.\nهشام : ماما نعاونك نخدم ..\n...بلاك تزيد تعاود هذي الهدرة شد في قرايتك ..\nهشام يحكي مقنوط وختو الصغيرة تبكي : وشكون يشريلها الحليب لسمر .؟؟\n...انا نشريلها درك نشوف عند الجيران عس ختك درك نرجع..\nهشام قعد مع ختو يسكت فيها ويماه خرجت جيبلها الحليب وهي دورو معندهاش\nعان هشام مع يماه وختو...\nامو متحملتش الوضع هذاك والفقر لي ولاو فيه...\nامو تزوجت بابهم غصب على والديها ...رغم لي عياو فيها مي هي اصرت عليه..\nولما خانها وسمح فيهم كلاتها الندامة وكامل لاموها وغلقو في وجها ووجه ولادها البيبان من غير الجيران وناس الخير لي عاونوهم بااشي القليل .\nام هشام عانات من ظغط كبير تاع راجلها واهلها وولادها ...مقدرتش تتحمل وربي خذا امانتو...\nتوفات ام هشام..\nهشام صغير ويبكي معرفش واش صار ولا واش يدير.\nقاعد في كوانة ويبكي وهو ما يسكتو فيه.\nهشام البراءة لي فيه مقدرش يستوعب انو بابهم سمح فيهم وتزوج بوحدة فاسقة ...حتى كبر باش فهم واش صار..\nهشام يبكي ويقولهم : وسمر درك شكون يرفدها وشكون يرقدها وشكون يشريلها حليب .\nهوما يسكتو فيه وهو معرفش يبكي على يماه مي يبكي على ختو الصغيرة لي بقات وحدها..\nداتهم جداتهم تربيهم عندها .\nجداهم عندها غير بابات هشام معندهاش ولاد وحدوخرين\nجداهم كان عندها لانتريت تاع راجلها ووحدها تربي فيهم وهو ما في زوج صغار..\nهشام كبر شوي ورجع يخدم عند الناس من جيه لجيه .\nكاين لي يعطوه حقو وكاين لي يحڨروه ويحاوزوه..\nحتى من الناس تاع برا مرحموهش يقولو هوليك لي سمح فيهم باباهم...\nهشام فترة المراهقة رجع يتحسس...يدخل عند مانو يبكي.\nهشام : علاه ياماني بابا سمح فينا ؟؟ فهميني ؟؟\nجداه معرفتش واش تقولو ولا تفهمو..\nالجدة : الله غالب عاود تزوج وراح مرجعش ليكم.\nهشام ؛ على هذيك يما ماتت صح ؟؟!\nالجدة تبكي كيفو معرفتش تفهمو غاضها مي صعيب وهو صغير يفهم هذوما صوالح..\nالجدة : يماك ربي كتبلها ربي يرحمها وانا راني معاكم وليدي نتا وختك..\nجازو اليامات لحقت الشتا ..هشام كان يقرا وشاد في قرايتو...\nوحد النهار مرضت سمر ..كانت عندها 3 سنين .حكمتها الحمى ومحبتش تهبط...سبيطار بعيد..\nهشام جرا الدنيا يسلف دراهم حاوزوه وطردوه ..\nهشام : عيشك عمو ميتينالف نشري الدوا..\nكامل رفضوه وصدوه ويقولو باباهم عندهم وخوالهم ويجو كل يوم يسلفو علينا.\nهشام ليل كامل وهو الشتا فوقو يحوس على دوا مي تغلقو كامل البيبان في وجهو..\nلحق الفجر رجع للدار بلاك جداه تكون دبرت دوا والحمى هبطت لختو ..\nهشام دخل عيان يسيل بالما..شاف جداه تبكي وسمر مغطية قدامها بليزار بيض..\nجرا ليها مخلوع عراها لقاها مغمظة عينيها. .\nهشام دموعو نازلين جمر ويشوف في مانو مقدرش حتى يسقسيها..\nمانو تبكي فهم ....فهم بلي سمر توفات والحمى داتها وهو مقدرش يداويها...\nرفد ختو عنقها ويبكي الحرقة لي كانت في قلبو لهشام محاس بيها حتى واحد...واليوم راهو راجل وكلما يتفكرها يبكي وكانها توفات البارح\nخرج هشام مالدوش عينيه حمر تتلمو بكا بزاف ...مي يخرج يتبسم قدام مانو ميحبش يقلقها ولا يحيرها..\nالجدة : اقعد وليدي تتقهوا..\nقعد هشام يتقهوا ويحكي ويضحك مع مانو وكانو ولا شي ..ديما يخبي في قلبو وميحبش يبين ...يخلي كلش في قلبو ويتبسم وعايش عادي ...لي يشوفو يقول مكانش خيرمنو..مي لي فالقلب فالقلب..\nيعطي لروحو وقت يبكي فيه يفرغ قلبو وغشو منبعد يرتاح ويمسح دموعو ويكمل حياتو عادي .\nالماضي يبقا ماضي والشي لي صار هشام مقدرش ينساه مي رماه وراه.\nمي حالة فريال خلاتو يتفكر صغرو محبش نفس السيناريو تاع حياتو يتعاود.\nكانو فقراء بزااف وباباهم يخدم بعيد..\nوامهم شاقية فالدار معندهمش تاويل ...معندهاش لبسة شابة ومعندهاش دراهم توجد روحها وتروح للحفافة ولا الشي هذا...ديما عادية..\nراجلها كان باغيها فالاول لانو هي مرتو وحبها وحباتو...مي كي رجع يشوف برا ىبنات كاسيات عاريات ...غاوتو غريزتو ورجع ميشوفش لمرتو...سيرتو مع الولادة والشقا...\nهذاك الحب كامل طفا ورجع يتبع بنات الزنقة...لي لابسة ولي شابة ...يتبع لانو موجودين في كل بلاص وين يروح يلقاهم ..\nفلخر قرر يعاود الزواج ومن زهرو كانت فاسقة وقدرت تغويه وبعداتو على ولادو وفرقت العايلة..\nهشام لما كان صغير كره باباه ولا مو على واش دار.\nمي لما كبر ورجع راجل كيف و ...\nفهم وفهم مليح باباه واش كان يعاني وعلاه تصرف هكاك .\nصح باباه غلط مي الفاسقة هي كانت السبب الرئيسي. .على هذيك يكره يشوف وحدة مش متحجبة ولا متحجبة حجاب زينة تاع تمسخير وتمشي وتضحك فالطريق والرجال تتفرج .\nللاسف هذيك البنت حاسبتها لعبة .\nكاين شباب لي عينهم مليانة مي كاين رجال مغبونين زواولة يشوفو غير بالعين...\nكاين لي مرتو مريضة يكرها ..وكاين لي مش شابة خلقة ربي يرجع يعايرها رغم لي كانو راضيين بعيشتهم..\nوكاين لي عازب زوالي معندوش دار رغم لي خدام قيسو قيس روحو...ميقدرش يتزوج ...لي قلمنو بولادهم وهو يشوف بالعين ..\nميقدرش يحمل يرجع يزطل ولا يتبع غير حاجات مش ملاح وكاين لي وصل للعلاقات المحرمة وهي الزنى مع العاهرات على جال بنت الزنقة لي مقدرش يخطبها ولا حتى يحلم بيها\nهشام قلبو معمر ..ماضيه وفريال تقريب نفس القصة ..\nمخبش تعيش فريال معقدة كيفو وتبقا تكره باباها طول حياتها .\nكل شي امرنا ربي بيه فيه حكمة كبيرة لكنا غافلون...\nخرج هشام لقا فريال مزالها برا تلعب مع لبنات..\nشاف باباها راجع للدار رافد قضيان في يدو تعبان\nهشام ؛ روحي عند باباك\nفريال : منحبوش.\nهشام: هو يخبك شو في يخدم وينوض الصبح ويشقا ويجيبلك واش تحبي ...شو في مسكين جا عيان ...روحي ليه فرحيه\nفريال : امممم بصح ميزيدش يعيط على ماما .\nهشام : ميزيديش روحي ليه..\nراحت فريال تحري عند باباها شافها فرح رغم لي كان رافد زاد رفدها ودخلها للدار وهو يضحك معاها\nعشية كامل وهشام يخمم في واش صار بينو وبين خلود...\nشعل ڨاروه ينفخ فيه ويتبسم متوقعهاش تغير عليه لهذي الدرجة .\nهشام : مهبولة.\nنرجعو لخلود ...راقدة في فراشها ابتسام تكونيكتي وهي مقدرتش كلش رجع صامط بالنسبة ليها ...كلش ممل...حبت تدخل للفايس مي كلشي يفكرها بيه...وحتى مزادش عيط ولا حوس ...يعني تمسخر بيا وجوز الوقت ودرك راهو مع هذيك البغلة يكونيكتي ..\nااااه يا ربي حابة نقتلو ونرتاح منو ..علاه خلاني والفتو علااه هاك حرام عليه..\nخلود عنقت مخدتها وتبكي ..تمسح في دموعها مقنوطة .حتى لحقها ميساج\nرفدت تليفونها فتحت الميساج لقاتو هشام ..بعثلها.\nايتها المجرمة في حقي حبي\nلقد دعستي على قلبي\nدون ان تفهمي او حتى تستوعبي\nماحصل لي وعن سبب غيابي\nعيوني ابت النوم وانتي سببي\nدعيني اشرح لكي اسبابي\nدعيني وافتحي لي الباب\nدعيني اعش في ذلك القلب\nالذي لم اعشق ولم احب\nارحميه وارحميني من هذا العذاب\nخلود تقرا وتبكي حست كلامو خرج من قلبو مقدرتش حتى تقاومو...نحات الرونفوا ...\nشاف نومروها تبسم كوبالها وعيطلها.\nهشام : خلود..\nخلود تمسح في عينيها مقدرتش حتى تهدر\nهشام يسمع فيها ساكت تنهد : شبيها عمري تبكي ؟؟ شكون بكاها وقهرها .\nخلود : مانيش عارفة سقسي روحك.\nهشام : حبيبي علابالي تغشيتي عليا علاه مجيتش ..مي انا جيت روتار وملقيتكش...سمحيلي طولت عليك\nخلود: ايه شفتك معامن تعطلت ...بيان سووغ هذيك شابة وحطة عليا منبانش انا معاها .\nهشام ضحك عليها عارف الغيرة قتلتها..\nهشام : انتي الڨلب انتي العمر انتي الحب انتي الهوا لي نتنفسو شبيك تغاري منها ..\nخلود : مغرتش هذاك شغلك.\nهشام : هذيك باش هدرت معاها كاين سبة كي نتلاقاو نحكيلك عليها .\nخلود : منتلاقاو متحكيلي ..\nهشام ؛ اممم انا نجيك....حاب نشوف عمري نشبع منها\nخلود : مجيش نشوفك نهرب\nهشام تبسم : نجي وراك\nخلود : وين جي ورايا.\nهشام : حتى لحومتك حتى لداركم.\nخلود : خااه مهبول بلاك ديرها\nهشام: نجي عند تاقتك ونجيك ونبقا نعيط عليك حتى تخرجي .\nخلود : خااه والله بابا وخويا يقتلوني\nهشام: امالا غدوة نجيك متقوليلي والو ..بلاكي تهربي وتخلفيها ..\nخلود : اوك\nهشام: خلود حاب نحكي معاك نفرغلك قلبي ونشكيك همي يكفيني رفدتو وحدي السنين هذو كامل حاب تكوني سندي ..حاب تكوني فرحتي وراحتي.\nخلود تحسرت حاساتو موجوع :نشاالله خلي غدوة نشالله ونحكو براحتنا\nهشام : خلود حاب نقولك حاجة .\nخلود : واش هي .\nهشام : نحبك ومنسمحش فيك.\nخلود تبسمت : مام انا نحبك\nهشام : امممم مسمعتهاش قوليها ..\nخلود : ههه خلاص والو غدوة نشالله\nكوبات خلود وهشام بقا يضحك عليها وعلى هبالها\nغدوة منذاك رجعت خلود وابتسام لافاك ..\nهشام المرة هذي جا بكري باش متهربلوش..\nابتسام : زعما ميطولش اليوم !؟\nخلود : منعرف اسكتي راه حاكمني الستراس تقول راح نجوز الباك ..بففف خايفة ابتسام خايفة منعجبوش\nابتسام : هههههه موسوسة .\nخلود : ياودي قلبي راح يخرج تعرفيني نكره هذو الصوالح ..كون شافني فالطريق خير يجي يخطب ونتزوجو وخلاص ..بففف نكره هذوما الصوالح.\nيا ربي ومنعجبوش ويقولهالي في وجهي .\nابتسام: ههه باين عليك تصبري على فراقو .\nخلود: حصلت روحي والله كامل بسبتك..\nصونا تليفونها لقاتو هو .\nخلود : هااو يعيطلي ..\nخلود : الو وي هشام وصلت ؟\nهشام: راني عند الدخلة تاع لاڨار ارواحي اني نستنا فيك\nخلود : اوك...كيما تفاهمنا هشام.\nهشام:ههه يالخوافة يالموسوسة قتلك نصارحك..ارواحي برك\nكوبات خلود وشافت في ابتسام\nخلود :راهو جا ويستنا فيا عند لاڨار ...بففف واش ندير ؟؟\nابتسام : روحي ليه هههههه شبيك.\nخلود : ارواحي معايا .\nابتسام : انا علاه نجي معاك روحي وحدك.\nخلود: يالكلبة نتكورج بيك..\nمشاو قريب يلحقو لاڨار لقاوه واقف متكي على الحيط والكتمان في وذنيه.\nخلود حبست حست روحها فشلت .شدت ابتسام من يدها..\nخلود : هاوليك واقف ..\nابتسام: هيا روحي وحدك راني نستنا فيك..\nخلود تنهدت طلقت يد ختها وهبطت راسها تمشي لحقت عندو مقدرتش تحبس مالخوف شافت فيه خايفة وهو خزر فيها ..مقدرتش تحبس كملت طريقها دخلت لاڨاار ..\nابتسام شافتها كملت ديراكت تخلعت: خاااه على البهلولة..فالتليفون تهدر عادي وظل تندب عليه وفاىصح هربتلو ..\nابتسام: يالحمارة وين هربتي ؟؟.\nخلود : خطيني اعععع مقدرتش راني رايحة للدار.\nابتسام عاودتلها محبتش طلت شافت التران وصل..\nابتسام: اليوم نفريها ونحيلها الحشمة.\nراحت عند هشام .\nابتسام: نتا هشام!؟\nهشام شاف فيها مستغرب : ايه علاه ؟\nابتسام تهدر وتزرب : انا خت خلود ..شافتك هي خافت تواجهك تعرفها خوافة جازت عليك وهبطت وراهي رايحة للدار فالتران خف الحقها قبل ما تروح..\nهشام هبط يجري وابتسام وراه والتران راح يقلع .\nحبس هشام : بصح وين رح نعرفها .\nابتسام : تشبهلي ياك حنا توام نسيت..\nهبط هشام يجري يسوطي بثلاث درجات...\nدخل يجري للتران وقال لواحد حبسلي الباب ..\nالجان شد الباب والناس تدوس التران مقدرش يديماري..\nهشام يحوس لقاها قاعدة شافها عرفها تشبه لابتسام.\nنوضها من يدها وهي شافتو عرفاتو ..\nجبدها خرجها مالتران معاه..\nابتسام بقات شوف فيهم تبسمت ورجعت لافاك\nخلود وجها حمر حشمت كي خرجها هكاك ..حست السخانة تخرج من وجها ..\nهشام خرجها وحبس بقا يشوف فيها مدقق الخزرة في وجها وهي محبتش شوف فيه وجها حمر مالحشمة .\nهشام محبش ينحي عينيه منها .\nخلود قلقت كي شافتو محبش ينحي عينيه منها.\nبقات تهدر في قلبها .\nخلود: بففففف دارلي سكانااغ اععع قلقني وحتى لبقرة تاع ابتسام راحت وخلاتني وحدي ...خلي فالدار نوريلها الكلبة دارتلي لتبهدايل فالتران ..\nهشام رجع يتبسم\nوهي خلاص لعبلها باعصابها ...مقدرتش تسكت.\nخلود : خلاص كملت سكاناغ تاعك .. باين معجبتكش خليني نروح نقرا عندي كور .\nوهبطت راسها رايحة ...هشام شدها من يدها\nهشام : شيطتيني وانا نجري وراك وزايدة هاربة مني حابة تهبليني درك.\nخلود هبطت عينيها حشمانة.\nهشام يطل عليها ويضحك: هذي كامل حشمة ياااه كون تبقاي حياتك كامل انا نهدر ونتي ساكتة وعاقلة هاك رحمة ربي هههههه\nخلود عوجت فمها : اممممم شد في هذاك الخيط..\nهشام يضحك ؛ خلود..\nخلود ساكتة وقلبها يضرب.\nخلود شافت فيه\nهشام: ياريت مشفتكش..\nخلود هبطت عينيها حزان يعني من هدرتو معجباتوش\nخلود : قتلك انا ماشي شابة ومنعجبكش\nتهدر والدموع في عينيها ..\nهشام : شو في فيا ..\nخلود مقدرتش غاضتها عمرها هبطت دمعة بلا ماتفيق.\nهشام : مهبولة علاه راكي تبكي ؟؟\nخلود مسحت دمعتها : والو ..مانيش نبكي.\nهشام طلعلها وجها : خلود ندمت لي شفتك خاطر زدت حبيتك كثر ...يامهبلتني يامجرجرتني\nخلود قلبها يضرب هبطت عينيها وتبسمت.\nهشام عوج فمو : علاه هربتي معجبتكش ؟؟\nخلود: نن انا شفتك من قبل شحال من مرة مي خفت ..\nهشام : واش خفتي\nخلود: خفت منعجبكش .\nهشام: ااه ياخلود قتلك انا حبيتك وكيما كنتي قابل بيك ولقيتك كثرمن لي كنت حاب ..\nخلود : تتقعد برك.\nهشام: هههههه علاه حاڨرة روحك هاك ...خلود افهميها ومليح اناا نحببببببك فهمتي ياو نحبك...\nكون مجيتش نحبك منجريش وراك..نخليك تروحي .\nخلود؛ تبهديلة بصح حشمت .\nهشام : وكيفاه ندير فت حبيتك ووالفتك ...متزيديش تهربي المرة الجاية نوقف في وسط الراية باش ميقلعش التران هههههه\nخلود : خااه بعيد الشر عليك..\nهشام : خفتي عليا هههههه مهبولة ...امشي نطلعو حاب نجوز النهار هذا معاك نحكو ماكثر ..خاطر درك تبدا الخدمة ونولي منقدرش نجي نشوفك..\nخلود : صح ؟\nهشام : واش تتوحشيني وقيل ؟؟\nخلود : هه نن سقسيت برك.\nهشام: متخافيش نتوحشك قبل متلحقي تتوحشيني ونجيك حتى تكرهي مني هههههه\nطلعو يمشو ويحكو وخلود بلعقل بدات تروحلها الحشمة\nطلعو هشام وخلود يمشو ويحكو وراتلو لافاك وين يقراو.\nخلود: هذي لفاك لي نقرا فيها .\nهشام : ممم امشي نروحو .\nخلود :خلي نشوفو بلاصة نقعدو فيها هنا\nهشام: هه انا منقعدش معاك هنا طرف الطريق ..مكانش جاردان هنا ولا نهبطو للبحر .\nخلود : كاين جاردان فالحومة هنا نريحو ثما .\nمشات خلود وهشام يمشو ويحكو ويضحكو ..خلود حشمانة وهشام يضحك عليها .\nهشام: شكون قال نتي هي مولات لسان طويل فالتليفون والفايس هههههه\nخلود: اععع مانيش موالفة ..اووف قلقت امشي نقعدو..\nقعدت خلود وهشام .\nهشام: بدات بلعبة شو في وين وصلنا.\nخلود : والله صح مانيش عارفة كيفاه وصلت لهنا ..انا موالفة منامنش بالحب هذا ...ديما نخمم نتخطب تقليدي ونتزوج عادي وخلاص.\nهشام : ايمااا قريب طارو بيك ..ههههخخخ\nخلود : هههههه مكانش المكتوب برك.\nهشام : اممم خلينا من هذي الهدرة.\nخلود عوجت فمها فهماتو بلي يغير وميحبش السوجي تتع الخطبة هذا..\nخلود: ايه حقا واش حكاية الطفلة هذيك..\nهشام تبسم : قصة طويلة ..\nحكالها هشام القصة\nخلود مستغربة : صح والله بهدلو بينا وبلبستهم ..انا طفلة ونبقا دايخة فيهم .\nهشام تنهد : ايه مانيش حاب فريال تعيش واش عشت انا ...\nخلود تنهدت : علاه باباك تزوج بوحدة هاك ؟؟؟!\nهشام تنهد كلما يتفكر ماضيه يتخنق ..ميقدرش يهدر .\nخلود حاسة بيه مقهور\nخلود : هشام حاساتك مخبي بزااف حاجات مش ملاح في قلبك ...احكيلي فرغلي قلبك.\nهشام : ميهمش ..ماضي وفات .\nخلود : هشام .\nهشام شاف فيها دموع في عينيها وتهدر معاه\nهشام : ههه شبيك ؟؟ قتلك والو\nخلود : مانيش عارفة حاساتك حزين ..قولي احكيلي نقسم معاك همك .\nهشام : متقدريش خلود ...مكانش لي يقدر يقسم معايا اللحظات هذوك...ماعدا جدة ربي يحفظهالي .\nخلود : ربي يخليهالك.\nهشام ورالها تصويرتو معاها ؛ هذي جدة هي لي رباتني هي كلشي في حياتي .\nخلود تبسمت : باين تحبها وتحبك بزااف\nهشام تبسم : ايه حبيت نبعثها لاحج قبل منتزوج وهي تقولي اتزوج خطيك مني .\nخلود : هشام ..يماك كي توفات كنت كبير شوي معندكش خاوتك ؟\nهشام طلع راسو حزين شاف ولد ثما رايح للحانوت ختو صغيرة تبع فيه و تبكي وهو يعيط عليها باش تولي للدار تبسم\nهشام: كانت قدها وكنت قدو وكانت تبعني ونعيط عليها هاك.\nخلود شافت فيهم وفيه الدموع في عينيه..\nخلود : وينها درك ؟\nهشام هبط راسو مقدرش حتى يهدر استغفر : م...ماتت.\nهشام هدرها بصوت خافت خلود سمعت ومسمعتش .\nخلود : ااه ؟؟!\nهشام : ماتت رفدتها هاك بيديا ...وهي صغيرة باردة...مزالت نشوفها بين يديا شغل ماتت البارح ..مزلت نتفكرها ديما ...ختي الصغيرة والوحيدة كانت ديما تبعني واش ندير دير ..حتى كي نبكي تبكي معايا وهي صغيرة ماهيش عارفة علاه كنت نبكي.\nخلود تسمع وتبكي وهشام يهدر مقهور الدمعة حابسها في عينيه .\nهشام : شحال تمنيت تكبر وتكون معايا ونزوجها ونشوف ولادها .. يا ربي علااه بابات هرب وخلانا ويمات راحت عند مولاها وزادت حتى ختي الصغيرة توفات ومقدرتش نداويها .\nوشاف في خلود : مقدرتش نداويها ..توفات داتها الحمى ...ماتت صغيرة واش ذنبها.....واش ذنبها ؟؟\nخلود درك كيفاه حابتني نشوف الفاسقات سارحين ويضحكو فالطرق بالفيزوات والحجاب تاع تمسخير...ونبقا ساكت !!؟\nخلود علابالك ...كل زنقة يمشوها يخربو فيها عايلة علابيها ربي لا عنهم تفوو الله لا تربحهم يلعبو بقلوب الرجال ويدمرو حياة الصغار ..تفوو عليهم نكرهم نكرهم\nخلود هبطت عينيها حزان : ربي يرحمها ..\nنزلت دمعة مسحتها.\nهشام : كل واحد واش كتبلو ربي في هذي الدنيا...واش ذنبها الام كي تمرض واش ذنبها كي تكون مش شابة ولا زوالية معندهاش باش تلبس وتضرب الحطة ..واش ذنبها ؟؟\nخلود بقات شوف في روحها ولبستها حتى توسوست من روحها\nخلود دموعها نازلين: تعرف هشام نهار دارلي خويا سيد علي الحجاب محبيتش وشبعت بكا ...قلتلهم مزلت صغيرة وحابة نعيش ..\nهشام : بغالك صلاحك.\nخلود : ايه ...كنت نشوفو مجرد لبسة نستر روحي بيها وغامتني ...نلبس ليكات وفيزو وهو يظل يسب فينا ..\nمكنتش عارفة بلي لحجاب مش مجرد لبسة برك نستر روحي بيها .\nبالعكس لما كامل نكونو متحجبات الراجل هذاك مراحش يكره مرتو ولا يشوف غيرها ولا ولادو يتعذبو ويتحرمو من باباهم ...ااااه ياربي والله صعيبة تدمر عايلة بسبة لبسة.\nهشام : لبسة ضحكة غمزة من كلش ..من كامل لي جاست تتع تق*** فالطريق ...تخلق مشكل .\nخلود : منكذبش شحال من مرة نضحكو بلا سبة انا ولبنات سيرتو قدام لي جان ..عقل الصغر.\nهشام شاف فيها قلب وجهو: تخدمو رايكم وماكمش عارفين مشكل على مشكل تولي مأساة مرا في دارها وولادها .\nخلود : ربي يهدينا ويهديهم..\nهشام تبسم بسخرية : ومش غير لي متزوج...\nحتى العزاب ..ياحليل ...واش نحكي واش نخلي ..\nشحال من واحد يعشق وحدة مهبلتو بلبستها ومشيتها وضحكتها ..وفلخر ميقدرش حتى يخطبها .\nيتحرق وحدو ..كون سترت روحها مايعشقها ميهبل عليها ميصرا فيه هاك.\nخلود : صح عندك الحق ..\nهشام ورالها الفوطو تاع فريال : هذي فريال ..رجعت تكره باباها على جال وحدة فاسقة ...ديما يطلع معانا فالتران يروح يخدم وهي ثان هذيك طريقها..\nشفتو يظل يتبع فيها ونسا مرتو المخلوقة مريضة وبنتو لي رجعت تكرهو..\nخلود تنهدت : سبحانك ياربي كل حاجة درتها فيها حكمة..\nهشام : سبحان الله..\nخلود : هشام ..\nهشام : وي ؟؟؟\nخلود : وواش راني قاعدين درك انا وياك ثان غلاط !!!\nدير في بالك كون يشوفني بابا هاك يزعف عليا ..\nهشام تبسم وهبط راسو : علابالي من حقو..\nانا حبيت نشوفك برك..وكون انا ندير كيفو\nخلود : حتى انا متحجبة يلزم نحترم حجابي .\nهشام : بصح قاعدين نحكو مرانا نديرو والو !! وزيد قدام الناس .\nخلود : الشيطان واعر ...شوف من لعبة تاع فايس ولينا صح منبعد تليفون ودرك تلاقينا ...ومزال الخير ااقدام..\nهشام تنهد : نوعدك حاجة متقيسك ..اصلا راح نبدا نخدم ومنجيش ليك.\nخلود تبسمت: نن كلش يجي بلعقل وبالولف ...الشوفة شفتني ...والهدرة حكيت معاياً.حتى انا مانيش حابة نخون ثقة والديا.\nهشام : اممم خلود قوية\nخلود : ايوي ...تحب تهدر معايا وشوفني كاين دارنا .\nهشام ضحك :؛ هههههه مانيش واجد والله قتلك حاب نبعث جدة للحج ولا مامنتيش ؟؟\nخلود : والله هذاك شغلك...راني نستنا فيك ونكمل في قرايتي ...بصح منحبش زيد جيني لهنا ..اوك..\nهشام: وكي نتوحشك كيفاه ؟\nخلود : قتلك عندنا دارنا وبسلامتك تقدر تلقا لادراس وحدك...\nوتبسمت وراحت راجعة لافاك وهو يشوف فيها ..\nبعثلها ميساج : حكمتيني من اليد لي توجع ياخلود..\nخلود قراتو تبسمت ورجعت لافاك وين تقرا\nرجعت خلود للفاك عيطت لابتسام.\nجات ابتسام فرحانة: احكيلي وين رحتو ؟؟؟ واش حكيتو؟؟ احكيلي يالبقرة متشوقة نعرف 😍\nخلود : حبسنا .\nابتسام مخلوعة: ااااه ؟؟ كيفاه ؟؟ تتمسخري !!؟\nخلود : وعلاه نتمسخر...خلاص كلش .\nابتسام: علاه معجبتيهش ؟؟\nخلود تبسمت : وعلاه منعجبوش !! نن كي عجبتو لي راح نحبس .\nابتسام : بفففف اهدري ديراكات بلوكيتيني بالالغاز هذو !!\nخلود : قصة طويلة....المهم قتلو منخونش ثقة والديا ونخرج معاك..يعني كلشي يحبس.\nابتسام : بوووه تتلاقو مرة فالزمان...وزيد يبان عاقل وولد فامليا متدري بلاك يكون مكتوبك !!\nخلود: اذا كان مكتوبي مراح يفرقني عليه والو...ماشي كي نخرج معاه نشدو...كاين لي خرجو سنين وفلخر مداوهمش..\nابتسام : اعطيني قلبك..اععع وقدرتي تسمحي فيه عادي وواش قالك هو؟\nخلود تنهدت: شكون قالك قدرت ..والله راني كامل نرجف ..والفتو..مي يلزم هاك ...لوقتاش نبقا معاه ونخاف نتخطاو الحدود ..بففف تعرفيني ابتسام خاطيني هذوما الصوالح.\nابتسام : وهو واش قالك ؟\nخلود : نفس الهدرة لي يقولوها كامل .\nوالله منسمح فيك واصبري عليا و راني وراني ....نفس الاعذار .\nابتسام: بلاك صح ؟؟؟ اعذريه .\nخلود : راني عذراتو...قتلو منا حتى نكمل قرايتي منزيدش نستنى ...وزيد مدام منخرجش معاه ومنهدرش معاه راح يبقا شاد فيا ويزدم للدار اذا كان صح يحبني واذا مكانش يحبني يهرب وهذاك افظل .\nابتسام : جربت نفهمك مفهمتكش.\nخلود : هههههه خاطيك...امشي نروحو للدار ..\nهبطت خلود وابتسام لاڨاار قعدو يستناو فالتران\nخلود ساكتة حاسة بقنطة وابتسام تهدر وحدها ..\nابتسام : وين غايسة وانا ساعة وانا نهدر.\nخلود شوف وتبع بعينيها ...هشام قاعد فالجيهة لخرا اون فاص ليهم..\nابتسام : اممم وانا نقول الطفلة وين غايسة.\nخلود هبطت عينيها وهشام مدقق فيها الخزرة.\nخلود : سكتينا بففف درك هذا واش جابو.\nابتسام : السيد رايح لدارهم ولا ميروحش درك هههههه\nهشام عيطلها شافت نومرو محبتش ترفد كوباتلو..\nهشام قلق بعثلها ميساج ؛ حتى التليفون لالا ...ارفدي نتفاهمو ..\nابتسام : شو في واش يحوس..\nخلود : منرفدش ...يبدا يبلعط فيا مانيش حابة نضعف قدامو ...علابالي زوج كلمات يزبلحني تروح معاه فالخط ..\nعاودلها هشام محبتش ترفد..\nخلود طفات تليفون ...\nابتسام : اععع اعطيني قلبك ...غاضني يظل يجري وراك ونتي تهبلي فيه..\nخلود : ماشي تربية والديا حياتي كامل تروح بزوج دقايق وبزوج كلمات ..ديجا اسكتي ابتسام راني علا شعرة..\nابتسام شافت الدموع في عينين خلود تنهدت..\nهشام عاود عيطلها مرفدتش...\nوقف يشوف فيها يقوللها ارفدي وهي محبتش دورت وجها محبتش شوف فيه\nابتسام شوف فيه يقوللها ترفد عليه وهي تقولو محبتش..\nهشام قلق قريب كسر التليفون خاف تهربلو وميلقاهاش تبدل النومرو وفلافاك ميعرفش وقتاش تدخل وتخرج..\nفيقو من غيستو صوت التران صونا معناها قريب يلحق..\nهشام شافو مزال ملحقش قطع يجري مالقلق والعصب..\nابتسام شافتو تخلعت عيطت: هشام التراان اااا..\nخلود دارت شوف مخلوعة والدموع في عينيها ملقاتوش ..\nجرات شوف وينو وقلبها يضرب مالخلعة\nخلود تبكي وماهيش حاسة بروحها وشوف في ابتسام\nخلود : وينو هشام ؟؟؟\nابتسام تهدر ومقلقة : شفتو قاطع فالراية والتران جايز. غمظت عينيا مقدرتش نشوف ..\nخلود حاسة قلبها راح يخرج مالخلعة ودموعها ويدان\nخلود : اااه يا ربي ياك مصرالو والو كون هكاك كون ناس تلمت ..بففف بعيد الشر عليه واش هذا الفال ااه يا ربي زعما جاز فوقو ومشافوش .\nابتسام :: شبيك خلود كون هكاك كان يفيقو الناس.\nخلود: مانيش عارفة التران راهو حابس مقدرتش نشوف يلزم نشوف امشي نروحو ملهيك نشوفو..\nخلود طلعت تجري رايحة للجيهة لخرا محبتش شوف فالراية خافت كاشما يكون ..\nكي لحقت الفوق مقدرتش شافت التران التحت ومكان والو..\nابتسام : مكان والو وين راهو ؟؟\nخلود : بفففف منعرف وينو زعما رجع ولا قطع ومشفناهش .\nبقاو يشوفو يعينيهم الناس نازلة منا وناس ملهيك تستنا فالتران.\nصونا التران راح يقلع.\nابتسام: راح يقلع التران امشي نروحو\nخلود: وهشام وينو؟؟\nابتسام : وانا وين علابالي بلاك ماهوش يبان برك...كون قاسو التران بعيد الشر كون شافوه..بلاك رجع وراح .\nخلود : مقدرتش ..منروحش تقلقت عليه .\nابتسام : التران راح يقلع ياابهلولة امشي..\nخلود الدموع في عينيها خايفة جاتها الف حكاية في راسها ..\nحتى صونالها ميساج..فتحاتو..\nلقاتو من عند هشام..\nهشام: اهبطي اطلعي راني شادلك الباب خفي ..\nخلود شدت ابتسام من يدها : امشي..\nابتسام هابطة تجري ورا خلود وماهي فاهمة والو.\nابتسام: واش كاين خلود؟؟ هو بعثلك..\nلحقو يلهثو وهشام شاد الباب والناس تسب..\nلحقو للباب اللولى عند الدروج لقاوه واقف شاد الباب برجلو..\nخلود حست بفرحة في قلبها ..تبسمت وهبطت عينيها ودخلت وابتسام وراها تضحك عليهم.\nهشام نحا رجلو تغلقت الباب وقلع التران.\nهشام : اوموان قوليلي صحيت..\nخلود عوجت فمها وراحت قعدت..\nهشام كان واقف مقابلها...متكي ...دار كيتمان في وذنو وقعد يشوف في وحدة واقفة قدامو..\nخلود كانت شوف فيه مي محبتش تبين.\nهشام كان فايق بيها ...يضحك عليها ويزيد يهبل فيها..\nابتسام : خلود هاكي شو في واش راني نشوف\nخلود : هاني نشوف اسكتي هذيك راح نروح نضربها.\nابتسام : هههههه وهي علاه اضربيه هو.\nخلود : بففف شو في يقلق فيا بلعاني يشوف فيها وزيد علاه جاي معانا\nابتسام : مشبعش منك ياك قلتيلو خلاص وهو راجع للخدمة .\nخلود : اووف قلقت قلقت ..\nدارت كيتمان حتى هي وبقات شوف جيهة الكارو وهو رجع يشوف فيها..\nحبس ااتران نزلو شوية ناس جا هشام قعد اون فاص لخلود.\nحط رجلو على رجلها يهبل فيها..\nخلود تجبد فيه بالزعاف وهو يضحك.\nمنبعد نحالها تليفون ويشوف واش راهي تسمع.\nخلود: شبيك هبلت اعطيني تليفوني..\nهشام : اششت اسكتي.\nشاف النومرو تاعو ماشي مسمياتو ..\nراح سماه #المغبون\nخلود نحاتلو : بففف\nهشام : اهربي لوين تحبي وراك وراك.\nخلود : متهدرش معايا اااه ياربي.\nابتسام تضحك عليها وجها حمر تعرفها تحشم وهو يهبل فيها.\nلحق وين ينزلو ..\nنزلو وهو وراهم..\nخلود شافت فيه : وعلاه راك تبع فيا؟؟\nهشام : مانيش نتبع ارض ربي .\nابتسام : خطيك منو امشي.\nخلود : نن نخاف كاشما يخلقلي مشاكل امشي نتلفولو الطريق\nابتسام : وين تلفيها ؟؟\nخلود تبسمت : ندورو فالفيترينات فلابرادلي بارتو حتى يعيا ويروح هههههه\nابتسام : مهبولة هههههه امشي..\nبقاو يدورو الدنيا كامل مشاوها حتى هشام عيا دارت بيه كامل الدنيا حتى تلفها ومعرفهاش كامل وين راحت\nهشام : يالزح هربتلي\nبعدها يايام ..\nهشام ديما يعيطلها وهي محبتش ترفد عليه مي تخليه يصوني .\nحاتم : خطيك من ر** .هذو البنات ميحبوش الراجل لي يقيمهم ويحطهم في عينو ...يحبو لي يتمسخر بيهم.\nهشام: اوااه ياحاتم هذي المهبولة تاعي هربتلي ويلزم نرجعها ونداويها ..انا طبيبها ودواها عندي\nحاتم؛ ايه اقعد تبع في ر*** تندم فلخر ...شوف انا واش درت على جالها فلخر تمسخرت بيا ولعبت كيما حبت وبكل برودة قاتلي انا مقدرتش نحبك.\nهشام : معليش حاتم خيرها في غيرها .\nحاتم : منين ياهشام منين ..\nلي ننويها حلالي متصدقش وزيد حتى بشروطها .\nهشام : ههه واش شرطولك ؟؟\nحاتم : تشرطلي دارها وحدها ...منعرف منين نلقالها دارها وحدها ...انا ومعنديش وين نرقد نلقالها دار ليها\nياودي خويا راح يتزوج وانا رماوني للكوزينة\nهشام: هههههه والله هم يضحك وهم يبكي\nحاتم : الله غالب ملقينا وين نحطو ريسانا.\nهشام : شوف كاش وحدة عندها الورث..ولا خدامة بخيرها تسكنك عندها .\nحاتم : هذاك ماخص تولي تقولي داري وتحب تخرج برااا ديڨاج...مزال مهبلتش نسكن عند المرا .\nهشام : واش راح دير ..؟؟\nحاتم جا يهدر جازت عليهم وحدة زلة شاف فيها حتى بعدت..\nصفر بفمو وشاف في هشام.\nحاتم : حنا نبقاو نكحلو مالبعيد برك ياخويا واش هذا الزين باخويا ياخويا\nهشام : ايه والله صح نبقاو نشوفو غير بالعين.\nحاتم ؛ نتا قال عندك دار وتسكنها وحدها انا ويين يازح ويين!!! نبقا نشوف بعيني برك..\nزادت جازو زوج بنات\nحاتم : اعطونا نيميرو ولا تشهونا برك.\nدارت ليه وحدة : احشم على روحك خي حالة.\nحاتم ؛ ايه عندك الحق انا زوالي معنديش الحق حتى نشوف ولا نتبلا ..\nهشام : وين بيها ؟؟\nحاتم: ياخويا هشام انا مقدرتش نتا عندك حبيبتك انا نطلع نكمي ڨارو زطلة باش نريح.\nهشام : خطيك حاتم..تمرض روحك برك.\nحاتم: دبرلي سكنة وين نسكنها وحدها والله لا زدت زطلت ....تقدر دبرلي ؟؟؟؟!\nهشام تنهد: ربي يفرج.\nحاتم : نشالله منا للوقت هذاك ااسهرة والزطلة الحل الامثل\nوراح يمشي ويدندن..\nهشام تنهد رفد تليفونو يعيط لخلود والو محبتش ترفد..\nتبسم بعثلها: يالمهبولة راني في حومتكم ترفدي ولا نبدا نعيط ديجا راني زاطل ..\nخلود قراتو تخلعت: زاااطل ؟؟؟؟ وفي حومتي ...ااه يااربي وشدت تليفونها يصوني تنهدت ورفدتلو\nخلود رفدتلو وخايفة ومقلقة\nخلود : الو .\nهشام تبسم شافها رفدت : الو عمري توحشتك\nخلود : واش جابك لحومتي ووين عرفتها وديجا علاه تزطل مقتليش تزطل كون قتلي تزطل واش جابني ليك ومنزيدش نهدر معاك كون تزطل والزطلة مش مليحة..و..\nهشام يسمع فيها تسب فيه مي مقلقة عليه تبسم قاطعها\nهشام: كون تخليني نولي نزطل كل يوم ونجيك نهبلك هنا...ونديرلك التبهدايل فالحومة ونقولهم خلود حبيبتي اعطوهالي\nخلود تسمع مخلوعة وتضحك عليه قلبها يضرب : واش الفايدة كي دير هاك.\nهشام : هكاك نهبلك وين المشكل .\nخلود تنهدت : بففف علاه هاك واش داني نهدر معاك نهار لول واش داني يا ربي كنت لباس براسي يا ربي انا\nشخلولة بهلولة ....\nهشام يضحك عليها وهي تهدر وحدها قاطعها : نحبببك خلوود نحبك يا روحي يالكبدة تاعي ..\nخلود : اسكت متزيدش تقولي هاك ومتزيدش تعيطلي كي وليت هاك ووليت تزطل .\nهشام: ههه والله ماني زاطل وجامي حطيتها في فمي مي والله ونحلف بربي ومتزيديش ترفدي عليا غير نزطل ونديرلك التبهدايل قدام داركم\nخلود تبكي وماهيش عارفة حتى علاه : حرام عليك ياك فهمتك الصبح.\nهشام : منقدرش افهمي نحبك ووالفتك حابة تهبليني درك.\nخلود : هشام.\nهشام : روح هشام عينين هشام حبووو لهشام.\nخلود : ااااع اسكت...اسمعني ..خلينا بعاد مع الوقت تنساني ولا كي توجد روحك ارواح للدار ديراكت.\nهشام: خلاص كيما تحبي درك نخبطها ونجيك\nخلود : اوووف منك اووف.\nهشام : خلود...\nخلود : وي\nهشام : تكرهيني ؟؟؟\nخلود ؛ نن.\nهشام : امالا واش؟؟؟\nخلود : والو علاه نكرهك واش درتلي؟!؟\nهشام : تحبيني ؟؟؟\nخلود حاسة قلبها راح يخرج...بقات ساكتة\nهشام : جاوبي ولا نجيك لثم نسمعها .\nخلود : واش الفايدة كي نقولك..\nهشام : يااللزح نتي قولي وشوفي الفايدة..\nخلود غمظت عينيها وتنهدت وقاتهالو بلعقل : نحبك.\nهشام : مسمعتش.\nخلود : اممم نحبك ريحت درك.\nهشام : ههههههههههه\nخلود : علاه تضحك ؟؟؟\nهشام : تعجبيني ونفرح كي نكون معاك ..علابالك غير معاك لي نضحك..\nخلود :اممم امنتك فاقو ..\nهشام : نسيت مقتلكش ..ختك شابة عليك .\nخلود عوجت فمها : وين المشكل. .\nهشام : مكانش قلت برك هههههه نتي علاه زعفتي.\nخلود: نن مزعفتش .\nهشام : غيورة وعشاقة ...حبيبتي خلود طلي مالتاقة. .تلقايني طالع ليك كي السراق ..هههههه\nخلود رمات تليفون في فراشها ناضت تجري طل وهو يضحك..\nابتسام : شبيك ؟؟\nخلود : اااااع راح يهبلني ..\nابتسام قاتلو فالتليفون رفداتو : الطفلة راح تهبل هههههه\nخلود نحاتولها: متهدريش معاه..\nهشام : خليني نحكي مع ختك نتي متحبيش تهدري معايا .\nخلود : ننن\nهشام : اي هاايا .\nخلود : ننن قتلك نن\nهشام : مالها غيورتي مالها عارفة راني نحبها ونموت في عشقها .\nخلود : خلاص هشام عيشك ارقد.\nهشام ؛ هههههه راني رايح الصبح نبكر اتهلاي في روحك راكي عارفة راني شريك معاك فيهاههخخخ\nخلود : ههه اوك نشالله.\nهشام : خلووود\nخلود : ارقد هشاااام غدوة نحكو\nهشام : اخر كلمة\nخلود : ايه اخر كلمة ..\nتبسم هشام وكوبا وهي بقات تسب\nابتسام : هههخ طحتي في مول الفول راح يهبلك ههههخ\nغدوة منذاك الصبح الجمعة ميقراوش ...خلود وابتسام راقدين حتى يسمعو صوت ..\nسااارديين ساااردين ساااردين عند حسين الساردين ..عشرالاف للكيلو. ....كووول ياڨليل كوووول ...عند حسين الساردين .\nخلود ناضت تحك في عينيها بسيف ..\nخلود : بففف شكون هذا لي جاي يبيع صبح ربي .\nشافت في ابتسام لي فاتحة عين وعين غالقتها.\nابتسام : مول الساردين صبح ربي ..\nخلود رجعت حطت راسها ..\nحسين : ساااااردييين ساااردين عند حسين كووول يااڨليل عشرلاف للكيلو .\nابتسام ناضت قعدت مخلوعة.\nخلود: شبيك ؟\nابتسام : هذي ماشي حسين التريسيان ؟؟؟\nخلود: حسين يبيع السردين ؟؟\nابتسام : بلاك اصبري نشوف .\nفتحت ابتسام التاقة وخلود تسب\nخلود : اغلقي يالبقرة ااضو بففف.\nابتسام طلت لقاتو الحسين ولد الحومة طالع فالهاربين ويبيع فالسردين.\nابتسام : هههههه ساردين عند حسين قتلك هو..\nخلود : هههههه هاو جابلك السردين علابالو تحبيه.\nابتسام : هههههه شافني مرة نشري فيه فالمارشي سبني مخلاليش تشفاي !!\nخلود : هههههه ايه نشفا قالك واش جابك هنا ...كان المارشي معمر رجال.\nابتسام : واش دخلني فيه هههههه درك شهاني حابة نشىري..\nخلود: اهبطي ليه يموت بالسعادة هههههه\nابتسام: يشوفني الشيخ موح يطلعني بالعكاز يعيبلي رجليا..هههههه\nابتسام : يما سردين اشريلنا ساردين عشرالاف رخيس .\nصفية : شكون نبعث؟؟\nابتسام: نشوف كاش ولد مالحومة نبعثو..\nطلت ابتسام لقات ولد فالحومة وليد الجيران\nابتسام عيطتلو : عليلو ...عليلو..\nحسين سمعها طلع راسو شافها تبسم..\nحسين : ساااردين من عند حسيين غير للحباب والغاليين كووول ياولد ما كوول عند حسين الساردين بنين.\nطلع عليلو مدتلو ابتسام دراهم.\nابتسام: جيبلنا زوج كيلو قولو للشيخ موح .\nعليلو : وانا ؟؟\nابتسام : شد الفرانك.\nعليلو زعف : منشرييش ..\nابتسام : يا ما ما ..تتشرط شد الفين وسكتنا ...هيا خف قبل مايروح.\nهبط عليلو يجري خاطر ساكنين باطيمات .\nخلود: ميروحش متخافيش هههههه\nلحق عليلو عند حسين : هاك عمو قاتلك للشيخ موح\nحسين ضحك طلع راسو شافها تتبسم ودخلت للدار تضحك عليه.\nخلود : حرام عليك نتي متحبيهش وطمعي فيه.\nابتسام : اووف سكتينا ..خلينا ناكلو السردين تاع حسين هههههه\nرجع عليلو مدلها الساردين..ورجعلها دراهم.\nابتسام : وهذو علاه رجعهم ؟؟\nعليلو : معلاباليش قالي رجعهم.\nابتسام : شد اعطيهملو.\nعليلو: منمدش ااااااه نظل طالع هابط...خليني..\nهبط عليلو يجري ...وابتسام حطت السردين فالكوزينة ورجعت طل عليه لقتتو قلع .\nحسين : بصحتكم الساردين ياجيران ويالجوارين ..\nابتسام طل وتضحك عليه.\nخلود : رجعيلي عشرالاف تاعي\nابتسام : اسكتي يابقرة ياك هو رجعهالي\nخلود : وانا سلفتهالك جيبيها .\nابتسام : امممم متخافيش عندي حسين نطلب عينيه يمدلي..\nخلود : نسيتي عندي هشام .\nديجا راهو يعيطلي\nجازو يامات خلود ديما تتهرب من هشام مي هو مخلالها حتى فرصة...حتى فالتليفون يهبلها فاليل حتى ترفد عليه ..\nخلود : ياك قتلك خلاص منحكوش علاه تهبل فيا هاك\nهشام: منقدرش نرقد بلا مانسمع صوتك...والفتك\nخلود : ااه يا ربي مي فهمتك!!!\nهشام : علاه تكرهيني ؟؟؟\nخلود : نن علاه نكرهك مي فهمتك.\nهشام : جابلي ربي انا راني نغيط وحدي ونتي ماكيش سامعة بيا...ابقاي على خير ..\nخلود تقلقت : بففف زعف\nابتسام : واش بيكم ؟؟\nخلود : زعف مني ...كي محبيتش نهدر معاه .\nابتسام: ااه ياخلود راسك خشين شو في انا ..\nخلود قرات وعوجت فمها\nخلود: شكون هذا ؟؟\nابتسام: حبقلبي 😍\nخلود : خليتي حسين هابل عليك وتحوسي على واحد فالفايس\nابتسام: اممم حسين كبير عليا بزااف وجابلي ربي ماهوش رومنسي ومنقدرش نتفاهم معاه ...خلي هذا خير رومنسي يقتل 😍\nخلود: اااه يا ربي حصلت والله.\nابتسام : هشام يحبك يموت عليك ونتي هاملاتو درك يزعف عليك شحال يبقا يساعف فيك ؟؟\nخلود : نعيطلو منحبش نزعفو.\nعاودت عيطتلو محبش يرفد...بقات تعاود والو..\nمنبعد رفد عليها وعيط عليها .\nهشام: واااش ؟؟!.\nخلود سمعاتو هكاك غاضتها عمرها بدات تبكي بلا مفاقت : هشام.\nهشام سمع صوتها تبكي هبل : شبيك ؟؟!\nخلود : متزعفش عليا ..هاك...هاك عارف وفهمتك\nهشام: نحبك يار*** اووو !!! باااه تفهمي نتي درك؟؟؟\nخلود : والله عارفة حتى انا .\nهشام : قوليها مشتاق كلمة حلوة منك .\nخلود : نحبك هشام والله نحبك.\nهشام: حتى انا نحبك عمري ...متزيديش تبكي ومتظليش تهبلي فيا ...نتق*** من مخي .\nخلود : نن ..خلاص راحلك الزعاف .\nهشام : اممممم.\nهشام : شكون انا ؟؟؟\nخلود : عمري\nخلود : وروحي و حبيبي وكامل حياتي .\nهشام : وثان ؟؟\nخلود : هذو مقنعوكش ؟؟\nهشام: انا راجلك ونتي مرتي وحبيبتي وشريكة حياتي ..\nخلود تبسمت وتمسح في دموعها : علاه تحبني ڨااع هاك؟؟\nهشام تنهد : مانيش عارف ..خاطر تفهميني وتحسي بيا وحنانتك تقتلني ..وديما في بالي وكي تضربيلي في مخي نحبك ترفديلي التليفون\nخلود : بصح مرات نكون مديرونجية.\nهشام: معلابالي بحتى واحد نعيطلك يسموك ترفدي فهمتي ..\nطنننن طنن...تكوبا تليفون ..\nهشام عاود عيط والو ..مفهمش..\nخلود مغطية وتحكي مع هشام...حتى دخل سيد علي خوهم ..سمعها..\nراح ليها خبطلها تليفون كسرو...وضربها برجلو وهي ساكتة وتبكي ..\nسيد علي : تفوووو خامجة نزيد نلقا عندك تليفون نحرقك بيك بيه..\nوخرج وخلاها تبكي وابتسام شوف وخايفة لا يدور ليها\nابتسام ناضت شافت ختها لقاتها تبكي وتتوجع .\nابتسام: خلود..راكي مليحة ؟؟\nخلود : امم ...\nوناضت قعدت تمسح في دموعها\nابتسام: خلاص اسكتي عيشك..\nخلود تهدر وتبكي : كسرلي يدي والله راهي تستر ..\nابتسام: اصبري نديرلك شوية زيت واربطيها تصبح مليحة\nحطت خلود راسها باش ترقد والدموع في عينيها تفكرت هشام...\nخلود : درك سوور راهو مقلق و يا كل في روحو ..اااه يا ربي درك يقول معلابالهاش بيا..\nابتسام : ابعثيلو من عندي .\nخلود : هاتي.\nبعثتلو خلود ميساج.\nهشام سيد علي كسرلي تليفون فاقلي نحكي معاك ..وبعثتلك منعند ابتسام ..متعاودليش تخاف يفيقلي ..غدوة ارواح نحكو..\nهشام قرا الميساج تقلق ركبو الغش.\nهشام: اااه يااربي وميكونش ضربها برك..\nغدوة منذاك ناضت خلود الصبح يدها توجع فيها ربطتها ولبست.\nصفية : شبيها يدك ؟؟\nخلود : مكانش فوجاست برك.\nصفية : حايدي على روحك.\nخرجت خلود مع ابتسام طلعو لافاك يقراو...\nشوية هاك جا هشام بعث عند ابتسام قاللها تخرج راهو يستنا فيها..\nخلود خرجت ليه..\nهشام بقا يشوف فيها مهبطة عينيها هذي ثاني مرة يشوفها .\nشاف يدها مربوطة تخلع..\nهشام : شبيها يدك ؟؟؟\nخلود : مكانش فو جاست..\nهشام : تتقعدي ؟؟؟ متقوليليش ضربك ؟؟؟\nخلود دمعو عينيها تنهدت : نورمال ياك خويا .\nهشام : نعل راسو تاعو يضربك هاك قريب كسرلك يدك ؟؟\nخلود شافت فيه بتحدي : شوف هذاك خويا منحبكش تهدر عليه فهمت !!! مهما كان هو حامي عرضي مش كيفك ...وزيد نتا لي وصلتني لهنا ...شفت علاه قتلك مانيش حابة نحكو ..\nوبقتت تحكي وتبكي .\nطووول حياتي راسي مرفوع في دارنا جيت هبطتولي هاك؟؟! قتلك مانيش تاع هذوما صوالح...مليح هاك؟؟ مقدرتش حتى نكتب ..ريحت درك..\nهشام مخلوع فيه وفي جرأتها : ليا الكلام هذا ؟!! هذا لي تقلقت عليك ؟؟\nخلود: لي تقلق عليا هذاك لي ضربني البارح ..مش نتا ..هذاك حامي عرضي مش نتا ..هذاك لي وقت الشدة نلقاه مش نتا ...هذاك لي من دمي ولحمي مش نتا ...\nمتكونش داير في بالك بكلمات الحب وحدها تشريني ؟؟ لاااااا عندي شرفي ونيفي قبل كلشي وصح انا غلطت وهذي الضربة لي فيقتني ...ربي يحفظلي خويا ...والحمد لله لي عندي خويا\nهشام مخلوع كلامها قهرو : خلود انا هشااام شبيك ؟؟\nشافت فيه وتمسح في دموعها : هشام افهمني منقدرش مانيش مالنوع هذاك مانيش منو...وسمحلي عندي TD\nرجعت خلود داخلة لافاك تمشي وهشام يتبع فيها بعينيه حتى رجعت متبانش\nرجع تنهد حاس بكلام خلود مووس يقتل فيه ...مقدرش يعترض على هدرتها عارف كلامها صواب مي مقدرش يصبر عارف روحو يحبها ...\nخلود داخلة لافاك وعقلها عند هشام علابالها قهراتو مي لازم يفهم ويدخلها في راسو ..\nبقات مهبطة راسها حتى شافت حاجة انوغمال ...حبست وعضت على شفتها وتنهدت\nخلود : امممم معليش قلنا خويا و عندك الحق تخاف عليا وحامي عرضي ..هذي جوزناها وفهمناها ..\nمي مش من حقك نتا تهدر مع صحبتك ...وتجي لهنا شوفها ...ولا حلال عليكم حرام علينا ..\nبقات شوف في خوها يحكي مع صحبتو ويضحك ..\nبقات تستنى فيهم حتى راح وطلع طونوبيلتو وقلع .\nخلود : راح السبع تتع خويا ...جا وقت الانتقام 😈\nلبست نواضر تاع شمس وراحت ليها\nتمشي وتتمايل وخبات يدها لي مربوطة. ..\nلحقت عند حبيبتو لسيد علي .\nخلود : احم مدموزال.\nرندة شافت فيها مستغربة : وي ؟؟\nخلود: معرفتينيش صح ؟\nرندة : نن مانيش شايفاتك !!#rezak_fouad\nخلود تبسمت : املا درك نقولك شكون انا ...انا حبيبتو للي كان معاك درك\nرندة مخلوعة فيها :ديدو؟؟!!!!!!\nخلود في قلبها : سيد علي ولا ديدو ههخخ\nخلود: ايه ديدو حبيبي انا واش ديري معاه ؟!!؟\nرندة: واش راكي تخلطي ؟! انا معاه من مدة\nخلود: خلاص مل منك ودرك راهو معايا .\nرندة : وشبيك مدموزال من نيتك؟!\nخلود : واش حبيبة مامنتيش وقيل ؟!!\nرندة : سينورمال منامنش ...عندي ثقة فيه\nخلود : اوك درك نبينلك..\nجبدتلها نومروه لي سماتو حبيبي\nخلود : هذا ماشي نومروه ؟؟؟\nرندة مخلوعة : امبوسيبل؟؟!!!! واش جاب نومروه عندك ؟؟\nخلود : باش متغلطيش مرة وحدوخرا واعرفي معامن راكي دوري .\nرندة رجعت ترجف : مستحيييل ...بلاك سرقتيه غلطة..\nخلود : هههههه شحال نية نتي ...هاذي فوطو تاعو...شفتيها ولا نزيدلك وحدوخرا..\nرندة بقات مخلوعة فيها : ك...كيفااه خدعني الكذااب علاه هاك حرام عليه.\nخلود : اطلقي ديدو ...ديدو تاعي وحدي وغير انا لي يحبني ..فهمتي ..\nرندة تبكي وعيطتلو بهدلاتو فالتليفون : يالخدااع يالخاااين حراام عليك وانا دايرة فيك لمان ونتا تخون فيا وكيييلك ربي منسامحكش..\nسيد علي : شبيك رنوش ؟؟ واش صار ؟؟.\nرندة : بلااك تزيد تعيطلي يالخدااع نكرهك موووت ..\nوكوبات وهي تبكي.\nسيد علي مخلوع مافهم والو : شبيها هذي هذاوين كانت لباس بيها .. اااه يا ربي لبنات هذو يدوخوك..\nعاودلها محبتش ترفد..\nخلود كانت راحت ودخلت لافاك ونحات نواضرها ..\nخلود: حتى ديدو ملازمش يدير صحبتو...تحت شعاار نلعب ولا نحرم....وااااو يحيا العدل وتحيا خلود وتحيا انااا 😍...ههههههه\nدخلت خلود لافاك تتبسم كي انتقمت من خوها ...\nقعدت في بلاصة وحدها وغايسة....عيطتلها ابتسام\nابتسام خرجت تمشي وتحوس على ختها حتى شافتها قاعدة وحدها حزينة راحت ليها\nابتسام : واش صار خلود ؟! واش قالك هشام ؟\nخلود تنهدت مقنوطة\nطرطقت بالبكا تشهق مقدرتش حتى تهدر ولا تفرغ قلبها .\nابتسام وجعها قلبها مفهمتش واش صار : واش كاين خلود ؟؟ احكيلي ..فرغي قلبك.\nخلود : راح هشام خلاص ميرجعش ...خلاص كلش\nابتسام مخلوعة : خاااه علاواش تفارقتو ؟؟\nخلود تمسح في دموعها : هذا لي كان لازم يصير مالاول .\nابتسام : هو حبس معاك ؟.\nخلود : انا حبست كلش ...محال نبقا هاك معاه ...هاكي شو في سيدو فاقلي وكون يسمع بابا ونولي في مشكل ...عمري متمنيت نطيح فالموقف هذا ...وياريتني معرفتو ماحبيتو ...شكون قال لعبة توصل لهاك ...صح كيما قال هو لعبة العشاق حتى ولينا صح عشاق.\nابتسام : وعلاه تخشني في راسك معاه وهو يحبك؟\nخلود : الحب مش كلش في الدنيا ...لي يحبني ميقبلش يطيح بقيمتي قدام دارنا ...هذا هو الصح ياختي. .نخمم بعقلي مش بقلبي .\nابتسام : والله ملقيت منقولك...وهو واش قالك؟؟\nخلود تنهدت بحسرة : واش يقول ..سكت. .درك يروح ويشوف غيري واش حاسبة يبكي عليا !!! الراجل عمرو ميجري ورا وحدة غير اذا كان يحبها صح.\nابتسام: علاه قليل مجرا وراك ؟!!\nخلود : جرا ورايا ىصلاحو مش لصلاحي ...واذا كان صح يحبني كيما يهدر يقيمني ويجي يهدر مع بابا ...من غير هذا منقبلش.\nابتسام : بصح ضروفو متساعدوش ممكن درك !!!\nخلود شافت في ابتسام : من يفعل يستطيع ...اذا كان صح يحبني يبينلي يدير جاست ويخليني نثيق فيه.\nمش هدرة برك...هدرة وحدها بلا فعل معندهاش قيمة .\nابتسام : مي اذا كانت ضروفو صعيبة مراحش يقدر يهدر مع بابا !!\nخلود: املا مانيش مكتوبو ربي يفتح عليه جيهة وحدوخرا.\nابتسام : بصح تحبيه ؟؟ كيفاه قسحتي قلبك عليه هاك.\nخلود : نقسي اليوم قلبي عليه فالحق...خيرمن غدوة يقسي قلبو هو عليا غدوة نشالله فالباطل ...ويرميني كي يمل مني !!!\nمنبعد يمل ويشوف غيري واش نستفاد انا ؟؟؟ قولي واش نستفاد؟! هو يعيش حياتو بالطول والعرض وانا نعيش على الحزن والذكريات ...حتى ونتخطب نعيش مع راجلي من فوق قلبي ..واش ذنبو الراجل لي نتزوج بيه ...هذاك لي نواني للحلال وقصدني مالباب نعيشو في جحيم..\nبعقليتك ولي كيفك الحلال تكرهوه للرجال وترجعو الحرام هو المليح...انا نبقا هاك مش شرط ندير حبيب ..الحب مور الزواج ..ربي قالها وجعلنا بينهم مودة ورحمة ...هذاك هو الحب ...بصح لي عاشوه فالحرام عمرهم ميحسو ببنة الحلال ...عمرهم...\nوناضت تمشي و ابتسام تتنهد وهي تسمع في هدرة ختها ..\nابتسام : وينك ياهشام اذا ضيعت خلود ضيعت فرصة حياتك ...قلال لي كيفها درك...ربي عوضك بطفلة كيفها للحلال متهربهاش بالحرام وتقول معنديش زهر !!! كلشي بيدك\nسيد علي رجع عند رندة للفاك مور مادوست معاه\nعيطلها تليفون محبتش بسيف باش رفدت.\nديدو : الو رندة وينك علاه ماكيش حابة تهدري معايا ؟؟!؟\nرندة : متهدرش معايا ومتزيدش تعيطلي قتلك خدااع ومنامنكش.\nديدو : وشبي رااستك ؟؟ معامن خنتك ؟؟ مع الجنون ؟؟\nرندة : مانيش عارفة شوف نتا .\nديدو : اااه يا ربي مخي راح يحبس اخرجي راني برا نستنا فيك.\nرندة تبكي : قتلك خطيني منخرجش روح ليها .\nديدو : رنوش اخرجي عمري نحكو ...هذي مش هدرة تاع تليفون ..\nرندة ساكتة .\nديدو: هيا الزين تخلي حبيبك متحير !!؟ نهون عليك !؟؟ يازح اخرجي لا ندخل ليك نخرجك.\nرندة : اوك هاني جاية\nخرجت رندة من لافاك تمشي وتمسح في عينيها ...شافتها خلود تنهدت ..بقات تبع فيها بعينيها .\nخلود : هايليك المقلشة تاع سيدو ولا ديدو كيما تعيطلو هي.\nابتسام شافتها : هذيك ؟؟ شكون قالك؟؟؟\nخلود : شفتو معاها ...شفتها نزلت من عندو مالطنوبيل\nابتسام : تبان تبكي !!!\nخلود تحسرت : مالڨري كلش غاضتني\nابتسام مستغربة : علاه واش بيها ؟؟\nخلود : انتقمت من سيدو وبلاك خلاتو هي.\nابتسام ضيقت عينيها مفهمتش : واش قلتيلها ؟\nخلود عوجت فمها : قلتلها انا حبيبتو لديدو\nابتسام : هههههه منك بصح ؟!\nخلود : ايه وريتلها نومروه وفوطو تاعو امنتني وعيطتلو بهدلاتو.\nابتسام : واااااو مين جاوك هذو الافكار ...انتقام ولا خليني .\nخلود : اوي حتى هو ملازمش يتمسخر ببنات الناس ..ولا حلال عليه حرام علينا .\nابتسام : بصح مش حق عليك هي واش ذنبها ؟؟\nخلود: خاطر هي بهلولة تروح معاه فالطونوبيل يلعب بيها ويرميها ...يادرا شحال وهو معاها وخدام وعلاه مقالش ليما على الزواج !!\nابتسام : بلاك ماهوش واجد\nخلود : خرط...راهو يلعب خلي انتقمت وبعدتها عليه فيها خير ليها .\nابتسام : ونتي وين شفتيهم ...وهي معندها حتى ذنب وبلاك يحبها حرام عليك درك كي يبات يحلف متامنوش خاطر كلش بالدليل ..\nخلود : الله غالب راحت غلطة وهي في صلاحها صدقيني ..\nابتسام : ااه ياخلود قلقتيني وهي عاقلة وغاضتني نروح نفهمها\nخلود : نن جي ليا تبهدلني!!!\nابتسام : متخافيش نفهمها مليح باش ترجع ليه.\nراحت ابتسام وراها لرندة لحقت لعندها فالخرجة تاع لافاك لقاتها واقفة مع سيدو وتحكي وتبكي ..\nابتسام جات راجعة شافتها وهي وخلود يتشابهو ..\nرندة : هايليك والله هي لي قاتلي ..\nسيد علي شاف لقاها ابتسام عينيه رجعو حمر مالغش. ..\nابتسام جات هاربة عيطلها تليفون : ارواحي ردي بالك تزيدي خطوة..\nابتسام رجعت ليهم مهبطة راسها وتبلع في ريقها\nابتسام راجعة وتسب في خاطرها: اااه يا ربي اليوم يبهدلني ...علاه انا واش درت في حياتي باش نخلص غلطة غيري ...اه ياخلود يالكلبة نتي تخربيها وانا نخلص ...واش راح يفريها اليوم ...اليوم يقتلني سيدو ااااع يا ارض ابعليني درك ومنسمعش الرخس هنا فلافاك .\nلحقت عندو خايفة مقدرتش حتى ترفد عينيها فيه .\nابتسام : اليوم نقتلك ياخلود يابقرة اععععع.\nسيدو: شو في فيا\nابتسام شافت فيه خايفة : وي !!\nسيدو : واش قلتيلها ؟\nابتسام : انا ؟؟! لشكون؟؟؟\nسيدو : متلعبيهاش متفهميش ...ليها واش قلتيلها؟؟؟\nابتسام شافت فيها وشافت فيه : شكون هذي والله منعرفها؟؟؟\nرندة : علاه تكذبي ياك قبيل جيتي قلتيلي بلي راكي معاه وريتيلي نومروه عندي وفوطو تاعو .\nابتسام عوجت فمها: صح عندي نومروه وفوطو تاعو بصح نتي منعرفكش.\nوبقات تكيل فيها مالفوق للتحت .\nرندة شافت في سيدو : كيفاه عندها نومروك وفوطو تاعك مين جاوها .\nسيدو : خاطر البغلة هذي ختي.\nرندة مخلوعة : ختك !!؟\nابتسام : وي ختو .\nسيدو: وعلاه تحلي في فمك وتحكي معاها هدرة مكانش منها كامل ..لوين حابة توصلي ؟؟ قولي ؟! واش استفدتي ؟؟ فهميني ...انطقي !!!\nابتسام الدموع في عينيها وهو يبهدل فيها برا فلافاك...\nقلقت كانت راح تقولو بلي مش انا خلود لي دارتها .\nابتسام : بصح مش...\nمن بعد سكتت ..\nسيدو : بصح وااش انطقي ؟!!\nابتسام خايفة مقدرتش تهدر خايفة تقولو خلود يقولها ياك تليفونها مكسر مين جابت تليفون !؟؟؟\nوكون يعرف قادر يزيد يضربها وتوصل الهدرة لباباهم وممكن يخرجها ماىقراية .\nبقات ساكتة والدموع في عينيها وتسمع فالسبان ولمعاير .\nسيدو : والله وتزيدي تدخلي في حاجة خاطيااك سنانك نهدهملك فهمتي !!!؟\nابتسام : ايه فهمت..\nصونا تليفون تاعها ...شافتو ابتسام لقاتها خلود..\nسيدو رجع يغلي شاف فيها بغش.\nسيدو : ختك وين راهي ؟؟\nابتسام : ااه ؟؟ الداخل ..\nسيدو: وعلاه راكي وحدك هنا ؟؟ جابلي ربي تقراو كيف كيف واش ركي ديري وحدك؟؟ ولا كاش وين راهي ؟؟ انطقي يالبقرة !؟؟\nابتسام خايفة منو : نن والله الداخل .\nسيدو : ربع ساعة تكون هنا جيبيها ...وياويحك طولي ندفنكم كي نتي كي هي\nابتسام : اوك منطولش .\nدخلت ابتسام تجري جيب خلود : ازربي سيدو برا يحوس عليك حاسبك كاش وين رحتي.\nخلود خايفة: خااه ...هاني جاية..\nراحت خلود تحري وماهيش عارفة بلي جابت البلا لعمرها .\nخلود تزرب هي وختها\nخلود : قلتيلو يالكلبة ؟! بيعتيني !!؟؟\nابتسام: مقتلوش بففف حق الخير ...حاسبني انا لي هدرت معاها .\nخلود : اوك .\nكي لحقو شافتهم رندة يتشابهو ..مي لي خلود لابسة نفس اللبسة تتع لي هدرت معاها قبيل ..\nشافت في سيدو :وااو خياتك يتشابهو مي علابالك ديدو هذيك لي راهي جاية هي لي هدرت معايا ..\nسيدو : اوو مين جابت تليفون ؟؟\nرندة : علاه وينو تليفونها؟؟\nسيدو : كسرتو....درك تفهمي\nلحقت خلود وابتسام عند سيدو ..شاف فيهم بغش ..\nخلود خايفة وشوف في ابتسام .\nسيدو : اجبديه .\nخلود مخلوعة: اااه؟؟!\nسيدو عيط: اجبديييه.\nخلود: واش نجبد ؟؟\nسيدو : اجبدي ق*** التليفون ...ودرك.\nخلود شافت في ابتسام مخلوعة : واش مالتليفون ؟؟!\nسيدو شدها من يدها حتى وجعها ولات تبكي اصلا موجوعة منها\nابتسام : خليها سيدو عيشك ...يدها قريب كسرتهالها البارح وشادها منها ..عيشك طلقها..\nخلود تتوجع من يدها وتبكي.\nابتسام غاضتها ختها وشوف في رندة لي تتفرج فيهم وكانها تستشفى..\nابتسام جبدت تليفون تاع ختها ومدتهولو\nابتسام : شد اديه ...اطلقها تكسرلها يدها..\nسيدو شد تليفون زاد خبطو كسرو ..\nسيدو : شكون الن** هذا لي راهو يشريلك فالتليفونات شكوونوو ؟؟؟\nخلود تبكي وتتوجع خايفة\nابتسام جات تهدر : سيدو ..\nسيدو : بلعي مانيش معاك ...انطقي خلود شكونو ؟؟؟\nخلود تبكي وشفتها تترعد : مك....مكان حتى واحد...خلاص حبست معاه .\nسيدو : ههه تتقعدي بيا!!؟ قتلك شكونو ؟؟ قولي شكونو ولا والله متزيدي تقراي هنا ساعة وكلشي يوصل لباباك .\nخلود : عيشك سيدو والله منزيد نعاود نغلط...خلاص قتلك خلاص كلش ...عيشك متوصلش الهدرة لبابا عيشك ربي يكتبهالك رندة وتتهناو نشالله يااربي متقولوش..\nسيدو: اووو خفتي درك املاا قولي شكونو انطقي !؟؟\nخلود تقولو لالا براسها مقدرتش تقولو خافت على هشام كاشما يصرالو ولا يضربوه ويحڨروه وهو همو يكفيه.\nسيدو : متهدريش!!؟ دافعي عليه ؟! صحا ...لليوم الشيخ موح يوصلو خرايبك .\nخلود : لالا سيدو قتلك خلاص ..عيشك خلاص متقولوش والله يخرجني من قرايتي ومانيش حابة...حابة نكمل ...عيشك سيدو..\nودارت لرندة شوف فيها وتبكي : عيشك ختيتو ربي يجمعكم فالحلال راكي ولية كيفي قوليلو ميقولوش ..\nربي يخليلك العزاز عليك ..ربي يحفظلك والديك قوليلو نتي يسمعلك.\nابتسام غاضتها خلود لي تحلل فيهم وتبكي حست بغصة في قلبها على ختها الي الصبح دافعت على خوها ولعشية يذل فيها قدام حبيبتو.\nجبدتها ابتسام : امشي خلود متطيحيش بقيمتك قدامها ..خليها لربي خلود عيشك اسكتي..\nخلود تترعد خايفة من باباها خاطرو واعر ..تهدر وتبكي وترجف\nخلود : درك يقول لبابا ...راني خايفة ابتسام\nابتسام عنقتها تسكت فيها : متخافيش راني معاك..\nخلود جبدت روحها بغش : واش ديريلي ؟؟ كامل بسبتك نتي لي طلعتيهالي في راسي\nابتسام مخلوعة شوف في خلود دارت ليها عارفة الضغط لي دارلها هكاك..\nخلود تمشي وتمسح في عينيها لحقتها ابتسام تسكتها\nخلود : اطلقيني روحو خطوني ماكمش خاوتي خطوني ...\nوكملت طريقها وعقلها عند هشام رغم كلشي مقدرتش تبيع عليه وراح تخلص طريحة بسبتو وممكن تخرج من قرايتها وتتغير كامل حياتها بين لحظة وختها\nرجعت خلود للدار هي وابتسام...طريق كامل ساكتين وخلود غايسة وحاسة بقنطة وخايفة من ردة فعل باباها كي يعرف ويخبرو سيدو بلي لقاها تتمعشق في نصاف الليالي وكي زاد نحالها تليفون زادت جابت غيرو.\nابتسام : شفتي كون غير موريتلهاش للحمارة هذيك التليفون الصبح ..كون راهو عندك وعيطتي لهشام .\nخلود شافت فيها بغش : واش يديرلي هشام تاعك ؟؟\nيجي كي السبع ويقولو لسيدو متضربهاش هذي حبيبتي ...بلاك تمسها خليها تهدر معايا ودير رايها ..\nهكاا؟؟ وعلاه قالك فيلم ترك ؟؟ راكي في دزاير وهشام ميقدر يدير والو ...فهمتي واالو ...قتلو اخطب محبش ودارلي الف سبة وسبة ...وفلخر فيمن طفرت ؟!!؟\nطفرت فيا انا شو في يدي و شفتي الرخس لي سمعناه انا وياك والكلبة تاعو تستشفى..\nومزال الخير القدام ...درك شوفي بابا واش يدير فيا..\nدمعو عينيها غايضتها عمرها.\nابتسام تنهدت عارفة بلي خلود كلامها صواب شافت فيها .\nابتسام : خلود ...هو هشام خلاص راح وكلش خلاص بيناتكم ...قولي لسيدو عليه...وهني راسك.\nخلود : شبيك هبلتي !! نن غير هذي متصراش .\nابتسام : علاه ؟؟؟ نتي لي راح تخسري ...مفهمتش علاه دافعي عليه وهو مدافعش عليك ..\nخلود : انا قبلت بروحي الشي هذا ...ولازم نتحمل غلطتي وزيد هشام لي فيه يكفيه مانيش حابة نزيدلو هم على هم .\nابتسام : علاه واش مالهم عندو ؟؟! كلشي ماضي وخلاص .\nخلود بقات تتفكر في واش حكالها وكامل واش صار معاهم..وطريقة لي حكالها على ختو والدموع في عينيه ..وجعها قلبها ...حتى وكان مشارك معاها فالغلطة مقدرتش تبيع عليه.\nتنهدت وشافت في ابتسام : مستحيل نخبر عليك وندري يخرجني بابا من قرايتي .\nابتسام : لهذي الدرجة تحبيه ؟؟\nخلود تهدر والدموع في عينيها : وي واكثر مما تتخايلي ...تمنيت كون دار خطوة وقصدني فالحلال مي دوماج ...دوماج.\nودارت جيهة الكارو غايسة...\nلحقو للدار...خلود لحقت للباب حبست خايفة وابتسام شوف فيها .\nابتسام : ادخلي خلود بلاك مقالوش.\nخلود: خفت ابتسام.\nابتسام : لي فيها الخير ربي يجيبها..\nدخلت خلود لبيتها وابتسام راحت للكوزينة ...يماها هدرت معاها عادي يعني مزال مخبرهمش.\nخلود من التعب والستر لي في يدها وزيد الخوف والقهرة لي في قلبها ...حطت راسها ورقدت ..\nدخلت ابتسام لقاتها راقدة وبالنوم...\nتنهدت بقات تخمم في حل تعاونها بيه ...حتى سمعت سيدو دخل وراح لبيتو..\nابتسام وقفت شافت في خلود لي مزالت راقدة : سمحيلي خلود بصح هشام تخلا عليك ماهوش راجل لازم نخبرو لسيدو ...نتي تحبيه ومقدرتيش تخبري عليه وراح ضيعي حياتك بابا وسيدو راح يخرجوك من قرايتك وبلاك حتى يزوجوك...لازم نخبر سيدو على هشام سمحيلي خلود..\nوخرجت راحت عند خوها .\nابتسام : معليش نهدر معاك.\nسيدو يلبس في تريكوه ويشوف فيها بنص عين: واش كاين؟؟؟\nابتسام : نقولك على خلود وعلى لي كانت معه بصح بشرط متقولش لبابا عليها وخليها تكمل قرايتها نوعدك متزيدش دور بيه وحتى هي حبست كلش وخلاص\nسيدو : اممم هاتي نشوف شكونو نومروه اسمو و وين يسكن\nابتسام : اوك هاك\nصفية : خلود خلود نوضي واش هذا الرقاد عليك ؟ متتعشايش ؟\nخلود حلت عينيها شوف في يماها : شحال راهي الساعة ؟\nصفية : ثمنية ونص ..شبيك راكي مريضة ؟\nخلود : مكانش ...شوية عيانة برك.\nصفية : متتعشايش؟؟\nخلود : نن مانيش جيعانة.\nخرجت صفية وبقات خلود مع ابتسام .\nخلود شوف في ابتسام : جا بابا ؟؟؟\nابتسام : جا قبيل ودخل بيتو يرقد يتفرج .\nخلود: سيدو مقالوش ؟\nابتسام : مشكيتش ...غير قبيل هدرت مع سيدو وحاولتو سكت مشكيتش يقولو .\nخلود : وزعما ياخذلك الراي !!؟؟\nابتسام : نشالله انا قتلو بلي مراحش تزيدي دوري بهشام وكلش خلاص وعييت فيه باش سكت ..مشكيتش يقولو .\nخلود هبطت عينيها وتكمست في فراشها خايفة ومقلقة وتخمم في واش راح يصير فيها\nفالوقت هذا هشام كان ساهر برا هو وحاتم صاحبو..\nهشام يتكيف وساكت عقلو عند خلود.\nحاتم ؛ وشبيك اليوم تبانلي مدمر؟!؟\nهشام تنهد : والله راهي تالفة من كل جيهة .\nحاتم : علاه واش صار ؟ تسيباريتو ؟\nهشام : مانيش عارف ...هي ماهيش حابة نكونو اون كوبل هي مالاول ماشي حابة مي انا ضغطت عليها ..والبارح فاقلها خوها بلي راهي معايا وضربها ..\nحاتم : اوو...وواش صار منبعد؟؟\nهشام : واش صار !! كي شفتها وسقسيتها وسبيتو دارت ليا وقاتلي خويا ومدخلش روحك فيا ..ارواح نتا وافهم النسا هذو كيفاه يخمو.\nحاتم : راك متاكد بلي تحبك؟؟\nهشام : متاكد وبينتلي شحال من مرة ...راني عارفها وحافظها .\nحاتم تبسم : امالا هذي بنت فاميليا ومهيش حابة تكون معاك فلحرام.\nهشام : بصح مانيش واجد ...راني نلايم فالدراهم لجدة باش نبعثها للحج ...وعدتها وهي راهي تستنا فيا..منقدرش نتراجع...جدة رباتني وهي كلشي في حياتي وخلود علابالها ..\nحاتم ؛ تحبها خلود ولا متحبهاش ؟\nهشام : ااه ؟؟\nحاتم : تحبها ولا متحبهاش ؟؟\nهشام : تتمسخر حاتم ياك علابالك بلي مكاش غيرها لي ساكنة قلبي .\nحاتم : كي عدت تحبها وتحبك اتكل على ربي واش تستنا\nهشام تنهد : هي مزالها تقرا وانا مرانيش واجد للزواج ..خلي نخمم مليح مانيش حاب نشدها معايا بلا فايدة .\nحاتم : دبر راسك ...المهم اني قتلك...درك نطلع نقعد مخي .\nهشام : حاتم خطيك والله .\nحاتم شاف فالحومة قدامو كامل تبسم وشاف في هشام\nحاتم : توحشتها هشام ...توحشتها ...واش ندير لقلبي لي بغاها ..\nهشام : الله غالب ..هي محبتش تستاهل غيرها .\nحاتم : ايه ..كلشي يبان ساهل مي مكانش لي تقبل بالزوالي ...مكانش ...خليهالهم ليهم يتزوجو ..وخلي انا نكملها سهرات ...\nوهبط راسو وكمل طريقو.\nهشام تنهد وهبط راسو رايح لدارهم..\nعاود عيط لخلود مكانش طافي..\nهشام تنهد يلزم نشوفهغ لخلود ونحكي معاها ...خلي نخمم مليح ونحكي معاها\nفالوقت هذا سيدو برا في حومتهم\nسيدو : يااارمزي ..رمزي .\nرمزي : وي ؟؟\nسيدو : اهبط نحتاجك .\nرمزي هبط ليه يشوف فيه مستغرب : خير سيد علي واش تحتاج .\nسيدو مدلو ورقة : هذا السيد نحبك جيبلي كامل خبارو وين يدور واش يخدم وين يسكن اكزاكت ...كلشي عليه.\nرمزي : علاواه الشي هذا ؟\nسيدو: متحوسش تفهم حقك تديه ..بصح تبقا بيناتنا ...فهمت !!!\nرمزي : كيما تحب ...مكانش مشكل.\nسيدو : صحيت .\nرمزي : خدمتي بلا متوصي ..\nغدوة منذاك الجمعة السبت لحق نهار الاحد ..\nناضت خلود الصبح هي وابتسام قعدت تشرب قهوتها ..\nجا سيدو يتقهوا باش يروح يخدم قعد مقابلها..\nخلود هبطت عينيها خايفة منو حست روحها ذليلة تمنات الارض تنشق وتبلعها .بقات تقول في خاطرها .\nااه يا ربي كنت لباس واش داني نتبع الحب هذا. ..واش داني ااه يا ربي حابة لرض تبلعني ونريح.\nمقدرتش حتى تكمل قهوتها...\nرفدت صاكها شافت في سيدو لي يكيل فيها مللفوق ىلتحت. بنظرة متعجبش.\nخلود هبطت عينيها كانت تتهرب منو فاليومين لي فاتو.\nزاد دخل باباهم شافتو قلبها يضرب خايفة.\nابتسام : بقاي على خير ماما .\nصفية : بالسلامة .\nخرجت خلود وختها ..\nخلود : بففف زمر ...حاسة روحي منسواش ..رجعت منقدرش نرفد عينيا في خويا ولا بابا تقول درت جريمة ..\nابتسام : خلاص خلود انساي وعيشي حياتك..\nخلود تنهدت وبلعت ريقها مقنوطة..\nابتسام حاسة بيها وفاهمتها بلي توحشت هشام ..وهي بلا تليفون مكاش كيفاه تهدر معاه ..\nوزيد وعدت خوها باش متهدرش معاه. مهما كان ..والمشكل مزالها تحبو .. ومراحش تنساه بالسهولة هذي ..\nلحقت لافاك نزلت مالتران هي وختها ...\nيمشو وساكتين ..حتى شافتو واقف قدامها. .\nخلود حبست شمت البارفان تاعو عرفتها طلعت راسها لقاتو واقف قدامها..حست روحها فشلت ...توحشاتو وجوزت فترة صعيبة وهو غايب عليها ...كانت محتاجة تعنقو وتبكيلو وتشتكيلو كيما تعودت ..حتى هو بقا يشوف فيها توحشها .\nخلود شوف فيه دمعو عينيها ..هشام شاف في يدها نحاتلها الرباط...رما يدو ليدها شدها يشوفها اذا برات ولا لالا ..\nخلود بقات شوف فيه باين تقلق عليها ...نسات فاللحظة هذيك كلشي واش صار معاها ...حتى فيقتها ختها\nابتسام : خلود..\nخلود تفكرت كامل التهديدات تاع خوها وباباها ووعدها ...جبدت يدها من يدو ..هشام تنهد وشاف فيها. .\nهشام : خلود ريحتي !؟ يلزم نهدرو ..\nخلود هبطت عينيها ومشات ...هشام شدها نحاتلو يدو..\nابتسام راحت وراها.\nهشام : خلوود احبسي عندي هدرة معاك ..\nخلود كملت طريقها محسباتوش ...هشام قلق راح ليها حبساتو ابتسام .\nابتسام: هشام عيشك اخطي الطفلة ...اخطيها ..قريب تحاوزت من قرايتها بسبتك وسلكت من طريحة من عند بابا كامل بسبابك...اخطيها وخليها في حالها ..\nهشام يشوف في خلود لي تمشي وتزرب هاربة منو ودموعها نازلين قلبو وجعو عليها عارفها تبكي ..\nهشام : نحبها وتحبني علاه المنكر هذا !؟\nابتسام : هذا السؤال سقسيه لروحك مش ليا ...\nهشام : ابتسام.\nابتسام : وي ؟!\nهشام : مزالها تحبني !!\nابتسام تبسمت : كثرمن لي تتصور..\nهشام تبسم ورجع وعقلو مزالو عند خلود..\nابتسام لحقت خلود لقاتها تبكي : علاه راكي تبكي عليه خلود...مش نتي لي كنتي تقولي منامنش بالحب !!\nخلود : مانيش عارفة كي نشوفو نهبل ...توحشتو ااه ياربي واش داني نحبو وااش داني العذاب هذا ...خويا من جيه وبابا من جيه وهو من جيه ...ااه يا ربي عييت والله عييت..\nابتسام : معليش خلود ياك نتي قوية ...اذا كان صح يحبك مراحش يسمح فيك..اتبسمي وامسحي دموعك..\nخلود مسحت عينيها وتنهد وكملو طريقهم يقراو\nبعدها بيامات....هشام كان ديما يخمم في حل بينو وبين خلود ..يتفكرها يتنهد .. ويتحسر ..وين كانو ووين رجعو ..صورتها كي محبتش تهدر معاه مزالت بين عينيه مقدرش ينساها ..\nخلود كيفو ديما تتفكرو قبل ماترقد تبقا غايسة وتخمم فيه ..تتوحشو ديما يجي في بالها تبقا تبكي وتمسح في دموعها...ساعات تضحك تتفكر هبالهم هي وهشام ..وساعات تغيس حزينة كي تتفكر لوين وصلو\nفي اليل كان سهران مع حاتم صاحبو قاعدين يحكو كي العادة ...حتى جا ليهم واحد.\nسيدو: سلام عليكم.\nردولو السلام مستغربين معرفوهش. .\nسيدو: نتا هو هشام ؟!\nهشام : ايه انا هو علاه كاشما تحتاج مني؟!!\nسيدو شاف في حاتم ورجع شاف فيه : حاب نحكو ووحدنا .\nهشام : مكانش مشكل ..\nحاتم: نخليك هشام ..امالا\nهشام : اوك اتهلا...\nهشام : اقعد.\nسيدو ضرب اللوحة برجلو وشاف في هشام : مجيتش باش نقعد\nهشام تنهد ووقف وشاف فيه يديه في جيبو : هات ملخر واش حاب ؟\nسيدو: تعرف شكون انا ؟؟\nهشام : مغرفتكش\nسيدو قرب ليه عينيهم لبعض : انا خوها لي شعرة ونكسرلها يدها ..نورمالمو قاتلك.\nهشام ضيق عينيه فهم بلي خوها لخلود .\nسيدو : احمد ربي ...سلكت لطريحة لي عمرك متنساها..\nهشام : خلعتني صاحبي !!!\nسيدو: هذيك رهي عرضي تقلبها نتا لروحك قول تقبلها !؟؟\nويضرب فيه لصدرو..\nهشام : هبط يديك ...الهدرة مش باليدين حبيبي.\nسيدو : هشام ديجا راني كالم معاك بلبزاف كون غيري يريبلك وجهك..\nوضربو بالدبزة على وجهو ..حتى رعفو..\nهشام مسح الدم وبقا يشوف في سيدو بغش .\nسيدو: شبيك ؟ اضرب علاه خايف .\nهشام : منضربش على سبة مانيش عارفها\nسيدو راح شدو من صدرو : خاطر مشي ختك ختي انا. .\nوزاد ضربو وهشام محبش يرجعلو خاطر عارفو بلي عند و الحق\nسيدو: علاه مراكش دافع ن*** ر*** انطق ؟!!\nهشام : خاطر نستاهل وكون انا ندير ماكثر...اضرب زيد اضرب. ..كون انا ختي نقتلو وندفنو حي .\nسيدو قرب ليه يشوف فيه بتحدي : كنت قادر نمحيك في دقيقة بصح ..حبيت نسقسي عليك قبل ...ونشوف شكون هذا لي تجرأ ...تعرف كون جيت وحدوخر كون راك فلوبيتال ...مي كي عدت نتا تبدل كلش.\nهشام : علاه ؟؟!\nسيدو: سقسيت عليك بارتو وين دور ...كامل شكروك وقالولي هدرة زينة عليك....وعلى هذي محبيتش نتسرع ...جيت نسقسيك قبل .\nهشام يشوف فيه مستغرب .\nسيدو: مدام نتا ولد فاميليا وسمعتك مليحة وخدام علاه مجيتش مالباب ...محبيتهاش منك !!!\nهشام تنهد عارف عند و الحق : خوك زوالي ومكنتش متاكد اذا تقبلو بيا..\nسيدو: حنا كامل زواولة ...تحب جي مرحبا بيك ..لي غاضتني تضرب الرجال فالضهر ...حط روحك في بلاصتي .\nهشام : عندك الحق ومحال نقدر نغلطك.. وانا عمري مخممت نضربكم في ضهركم ...نويت الحلال حبيت وقت برك\nسيدو: الطفلة عندها رجال وراها تحب تخطب مرحبا دارنا مفتوحة ...بصح تخرج ورانا هذي نذبحك عليها فهمت..هذيك عزيزة وانا منحبش عليهم هي وختها هذاك واش عندي .\nهشام تنهد تفكر ختو ..تنهد مقهور: ربي يخليهملك ويخليك ليهم ..ومتتقلقش نشالله فيها خير. .\nسيدو تبسم : نشاىله .\nسيدو مشا وهشام بقا يشوف فيه تنهد قعد وحط راسو بين يديه ويخمم\nرجع هشام للدار بعدما خمم مليح في واش صار كامل مع خلود ومع سيدو ...عرف خلود بلي بنت فاميليا وحتى دارهم ناس تفهم ...وكلام سيد علي قنعو وبزااف ...ودارلو الكوراج باش يتقدم يخطبها رسميا..\nراح للدار ترما في فراشو يخمم حتى رقد..\nغدوة منذاك الصبح ناض بكري كي العادة باش يخدم .\nفطيمة : صبح الخير وليدي\nهشام يتبسم : صباح الخير ..\nسلملها على راسها وقعد يدندن .\nفطيمة : خير ياوليدي تبانلي فرحان .\nهشام حك راسو حشمان من جداه ...\nقعدت قدامو تتبسم وشوف فيه .\nفطيمة : على حساب الضحكة تاعك ووجهك لي صبح منور باين لقيتلي عروسة .\nهشام ضحك :ايه\nجداه تضحك عليه...تعرفو يحشم .\nفطيمة : شكونها ؟؟؟واش اسمها ؟؟ بنت من ؟؟ وين تسكن ...قولي ياوليدي الفرحة مش سايعتني .\nهشام : متعرفيهمش مش منا ...اسمها خلود عندها 22 سنة تقرا فالجامعة .\nفطيمة : ربي يبارك ربي يفرحك ياوليدي ويهنيك والله فرحتني ..\nوبقات تزغرتلو بلعقل: يووووووييي\nحتى غلبتها الدمعة ولات تبكي وتمسح في عينيها .\nهشام : علاه تبكي فطوم .\nفطيمة : مدريت اليوم هذا يوصل ونزوجك ونفرح بيك...ربي يرحمك يا بنتي كون راكي اليوم راكي مع ولدك وتخطبيلو وتفرحي بيه .\nهشام تنهد : ربي يرحمها..معليش عندي فطوم هي ميمتي هي دنيتي .\nوناض يعنق فيها يهبل فيها وهي معرفت تبكي معرفت تضحك\nفطيمة : وقتاش نروحو نشوفوها بنيتي .\nهشام : حتى نهدر مع دارهم ونشوفو نهار لي يساعدهم .\nفطيمة : نشالله ..خلود ربي يهنيك ويعطيك ماتتمناي رجعتيلي اىضحكة لوليدي ...والله حبيتها قبل منشوفها .\nهشام يضحك عليها : هههههه خلود عندها الزهر ربحت داعويك فطوم...نشالله تعجبك برك.\nفطيمة : بووه عليك لي تعجبك نتا انا تعجبني ...غير تهنيك برك ونعيش ونشوف ولاكم يكبرو قدامي قبل ماتغمض عيني\nورجعت تبكي .\nهشام هبط على ركايبو يشوف فيها\nهشام : ربي يخليك ليا ميمة وتربيلي ولا دي .ويجرو هنا قدامك كي اليوم نشالله\nفطيمة : نشالله ..وليدي نشالله.\nخرج هشام متبسم....راح خدم اليومين هذوك..\nالنهار الثالث ...ناض بكري راح لوين تقرا خلود...\nبقا يستنا فيها فالدخلة تاع لافاك...\nحتى شافتو هي وابتسام.\nابتسام : هذاك مش هشام؟؟\nخلود تنهدت وهبطت عينيها محبتش شوف فيه مالغري قلبها يتقطع عليه توحشاتو بزااف ..\nهشام شافهم راح ليهم...شاف خلود مكملة طريقها محبتش تحبس\nهشام : ابتسام\nابتسام شافت فيه مستغربة\nهشام : اعطيني نومرو تاع سيد علي خوك.\nابتسام وخلود مخلوعين .\nهشام عوج فمو : ولا الخطبة ثان منخطبوش ..\nابتسام تبسمت وشافت في خلود لي مش مصدقة واش تسمع .\nابتسام : من نيتك ؟\nهشام : علاه هذي هدرة تتع تمسخير؟!!\nابتسام مداتلو عيطلو ثم قدامهم .\nهشام : الو سيد علي ..انا هشام .\nسيدو : وي ؟؟\nهشام : نهار السبت تساعدكم نجيب الدار ونجي ؟؟\nسيدو : نقول للشيخ بابا ونرجعلك الخبر .\nهشام : نشاىله هذا نومرويا .\nسيدو : داكور .\nكوبا هشام وغمز خلود ومشى خلاها واقفة معرفت تضحك معرفت تبكي\nابتسام : واااو شفتي راهو جاي يخطبك هشام ..وااع so cute😍 ...وشبيك خلود ساكتة ماكيش فرحانة ...كون انا نقلب لافاك بزغاريت ..والله ماني مامنة...بقات تخمم في عقلها ..زعما سيدو هدر معاه وتفاهمو ..\nشافت في خلود لي مالشوك غايسة وساكتة ومتبسمة\nابتسام : علابالك خلود بلي انا السبة باش جا خطبك .\nخلود شافت فيها مستغربة\nابتسام : وي انا قلت لسيدو على هشام\nخلود مخلوعة:اااه؟؟ علاه قلتيلو وكون كاشما صرا بيناتهم نتي مريضة ولا بعقلك ؟؟\nابتسام : مصرا والو هاكي شفتي بعينيك ..يكونو هدرو مع بعضاهم وفرات..\nخلود : مي كيفاه تخدمي من ورايا!!\nابتسام : نورمال المهم رضخ لخوك وجا يخطب ...افرحي يالبهلولة ...ديجا نرومالمو تشكريني\nخلود شافت فيها بغش : عندك الزهر لي كملت هاك ..سينو كون كاشما صرالو ..والله منتفاهم معاك ..\nابتسام تعوج في فمها\nخلود مشات شوية وحبست ..رجعت شافت وراها\nابتسام : خلود واش كاين ؟\nخلود عضت شفتها وتبسمت: نروح نلحقو قبل ميروح\nابتسام تضحك عليها : هههههه اجري درك يروح .\nراحت خلود تزرب باش تلحقو لحقت لاڨار لقات صونيا داخلة ...شافتها هبطت عينيها وكملت طريقها ...\nلقاتو هابط فالدروج ..\nحبست شوف فيه شاد تليفونو وهابط بقات تخمم من مقبيل ملي راح مزالو هابط فالدروج ..\nشافت وراها ...تفكرت صونيا.\nزعما كان يهدر معاها ..بففف واش داني للتخمام هذا درك ياك فهمني قصتها وراه جاي يخطبني واش داني نخمم فيها .\nبقات غايسة تخمم والناس طالعة هابطة...\nهشام كان هبط متكي طلع راسو لفوق شافها واقفة\nهشام ضحك عليها : واقفة كي البهلولة في نص الدروج...حاب نعرف برك واش راها تخمم.\nمنبعد شافها هابطة ..\nلحقت عند و دار كيتمان ومحبش يشوف فيها. .\nخلود لحقت ليه حشمانة شافت فيه .\nخلود : هشام..\nهشام نحا كيت مان وشاف فيها : نعم مدموزال؟؟\nخلود : هههههه واش هذي مدموزال ؟\nهشام حط صبعو في فمو يخمم ويهبل فيها ؛ ديزولي منهدرش معاك ...خويا سيدو ميحبش\nخلود : هههههه زعما تخلفهالي .\nهشام رجع حط كيتمان ومحبش يشوف فيها يهبل فيها. .\nلحق التران وهو مشا باش يطلع .\nخلود جبدت نومروها الاول كتباتو في ورقة خاطر لابيس متكسرتش خباتها . ...وحسباتو سيبريما نيميرو\nخلود : هاك نيميرو\nهشام شدو وشاف فيها وقطع الورقة : قتلك خويا سيدو ميحبش متهدريش معايا .\nخلود شافت فيه بغش قلقها : بففف سامط رهج علاه تتمسخر بيا .\nوطلعت راجعة ...\nهشام جبدها من يدها ويضحك عليها : هههههه يالبهلولة نومروك جامي نحيه وحافظو ...نتي لي راكي تتمسخري بيا .\nخلود بقات مشنفة\nهشام شدها وطبعها لتران باش تدخل وهي حبست شافت فيه بغش\nخلود : اووو شبيك ؟؟\nهشام : تضحكي وتنحي هذيك الشنوفة ولا والله نكمل بيك للدار .\nخلود ضحكت : ههه مهبول ..\nوطلعت فالدروج وهو واقف عند الباب شادها ويضحك والناس تسب ويشوف في خلود يقولها امشي تروحي للدار معايا ..\nوهي تطلع درجات وتحبس تلقاه مزال يستنا فيها. .تقولو مهبول بصبعها ..\nوطلعت تضحك و وهو طلق الباب وقلع التران\nلعشية هدر سيدو مع باباه ويماه.\nسيدو : بابا كاين واحد نعرفو ناس ملاح خطبني في خلود ختي.\nصفية فرحت : مليح وزعما ناس ملاح ؟\nسيدو : ايه انا مقلتلكمش حتى سقسيت عليه ...الناس كامل ذاكراتو بالخير خاطيه المشاكل وخدام لباس بيه وزيد صغير ويوالمها لخلود.\nصفية تبسمت: مليح وقتاش يجو !!؟\nسيدو: قالي بالسبت اذا يسعادنا الحال .\nمحمد باباهم: ايه مليح يجو ونشوفوهم ومدام سقسيت نتا عليهم معندي منقول .\nصفية راحت تجري لخلود وابتسام تخبرهم فرحانة\nصفية : جاوك الخطابة خلود ...واحد قال لسيدو خوك وراهم جايين يشوفوك نهار السبت .\nابتسام تبسمت وخلود زعما مخلوعة: ماما شكون هذا تعرفوه ؟!\nصفية :سيدو يعرفو وقال ناس ملاح .\nخلود : اممم خليه يجي ونشوفو...بصح متسيفوش عليا اذا معجبنيش .\nصفية: نشالله يعجبك وتعجبيه وتتفاهمو ..\nخلود : نشالله..\nابتسام تعوج في فمها : اذا معجبنيش متسيفوش عليا هههههه لي يسمعك يقول بصح ..ونتي ميتة عليه .\nخلود تضحك غمزتها : شوية سيسبانس ياجدك هههههه\nابتسام : هههههه عندك الحق ..\nفاليل قاعدة ابتسام تكونيكتي .\nخلود جابت تليفون سانبل شوف في ابتسام\nخلود : سلفيلي نكونيكتي نحكي مع هشام توحشتو.\nابتسام : احكي معاه تليفون .\nخلود : نن نخاف سيدو ...شكون شاف\nابتسام : راني مع حب قلبي 😍 منقدرش درك.\nجات خلود قعدت قدامها : وريلي نشوفو..\nااععع يالحلوفة بقلاوة وين لقيتيه ؟؟\nابتسام : فالفايس كيما لقيتي هشام .\nخلود : امممم وزعما حبيتيه ولا راكي جوزي الوقت برك .\nابتسام عنقت تليفونها وغمضت عينيها : يهبل وهدرتو عسل وزينو يقتل اااه يا قلبي خايفة منعجبوش\nخلود : هههههه وليتي موسوسة كيفي .\nابتسام : بلعي يالحمارة راني دايرتك قدوة ليا ..طامعة زعما\nخلود : وحسين مسكين هههههه\nابتسام : خليني منو كبير عليا ب 13 سنة ميساعدنيش .\nخلود : بصح رزين وباين يحبك\nابتسام : وي عارفة مي ماشي كيما #حليم ..\nخلود : وزعما كون تكتبلك مع حليم حسين تحرقيه مسكين والله السيد يشوفك المشية تتلفلو .\nابتسام : خليني منو.\nخلود : تطلقي الخيط الصحيح وتشدي فالراشي .\nابتسام : نتي ادي لي تحبيه ويحبك وانا نديه كبير عليا .\nخلود : وعلاه مخطبكش حسين مفهمتش .\nابتسام :انا قتلو مجيش وحللتو قتلو خليني حتى نكمل قرايتي .\nخلود حلت فمها مخلوعة : يعني طمعتيه وداير في بالو تستنايه ...حراام عليك .\nابتسام : نن مقتلو والو وموعدتوش بحتى حاجة\nخلود : بصح هو طمع .\nابتسام : خليني منو قتلك موعدتوش وانا منحبوش ...صح يعجبني مي حليم خير ..\nديجا راهو بعثلي هيا طيري من قدامي هيا روحي لهشام تاعك.\nخلود ناضت راحت للكوزينة تشرب لقات سيدو ثما ياكل ...\nشربت وهبطت راسها خارجة عيطلها سيدو.\nسيدو : اي ارواحي .\nخلود : انا ؟؟\nسيدو : ايه نتي ارواحي هنا شو في\nرجعت خلود ليه وشوف فيه خايفة ماهيش عارفة واش راح يقولها ..\nسيدو قاعد ياكل ويشوف فيها مهبطة عينيها .\nسيدو:منمنمنن شو في فيا\nشافت فيه مستغربة\nسيدو تبسم : حق مسلكتك يلزم تخلصيني\nخلود : 😑\nسيدو : منا حتى لنهار السبت نحبك كل يوم ديريلي واش نحب ولا نفرش بيك ونكحسهالك\nخلود عوجت فمها\nسيدو : فهمتي !!؟؟\nخلود : اوك كيما تحب.\nوجات رايحة تمشي وتسب .\nسيدو : اي وين !!! مزال مكملتش هدرتي !!\nخلود : وي !!\nسيدو: مذابيك كاس اتاي على الكيف .\nخلود تنهدت : اوك.\nسيدو : اي بلا تشناف ..\nووقف رايح لبيتو : جيبيهلي للشومبرة وقرعة ما متنسايش..\nودارت طيبلو وتسب .\nسيدو: وبلا سبان\nشافت فيه خلود تبسمت من فوق قلبها .\nراح سيدو لبيتو قاعد يتفرج...وخلود وجدتلو لاتاي وراحت حطاتولو فالشمبرة مع الما.\nسيدو شرب منو : ياااع مر ..جيبي السكر..\nراحت جابتلو سكر ورجعت. ..\nسيدو : اممم هاك خير ...تقدري تروحي درك...\nرجعت خلود لشمبرتها تسب\nخلود : بففف ااه يااربي علاه زهري انا غير مع السامطين والزبل اووف .\nابتسام : هههههه شبيك ؟\nخلود : الزمر تاع سيدو دايرني خديمة عند و ولا يبيعني .\nابتسام: هههههه والله يعرفلها ..حتى انا وقيل نشارك معاه .\nخلود مخلوعة : شوف اسيدي واش تشاركي تستشفاي فيا....ديجا حتى نتي نبيع عليك .\nابتسام : دوماج كون غير محكيتلكش على حليم .\nخلود : اااع ياربي وكمل هذي السمانة على خير .\nحطت خلود راسها رقدت ..وابتسام بقات تكونيكتي مع حليم\nحليم : واش عمري مترقديش ؟؟\nابتسام : والله نعست ..\nحليم : مام انا نصبح خدام .\nابتسام : وانا نصبح نقرا .\nحليم : امممم والله حاب نشوفك فلافاك.\nابتسام : نننوو ياك حكيتلك واش صرا مع خلود ..محال نعاود غلطتها .\nحليم : فهمنا فهمنا خلاص .\nابتسام: زعفت ؟؟!\nحليم : راني ميت بالفرحة ..\nابتسام: والله منقدر سيرتو هذو اليامات افهمني عيشك.\nحليم : فهمنا خلاص روحي ترقدي ..\nديكونكتا حليم وابتسام باقية تخمم .شافت في خلود لقاتها رقدت\nغدوة منذاك الصبح ...قاعدين يتقهواو..\nكانت شوية قاطو حاطينو يتقهواو بيه..\nدخل سيدو لابس خارج للخدمة قعد يتقهوا...\nشاف خلود تتقهوا رفد طبسي من قدامها\nسيدو : نتي مش مليح ليك القاطو خلي انا نتبرع ناكلو في بلاصتك..\nخلود شافت فيه بغش وشافت في ابتسام لقاتها تضحك عليها ...\nخبطتها بالصاك وناضت خرجت ..\nابتسام : ااااي يالكلبة وجعتيني الواحد هو راهو مدوخ صبح ربي\nخرجت خلود مع ابتسام الصبح رايحين يقراو.\nخلود طريق كامل تسب وابتسام تضحك عليها.\nخلود : بففف زبل دايرني خديمة عندو..يروح للبغلة تاعو يخدمها مش ليا .\nابتسام : هههههه اوااه هذيك يقلشها\nخلود : استشفاي نتي جاية دالتك .\nابتسام بقات تهبل في خلود وتضحك عليها حتى سمعت صوت\nحسين : اااه يا ربي الواحد يصبح على ذيك اضحكة ينسا كلشي...ياريت نصبح عليها كل يوم.\nابتسام تبسمت تعرف صوتو..\nخلود شافت وراها لقاتو حسين .\nخلود : اممم شوفيه يالبهلولة راهو يهبل .\nابتسام : بركاي متعشقيلي في حبقلبي\nخلود : هههههه ابنتي حليم ولا حسين فهمي روحك !!!؟\nابتسام شافت وراها لقاتو يشوف فيها ..طلع فالكاميونة تاعو ويضحك.\nرجعت شافت قدامها وتضحك.\nخلود: السيد ضارب عشقة فيك يالبهلولة علاه متقوليلوش يجي يخطب ؟؟ علاه تعطلي فيه .\nابتسام ؛ نن شبيك كبير عليا بزااف .\nخلود : بصح هو راهو طامع فيك حرام عليك.\nابتسام : علاه انا تبليتو ؟؟ ياك هو !! يدبر راسو\nمشاو شوية لحقهم بالكاميو ..شاف في ابتسام .\nحسين : كبرنا بسبتك وحنا نستناو فيك ...هاوقتاش تكملي قرايتك ؟؟\nابتسام جاوباتو بلا مشوف فيه : مزال\nوكملت تمشي .\nحسين : خليني نخطب برك نحطك على اسمي. وكملي قرايتك .\nابتسام : نن\nحسين: اتقلشي على ق**** عندك الحق .\nوقلع مزعف فاتهم...\nخلود: قوليلو الصح شبيك هاك تهبلي فيه ؟؟!\nابتسام : واش نقولو ؟؟ نتا كبير عليا ومتوالمنيش ؟؟\nخلود : ايه صارحيه.\nابتسام : جاتني ثقيلة.\nخلود : وتبقاي تهبلي فيه هاك...\nابتسام: بفففف لصقة .\nمشاو شوي لقاوه حابس ومتكي على الكاميو .\nخلود : راهو يستنا فيك ..صارحيه.\nابتسام : اااع منقدرش نحشمو.\nلحقو عند و ...حسين شاف فيها .\nحسين : ليوم نهدر مع باباك منبقاش نستنى فيك.\nحبست شافت فيه مخلوعة: بلاك ديرها!!! والله نقولهم لالا .\nحسين تبسم وهبط عينيه ورجع شاف فيها : صحيتي ديت جوابي ..\nوطلع فالكاميو ....خبط الباب وقلع. .\nابتسام حبست شوف فيه عينيها دمعو..\nخلود : شبيك !! خلاص درك ميزدش يدور بيك..علاه راكي تبكي .\nابتسام : مانيش عارفة والله ماني عارفة علاه نبكي مي محبيتهاش تكمل هاك\nلحقت خلود وابتسام لافاك .ابتسام طريق كامل ساكتة وغايسة ...خلود صونا تليفونها رفداتو لقاتو هشام تبسمت...عضت شفتها فرحانة\nخلود : الو صباح الخير.\nهشام : صباح الحب حبيبي لباس ؟\nخلود : توحشتك اااع علاه معيطتليش البارح\nهشام : يتوحشك الخير عمري ..نن محبيتش نعيطلك مانيش حاب نخلقلك مشكل ...منسيتش ضربة يدك مزالت في راسي .\nخلود : اممم زعما خفت عليا .\nهشام : خفت نباصي بيك مش نخاف عليك ههخخ\nخلود : اعععع سامط وانا قلت خفت عليا.\nهشام : هههههه وين راكي؟؟\nخلود : داخلة لافاك انا وابتسام .\nهشام : عيطلي خوك وتفاهمنا.\nخلود : ممم قاتلي ماما البارح .\nهشام : ريحتي درك ؟؟\nخلود : وييي هكا خير هههههه\nهشام : باش تعرفي شحال نحبك .\nخلود ؛ اممم علابالي.\nهشام : ونتي ؟؟\nخلود : انا ثاني .\nهشام يعوج في فمو : انا ثاني ...هاقوليها توحشت نسمعها منك\nخلود : ههه نحبك.\nهشام : وثان ؟\nخلود : سامط تاعي نموت عليك ..ههه\nهشام : اممممممم بنينة هدرتك....هذا الكلام لي نحب نسمعو الصبح ..يطلعلي المورال .\nخلود : هههههه ماشي خسارة في عمري.\nهشام :ن*** ر**** شحال نحبك ..تزيدي كلمة نجيك حق ربي .\nخلود : هههههه لالا خليك مكلاه .\nجازو اليمات لحق نهار السبت نهار الخطبة..\nخلود لبست ووجدت روحها وقاعدين يستناو فيهم...\nصفية: جاتك شابة الروبة...يشوفك يدوخ ...خموس وجبريل عليك.\nخلود : زعما نعجبو يما؟؟\nصفية: علاه متعجبيهش ...وين يلقا خيرمنك...\nخرجت صفية راحت للكوزينة وابتسام تضحك عليها.\nابتسام : اخرطي بصفية عندك الحق .\nخلود : هههههه خليني نعيش اللحظة ..\nابتسام : هههههه راني مخلياتك...\nطلت ابتسام مالتاقة وتنهدت .\nخلود: شبيك ؟؟\nابتسام : مكانش .\nخلود : حسين مجاش اليوم ...\nابتسام : واش دخلني فيه .\nخلود : امممم صح واش دخلك فيه علابيها من الصبح طلي مالتاقة.\nابتسام : انا ؟؟؟ نن ...نروح نوجد الماعن مع ماما ..\nفطيمة : جيت وليدي وين كنت طولت ؟؟\nهشام قعد تنهد : مكاش\nفطيمة قعدت قدامو مفهمتش واش بيه\nفطيمة : غير الخير شبيه وجهك مقلوب ؟؟\nهشام : مكانش ماني ...\nفطيمة : كيفاه مكانش ؟؟ اليوم خطبتك خرجت لباس رجعت قالب وجهك .\nهشام : رحت عند عمي زعما باش يجي معانا ...محبش.\nفطيمة هبطت عينيها : كون قتلي كنت نقولك متروحش..عمك لاهوه الدراهم ونسا عايلتو .\nهشام : معليش ربي خير ...يدبر راسو ..حبيت نكبر بيه نديه معانا .\nفطيمة : عادي وليدي انا معاك ونتا راك راجل والناس كامل يعرفوك واش تسوا ولقمتك حلالية ميهمكش في عمك ولا غير و...\nهشام : صح عندك الحق\nفطيمة : اضحك وليدي اليوم خطبتك ..نروح نشوف بنيتي لي هبلاتو لوليدي .\nهشام تبسم ...حتى صونا تليفونو لقاها هي .\nفطيمة ضحكت: هاي حست بيك عيطتلك...نوجد روحي هذاك هو الوقت. .\nهشام : الو وي خلود.\nخلود : طولتو 😑\nهشام : هههههه مهبولة رانا جايين تعطلت برك.\nخلود : اوك هاني نستنا فيكم..\nخرج هشام مع جداه سلف طونوبيل تاع صاحبو...وداها ..\nشوية هاك لحقو شافتهم ابتسام لي مبعدتش مالتاقة..\nابتسام : خلوود راهم جاو\nجات خلود تجري طلت : اااع قلبي راهو يخبط منعرف علاه .\nابتسام : هههههه مهبولة ستراس برك.\nخلود: هذا نعرفو ويعرفني وراني نرجف...زعما مانو تكون وااعرة 😓\nابتسام: هههههه منعرف درك نشوفو..\nدخلو الخطابة استقبلتهم صفية ومحمد وسيدعلي ..\nرحبو بيهم وقعدو..\nفطيمة : حابة نشوف عروستي وينها .\nخرجت خلود رافدة سنيوة تاع القهوة ...سلمت عليهم\nفطيمة شافتها فرحت عجبتها .\nفطيمة : ارواحي اقعدي قدامي بنيتي...سمله الصلاة والسلام على رسول الله...ربي يبارك معندي منقول\nصفية : عيشك خالتي ..\nقعدت خلود قداما مقابلة هشام لي يتبسم حشمان منهم.\nفطيمة : ختي صفية خليهم يتفاهمو مع بعضاهم وحدهم.\nصفية ؛ ايه معليه ...\nراحت خلود لبيتها وهشام وراها باش زعما يشوفها مليح..\nدخل هشام لقاها واقفة وتضحك...اول مرة يشوفها هكاك بالغوب وطالقة شعرها كحل طويل يهبل ..بقا غايس فيها نسا روحو.\nخلود طرطقت صبعها تفيق فيه ؛ اي !!؟؟\nخلود: جبتك شفت...تستعرف 💪\nهشام : هههههه جبتيني نستعرف بيك...نعل راسة تاعك\nوقرب ليها جات تهدر غلقلها فمها ..\nنحا يدو ويشوف فيها\nخلود :سالفي !!!.\nهشام : لي تحبيها ..\nخلود دارت سالفي معاه وتضحك وهو قرصها من وجها مقدرتش حتى تعيط خافتهم...غلقت فمها بيدها وهو يضحك..\nخرجت هكاك الفوطو...\nخرج هشام يتبسم وخلاها تشوف فالمراية\nخلود : اااااع راهي حمرة تبهديلة..\nابتسام ارواحي يابقرة شوفيلي حل الزمر ازبل بفففف\nرجع هشام قعد فرحان...مانو شافت فيه فرحانة\nفطيمة في قلبها : طول عمري نستنا في هذا النهار ...ربي يهنيك ياوليدي هكا اذا مت نموت فرحانة ومتهنية عليك.\nخلود فالبيت مع ابتسام لي تضحك عليها .\nخلود : زيديلي الفوندوتا مزالت تبان يابقرة شو في.\nابتسام : هههههه ونتي علاه عليك السالفي .\nخلود :اسكتي نتي يلزم نروح نقعد معاهم...طولت\nابتسام : خلاص تنحات شو في .\nخلود شوف في روحها فالمراية : اممم خلاص خليني نروح ليهم..\nوقفت خلود تنهدت وتبسمت وجات راجعة حبست.\nابتسام : علاه حبستي ؟؟\nخلود تسمع في واش راهم يهدرو...وابتسام قربت تسمع كيفها.\nمحمد: والمرحوم باباك واش اسمو ؟\nهشام سكت تبدل وجهو سكت كيفاه يقولو المرحوم وهو عايش .\nهشام : **** **** مي ماهوش ميت عايش\nمحمد مستغرب : وعلاه مجاش معاكم ؟\nسيدعلي : والله حسبتو ميت !!!\nهشام يبلع في ريقو متوقعش يسقسوه ...توقع يكون سيدو علابالو كي سقسا عليه...حطوه في موقف مكانش يتوقعو...كيفاه يواجهم ويصارحهم بالحقيقة ؟؟ كيفاه يقوللهم بابا هرب وخلانا .\nبقات مانو شوف فيه حزينة وهو مهبط راسو ساكت جاتو طيحة يهدر ..\nمانو استغفرت وشافت فيهم : بابهم راح وخلاهم وهوما صغار ...تزوج بوحدوخرا ...داتو وراحت وانا ربيتو مور ماتوفات يماه\nصفية مخلوغة : وكيفاه مرجعش ؟؟\nفطيمة: ايه مرجعش ...داتو وراحت ومنثم انا نربي فيهم ..مور لي ماتت يماه وختو...\nهشام ساكت مقدرش ينطق بولا حرف حس روحو صغير قدامهم.\nمحمد يشوف في وليدو بغش وسيدو فهمو هبط راسو وشاف في باباه\nسيدو : والله مكنت عارف هذاوين راني نسمع\nمحمد : ونتا قريت ؟\nهشام يهدر وقلبو مزير شاد روحو على شعرة : قريت الباك مجبتوش خرجت.\nمحمد : وعلاه معاودتش ؟\nهشام : كنت مع الخدمة على الدار وعلى ميمة.\nمحمد : واش راك تخدم درك ؟؟\nهشام : فااشانطي ...فااباطيمات .\nمحمد : يعني مش خدمة ستابل ...مين تكملو الباطيمات تحبس الخدمة !!\nهشام ؛ ايه مي نخدم عند الناس منحبسش الحمد لله .\nفطيمة : والله ديما خدام وخاطيه دعاوي الشر ...نعرف واش ربيت..\nمحمد يعوج في فمو : كيف كيف مش خدمة ستابل هذي..\nشوف ياوليدي راك كيماسيد علي وليدي ..بصح انا بنتي قارية فالجامعة ونحبلها وا حد قاري كيفها وخدمتو باينة ...سمحلي منقدرش نعطيك شوف جيهة وحدوخرا\nهشام مخلوع يشوف في مانو لي ملقات متقول .\nفطيمة : عندو الباك واش خصو ...وزيد خدام ملي كان صغير عمرنا مامدينا يدينا للناس وين تكون الخدمة يخدم\nصفية ؛ منكذبش عليك خالتي بصح عايلتكم متشرفش..يقولو هذاك لي هرب باباهم وخلهم...درك ولادهم يكبرو يعايروهم الناس..\nهشام مقدرش يشد وقف وشاف في مانو : امشي ميمة نروحو خلاص الكلام\nفطيمة : اصبر وليدي...خمو ورجعولنا الخبر وسقسو عليه\nمحمد : يالحاجة نتي مومنة ...و تعرفي ربي\nفطيمة : ايه\nمحمد : مكانش مكتوب\nهدرة محمد كانت صاعقة لهشام ولمانو....هبط راسو رفد تليفونو وتبسم : يعطيكم الصحة...\nهيا ميمة نروحو.\nخلود تسمع فالهدرة تاع باباها دموعها نزلو بلا مافاقت ..حاسة بكل كلمة موس يدخل فيها ...حاسة بهشام وبوجيعتو ..مكفاهش واش جوز في صغرو والمأسااة لي عاشها وهو صغير ...مكفاش كيفاه كبر وماشي ساهل واش جوز ...وخدم بذراعو من صغرو ...واليوم كي زهاتلو الدنيا وفرح ورجعتلو ااضحكة...ووعداتو خلود توقف معاه للخر وصارحها بكلشي وفتحلها قلبو وارتاحلها...يوقفو اهلها فالوسط ويفرقو بيناتهم ..\nالحرقة لي كانت في قلب هشام انو رفضوه بسبة غلطة باباه... رغم لي كان قادر يخرج الطريق مي هو محبش يعاود يغلط غلطة باباه وكان يكره النسا الفاسقات ..وحب كلما يشوف وحدة متبرجة ينصحها باش متكونش ضحايا اخرى من غيرو..\nاليوم لقا روحو مرفوض ..حس باهانة كبيرة ..بعد ما كان صغير ويعايروه ...تحمل وبزااف...بصح انو يكبر ويحب طفلة ويروح يخطبها يرفضوه ويهينوه بهذي الطريقة ويهينو خدمتو لي حلالية ويقولو انو متشرفش هذي لي حرقاتو بزااف .\nفطيمة : خلاص هاني جاية وليدي ...ابقاو على خير سمحولنا..\nخلود جات تجري ودموعها نازلين : اصبري خالتي..متروحيش\nوشدتها من يدها\nبقاو كامل يشوفو فيها مخلوعين مفهموش واش راهي تحوس.\nخلود تهدر مع باباها وخايفة منو مي كي تتفكر هشام ووجيعتو تتكورج.\nخلود : بابا ...بابا...انا قابلة بيه عادي وبكامل ضروفو. .ياك واصل للباك مش مشي قاري كامل..وزيد خدام وياك سقسا عليه سيدو خويا وقالك ناس ملاح ..\nبابا حرام تردهم ياك يقولك من ترضون دينه وخلقه فزوجوه ..وهو يصلي نورمالمو وناس ملاح ..\nصفية : واش هذي الهدرة خلود ..\nخلود : مديت رايي ماما ياك انا لي راح نتزوج مش نتوما .\nمحمد : والله مليح كبرتي وطوال لسانك ..وليتي تعلميني الدين !!! .حنا لي نعرفو صلاحك مش نتي ...مزلتي صغيرة ومتعرفيش.\nخلود : بصح ...\nمحمد قاطعها وعيط عليها: خلووود امشي من قدامي هياااا خفيي\nابتسام جبدت خلود وراحت لبيتها تبكي .\nخلود تهدر وتبكي : وعلاه يا ربي وعلاه واش خصو هشام ...علاه درك ميعيش هو ولا كيفاه؟؟؟ مش حرام عليهم يستهزاو بيه وهو اصلا عند و ماجوز في صغرو ..حرام عليهم حطموه ...مايخافوش ربي ربي وكيلهم ...\nابتسام : اسكتي خلود يسمعوك عيشك تعرفي بابا .\nخلود حطت يديها على وجها وتبكي بااشهقة : حرقوه حرام عليهم ياريت مجبتك مسمعت هدرتهم يارب واش درت فيه انا لافوت تاعي ..نعرفهم دارنا وجبتو لهنا احتقروه ..\nنرجعو لهشام شاد جداه يعاون فيها تهبط مالدروج خاطر باطيمات ...\nحبست وتبكي غاضها هشام واش جوز كامل في حياتو شافت وراها فيهم لقاتهم يشوفو فيهم وواقفين عند الباب .\nهشام محبش يبين حرقتو على جال مانو خاطر كبيرة ومحبش يكمل عليها ...بقا يتبسم معاها ويقولها مكانش مكتوب بقا يصبر فيها ومخبي كيتو في قلبو..\nلحق للطنوبيل طلع مانو ركبها ورجع يطلع ...طلع راسو فالسما لقا خلود طل عليه من تاقتها وتبكي. ...\nبقا يشوف فيها متحسر لغة العيون تحكي ...كان يحكي بعينيه وهي كانت تفهم ومكانش غيرها لي يفهمو..\nبقا يشوف فيها وهي تبكي دقق فيها الخزرة فهماتو ...مسحت عينيها علابالها ميحبهاش تبكي ..\nتبسم وتبسمت معاه ...\nغمض عينيه بقوة مدة ورجع حلهم...وطلع في طونوبيلتو وقلع ..\nخلود طرطقت بالبكا فهماتو وفهمت واش قاللها. ..\nقعدت تبكي وشوف فيه وتقول لابتسام : قالي حرقوني ياخلود حرقوني ...قتلك انا زوالي معنديش بلاص معاكم ...انا موجوع ياخلود سمحيلي درت لي عليا وماليك رفضوني سمحيلي خلود نحبك بزااف مي الله غالب ...اتهلاي في روحك بزاف ومتزيديش تقولي منحبكش انا والله نحبك مي الله غالب ...\nقالها لي وفهمتو اله لا تربحهم حرقوووه\nهشام طريق كامل ساكت وغايس وجداه تبكي بالدمعة. ..حاسة بقنطة في قلبها ...زعما هذي الطفلة لي بغاها وقاللها تخطبهالو ...رفضوه بسبة باباه.. غمضت عينيها بقوة مقهورة ...هشام هي رباتو وحباتو اكثر من وليدها ..كان يغيضها وحساتو امانة عندها ..كانت ديما وراه تنصحو وتوريلو ...كلما يفشل ولا يبكي هي لي تمسحلو دموعو وتشجعو. ..عوضاتو قدما تقدر على غياب يماه وعايلتو ..كانت هي عايلتو وتعرفو وتفهمو واش يحس ..\nسنين وهي تتعب معاه حتى صحتها تهدت باش وقفاتو على رجليه ورجعاتو راجل ...اليوم يجو ناس متكبرين ويحطمو تعبها كامل في لحظة ...في لحظة حطموه ومحسوش بواش في قلبو من كيات ...دمروه وهو مزال يتبسم لجداتو ويطمن فيها محبهاش تبكي ولا تزعف ...حاب يطمنها ويقوىلها ياماني مزلني واقف وتعبك مراحش باطل ...سنين لي تعبتيهم معايا ميهدوهمش الرخاس .\nلحقو للدار نزلت حزينة شافت فيه\nفطيمة : راك مليح وليدي ؟؟ متخبيش عليا ..احكيلي فرغلي قلبك ..متخليش في قلبك هاني حاسة بيك وليدي .\nهشام هبط عينيه تبسم وشاف في جداه دموع في عينيه\nهشام : حسبي الله ونعم الوكيل ..\nوهبط راسو وخرج هبط للبحر قاعد وحدو غايس ويخمم في كامل واش صار لحد الان مزالو مشوكي مزال ماهوش مصدق واش صار ...مزالت هدرتهم في راسو واحتقارهم ليه .\nنرجعو لمحمد ...شاف في سيدو بغش .\nمحمد : هذا واش لقيت جيبلي ؟؟؟ تتمسخر بيا؟؟\nانا نمد بنتي لكيلو كيما هذاك ؟؟؟ لا قراية نيفو لا خدمة هايليك وين راهي باينة....\nشوف اخر مرة زيد جيبلي الزوافرة لهنا فهمت !!!\nسيدو سكت وقالو لباباه براسو ايه .\nصفية: خلينا ناس بالطبع ونمد بنتي لزوفري باش نضحك عليا الجيران والفاميليا...كي يسقسوني واش ناسبتي نقولهم زوفري يخدم فااشانطي وباباه هرب وخلاهم من صغرهم ..\nعلى اخر عمري نشبع ذل وضحك من عند النسا.\nسيدو خرج وبقات صفية مع محمد ..\nمحمد : قولي لبنتك تتلها بقرايتها ..وكي تكملها انا نجيبلها لي يوالمها انا نعرف صلاحها..\nصفية : معليه .\nراحت صفية عند خلود توصي فيها وخلود دموعها في خدها وساكتة ..وعقلها عند هشام.\nصفية : حنا خممنا في صلاحك يجي وقت وتفهمي.\nخرجت صفية وخلود بقات في بيتها تلعب بتليفونها .\nشافت الفوطو لي تصورتها معاه وتتبسم بقهرة...\nلحق الليل رقدو كامل ...هشام مزال فالبحر كان معاه حاتم وراح..\nخلود عيطتلو شاف نومروها تنهد....محبش يرفد بقات تعيط وتعاود والو. ..مقدرش حتى يهدر دموعو نازلين مقهور محبهاش تسمعو يبكي محبهاش شوفو ضعيف خاطر هشام راجل و الراجل ميبكيش للمرا\nبعثلها ميساج :\nاذا حبيتي المال انا زوالي معنديش\n...اذا حبيتي القراية انا كنت خدام للقراية ملتيتش\nاذا حبيتي السمعة بابا راح وميوليش\nواذا حبيتي الڨلب راهو ليك اديييييه ومترديهش\nخلود قرات الميساج ولات تشهق وتبكي دموعها محبوش يحبسو...\nابتسام : عيشك خلود ارحمي عينيك شوية ...\nخلود : مانيش قادرة .\nابتسام : ربي مكتبش بيناتكم ومزية لي حبست هنا خير من كون مشيتي معاه سنين وفلخر مكان والو .\nخلود : صح راني مقهورة من الفراق مي مش قد الاحتقار لي احتقروه لهشام...هشام ماضيه صعيب وبسيف لا رفد روحو واندمج مع المجتمع وفلخر حتى الزواج تحرم منو .. علاه ياك خدام وانا حكيت معاه متفهم بلبزاف ويفهمني ويحس بيا ويحبني يموت عليا ..حنين معايا ..يخاف ربي شاد في صلاتو ...عله يعني طيحو بيه علاه حڨروه لقاوه زوالي وحدو طيحو بيه زعما شغل ماهوش نيفو تاعنا ...علاه حنا واشنا ؟؟\nبففف راسي راه يستر من العقلية تاع الزبل هذي ..حڨرة حرام عليهم\nابتسام : بلاك بغاولك صلاحك حبوك تديه نيفو تاعك يفهمك وتفهميه ويكون عندو تاويل وخدمتو تشرف متحشميش بيه.\nخلود : علاه نحشم به ؟؟ انا منحشمش به يخدم ماصو وراسي مرفوع ...هذوك صحاب الشركات نصهم رشوى وسرقة ميخشموش بيهم ونحشم بالخدمة الحلالية..الحرام رجعوه حلال والحلال حرام...مجتمع معوق .\nابتسام : واش راح ديري اصبري بلاك ربي يعوضك ماخير وزيد هو مش مكتوبك ...اقبلي بيه.\nخلود ضمت رجليها لصدرها ودموعها نازلين بلعقل ..\nخلود: راني صابرة وحامدة ربي و عمري مانعترض على والديا مي هشام راني مقلقة عليه عيطتلو محبش يرفد وعاودتلو شحال من مرة شو في واش بعثلي .\nابتسام قرات الميساج تنهدت وشافت في خلود.\nابتسام: راكو تعبو في رواحكم باطل ..باباك ويماك رافضين في زوج.\nخلود تكمست في فراشها وابتسام تكونيكتي ..\nعنقت خلود تليفونها ودموعها نازلين بلعقل ...تخمم في هشام واش راهو يدير ولا وين راهو ..\nغمضت عينيها تحاول ترقد والو ...قلبها مقهور مغمضة عينيها وتتنهد ..\nحتى حست بيه فيبرا....فتحت عينيها مخلوعة قلباتو لقاتو يعيطلها ..\nتبسمت بقهرة رفدتلو .\nخلود : وي هشام ..واش حوالك تقلقت عليك ...من قبيل وانا نعيطلك.\nهشام : انسايني .\nخلود : ااه ؟؟\nهشام : خلود .. يا ما تهربتي مني وقلت عندك لحق تحافظي على سمعتك ..وتعلقت بيك كثر ..خاطر عرفتك بنت فاميليا ...زيد سيدو خوك سمعني كلام عليك وضربني وعرفتو شحال يحبك ويخاف عليك..\nخلود تسمع فيه قلبها يتقطع ...هشام تنهد من قلبو...خرج فيها قهرتو...خلود غمضت عينيها بقوة حاسة بيه.\nهشام : يارييت....ياريت كانت عندي ختي ...ياريت سمر بقات حية ..ندير عليها ماكثر..خوك يحبك وحتى والديك يحبوك وحبولك الخير..\nوبداو دموعو نازلين مقدرش يشدهم...يدو تترعد وهو يهدر.\nهشام : ياريت كان عندي بابات كيفك يخمم في صلاحي ويخيرلي مستقبلي ...مش كي بابا لي رماني من صغري ماهو عارفني حي ولا ميت ..\nياريت كانت عندي ام تهتم بسمعتي قدام الناس مش ام دفنتها تحت التراب وانا مزلت ذراري ..\nياريت عندي خويا في كتافي واخت معايا تونسني ..\nمتزعفيش منهم خلود بغاولك صلاحك...داركم يحبوك متزعفيش افرحي يجي نهار وتفهمي علاه دارو هاك.\nخلود : مانيش حابة نعرف ...مانيش حابة نفهم...انا نعرفك واش تسوى وحاسة بيك يكفيني هاذا الشي والي قالوهم ميهمونيش تهمني نتا .\nهشام عيط عليها : تهمك علاه متهمكش؟؟؟!!! افهمي انا ونتي منتوالموش...انا توالمني وحدة كيفي ...متخافيش ومتبكيش عليا انا مزلت واقف لي ربانني مرا بالف راجل ...وراح نلقا لي تقبل بيا ولي نيفوها كيفي ...متخافيش عليا خلود ..عيشي حياتك ربي يعطيك على حساب قلبك.\nخلود مخلوعة حاسة كلامو قاسي جرحها: هكا بكل بساطة تنساني وتلقا غيري !!؟\nهشام : خلود انا عمري مننساك قلبي راهو عندك نسيتي كيفاه نقدر نحب غيرك وقلبي راهو عندك ...راح تبقاي ساكنة فيه حتى نموت ..اتهلاي فيه وافرحي ..متبكيش ...اذا بكيتي راح يتقهر افرحي واضحكي راح يفرحلك...\nهشام انسايه .انساي هشام ..\nخلود تشهق : منقدرش!!!!\nهشام : اصلا مراحش تزيدي شوفيني ولا تسمعي صوتي راح تنسايني بلا عزرينك...اتهلاي في روحك لعميرة تاعي ...ڨلبي هو راس مالي مديتولك..ودرك راح نكمل حياتي بلاش بيك....اتهلاي في روحك لعزيزة وبزااف .\nوكوبا ...عودت عيطتلو والو ...رمات تليفون وقعدت في فراشها تبكي بااشهقة ...\nهشام كسر لابيس تاعو ورماها فالبحر..\nهشام : قلبي كي هذا البحر كبيير ودفنتك فيه ياغلى ما عندي ..\nهبط راسو ورجع للدار\nنرجعو لابتسام لي قاعدة تكونيكتي مع حليم.\nابتسام : خلود غاضتني مسكينة.\nحليم : علاه ؟\nابتسام: حبت واحد مايستاهلهاش ..و ماشي نيفو تاعها ماشي قاري وخدمتو قليلة وبابا محبش.\nحليم: مي نورمالمو شوف واحد قاري كيفها .\nابتسام : ايه نورمالمو هي خمت بقلبها مش بعقلها .\nحليم : وحدة قارية تديه قاري خير يتفاهمو كيما انا وياك.\nابتسام تبسمت : امممم صح .\nحليم : حاب نشوفك ...مانيش قادر نصبر .\nابتسام : ياك فهمتك.\nحليم تقلق : قلتيلي نسو الدعوة ...درك نبقاو نستناو فيهم !؟؟\nابتسام تحسرت : مي وقتاش حاب شوفني ؟\nحليم : درك راني خدام وبعيد طفرت منجيش .\nابتسام :خلاص اماللا.\nحليم : واش امالا هذي ؟؟!!\nابتسام : يعني حتى تكمل خدمتك .\nحليم : اووو !؟؟ حتى للعطلة؟؟! ومنبعد نتي متقرايش وين نشوفك !!؟ تتقعدي بيا؟!!\nابتسام : وكيفاه الحل ؟؟ الله غالب.\nحليم : شو في ابتسام انا نحبك وحاب نشوفك ...منقدرش نبقا نحكي معاك وانا منعرفكش\nابتسام : وانا واش حابني نديرلك ؟\nحليم : ساهلة ابعثيلي فوطوات نشوفهم.\nابتسام : اااه؟؟! نن جامي هبلت !!؟\nحليم : يعني تتمسخري بيا؟؟!\nابتسام : نن مي منقدرش راك عارف .\nحليم : معندكش ثقة فيا علابالي من حقك مي انا واش ندير بتصاورك ..واصلا راني خدام ابعثيهملي نشوفك برك\nابتسام خايفة : ننن منقدرش ديزولي متفهمنيش. غالط.\nحليم : راني فاهمك ومليح...معندكش ثقة فيا مكلاه نكملو مع بعض ...العلاقة لي تبدا بالتوسويس ماهيش علاقة وبلخف تريب...\nانا حبيتك وارتحتلك هذي مدة مي باش نبقا نحكي معاك ومنعرفكش كيش دايرة ..مستحيل .\nابتسام : خلاص ارواح شوفني .\nحليم : قتلك خداام منقدرش ..قتلك قبل محبيتيش ودرك تقولي ارواح ...انا منجيش ..وصبرت عليك بزاف خسارة حبي ليك وفلخر تشكي فيا.\nابتسام : حليم علاه هاك حرام عليك افهمني .\nحليم : حتي نتي افهميني ...نتي شفتيني وانا لالا ..\nابتسام انا نحبك حاب نشوف هذي لي مهبلتني كيفاه دايرة راني نبات نوم فيك يالزح .\nابتسام : خايفة\nحليم : تبقاي خايفة مني علاقتنا متنجحش ..المهم عندك ثلاثة ايام نرجعلك ياتبعثيلي يا كل واحد في طريقو..\nبلوكا لي ميساج وخلاها تخمم وقلبها يضرب من جيه خايفة ومن جيهة حاباتو يشوفها وتريح راسها ...ومن جيه حباتو وماهيش قادرة تفارقو..\nشافت في خلود باش تحكيلها لقاتها رقدت ودموعها في خدها مور ماكوبا هشام..\nابتسام : يااربي مانيش عارفة واش ندير\nغدوة منذاك راحت خلود وابتسام صبح يقراو ..في زوج ساكتين غايسين كل وحدة في همها...\nخلود تخمم في هشام لي خلاص حبس كلشي بيناتهم وابتسام في حليم لي قطع عليها وحلف عليها تبعثلو تصاورها ولا راح يحبس كلش ..وهي والفاتو وحباتو ومتقدرش تفارقو..\nشوف في خلود حزينة كانت حابة تسقسيها وتستشيرها مي عارفة خلود متحبش وتبهدلها...ومراحش تفهمها..\nابتسام في قلبها : بففف لاه نسقسيها وهي كي جابت هشام واش ربحت ...غير الزعاف والبكا ..خليني منها عارفة واش تقولي مي حليم انا نعرفو مثقف ومن عايلة محترمة قاري وخدام لباس بيه دارنا اكيد يقبلو بيه...باين من هدرتو بلي فاهم ومثقف .\nشافت قدامها لقاتو حسين قدام دارهم طالع فالكاميو ..\nشافها هبط عينيه وطلع في كاميوه وقلع ..لحق لعندهم كمل طريقو ديراكت مشافش فيها ..مي شافها مالتروفيزور هي مفاقتلوش\nابتسام تعوج في فمها: زعما ولا ميقيمش ...شفتيه خلود !!\nخلود تنهدت : احسن .\nابتسام : علاه احسن ؟؟\nخلود : واش الفايدة كي يحبك وتحبيه وكي يجي يخطبك دارنا يرفضوه .\nابتسام : اممم شفتي كي قتلك فالاول ميوالمنيش جيتي ضدي ...استعرفتي درك!! ديجا نتي اوموان هشام ليسي انا حسين خرج فالسيام معلاقاش ..كيفاه نعيش معاه ...انا مثقفة وهو غير قولي جاهل .\nخلود شافت فيها بنضرة احتقار : ناس بكري يقولو اعطيني فاهم الله لا قرا ..ونتي ودارنا مخكم مانيش عارفة كيفاه يخمم.\nابتسام : كي مزلتي تخمي في هشام لي راكي تقولي هاك...درك مع الوقت تنسايه وتلقاي واحد قاري ومن عايلة وناس وشوفي صلاحك.\nخلود : اممم ...لي كتبها ربي مرحبا بيها\nابتسام : سبحانو.\nطلعت ابتسام وخلود فالتران طريق كامل خلود غايسة تتنهد متحسرة ..\nنزلو فلاڨاار ..وفي نفس الوقت لحق التران لي مالجيهة لخرا .. بقات خلود شوف فالجيهة هذيك بلاك شوفو جا ...\nاستناتهم حتى هبطو كامل مكاشو\nابتسام : خطيك خلود هو قالك انسايني مراحش يجي ليك.\nخلود دمعو عينيها : حبيت نشوفو نطلب منو السماح\nابتسام : علاه تطلبي السماح ؟ مكاش مكتوب خلاص .\nخلود : مش على الخطبة مي على الاحتقار لي حڨرووه ..هذيك لي غاضتني كثر من كلش .\nجات خلود رايحة ...شافت صونيا داخلة لاڨار\n.حبست تبسمت راحت تجري ليها..\nخلود : صباح الخير مدموزال معليش نسقسيك.\nصونيا : وي !!!\nخلود : هشام ....هذاك لي دوس معاك مرة على لبستك\nشفيتي عليه ؟؟\nصونيا تعوج في فمها : واش بعثك ديريلي درس وقيل ؟؟ مانيش شافية عليه .\nخلود طلعت حاجبها مستغربة فيها : دبزولي مي نحوس عليه بلاك تعرفي وين يسكن .\nصونيا : وين نعرفو انا !!؟!\nابتسام : بففف. زمرة حاسبة روحها ...علاه تسقسي فيها .\nخلود تنهدت : طمعت نلقا خبر على هشام عليها خاطر تركب من جيهتو .\nابتسام : علاه متسقسيش سيدو بلاك يعرف وين يسكن ؟؟\nخلود: نتي مهبولة حابة يقتلني سيدو\nابتسام : خلاص انسايه.\nخلود في قلبها : يارب وين مكان هشام احميه واحفظو وارزقو وحدة حلالية على حساب قلبو .\nلعشية صونيا راجعة للدار فالتران واقفة. .وقاعد قدامها راجل ومرتو ووزوج ولادهم صغار ..\nالراجل ملي قعد وهو يشوف في صونيا ومرتو فاقتلو مي حاشمة وساكتة ممكن خاطر واعر وتخاف راجلها.\nراجلها شاف في مرتو وصونيا تسمع .\nالراجل : شو في النسا كيفاه ..شو في الزين .\nمرتو ساكتة هبطت عينيها حست بالذل .\nالراجل : لي دا مرا كيفها ولا ميديش ..مشي كلي عندي انا ..\nالمرا حسن باهانة دمعة على شفرها وساكتة حكمتها قنطة وصونيا تشوف فيها وتسمع .\nالراجل : بصح منعيا جايب وحدة هاك عييت منك ..خطباتك يما وانا حصلت بيك ..رجليا خير من وجهك...\nالمرا هذيك هبطت دمعة سخونة على وجها مسحتها ورفدت وليدها تلعب معاه زعما تلف فيها ...وهي شفتها تترعد مقنوطة من اهانات تاع راجلها..\nصونيا بقات شوف فيها حست قلبها وجعها...و الراجل مزال يسب ومرتو حاملة...منبعد قلقت ..\nشافت فيه : حرام عليك تسمعني هذي الهدرة.\nرفد يدو نترها زعما اسكتي وقالها: بلعي يرحم باباك\nمرتو دارت للكارو ودمعتها نازلة..\nوالراجل يشوف في صونيا مافاقش حتى لحقو كف من عندها ...شد وجهو مخلوع فيها وصونيا قدامو اعطاتو كف والتران كامل تتفرج\nالراجل هذاك وقف مخلوع وشاف فيها بغش وهي شوف فيه بتحدي ..\nالراجل متحشميش نتي ق*** خامجة ترفدي يدك عليا ..\nشدها من يدها يدي فيها ويجيب ميقدرش يضربها خاطر مهما كان هو راجل وهي مرا .\nصونيا : اطلقني نهار تحكم لسانك نحكم يدي..مش حرام عليك تسمعها كلام هذاك مش حرام عليك تذلها وتبكيها وطيح بقيمتها قدامي واش خصها رافدتاك ورافدة جياحتك .\nالراجل رفد يدو راح يضرب مقدرش يشد روحو استفزاتو بزاف ..\nوتشدو مرتو من يدو حبس مخلوع فيها....صونيا تبسمت ...حست بلي شجعتها واعطاتها الكوراج شافت فيها .\nصونيا : هكاك مدام متخليهش يذلك ...اوقفي في وجهو حب يعيش مرحبا محبش ربي يسهل عليه كاين دار الشرع.\nالمرا شافت فيها مالفوق وشافت في راجلها\nالمرا : متوسخش يديك لوحدة خامجة كيفها\nصونيا مخلوعة والناس تتفرج متوقعتش جي ضدها .\nصونيا : كيفاه !!!!! دافعي عليه بعدما ذلك !؟؟ وسمعك خماج وذنيك توقفي معاه ضدي انا لي دافعت عليك ؟!!\nالمرا : اسمعي يامخلوقة...هذا راجلي بابات ولا دي ..ومهما كان دار فيا حاجات مش ملاح فيه حاجات ملاح ومنسمحلكش تسبيه وطيحي بقيمتو...طيحة قيمتو طيحة ليا انا قبل ...فهمتي !!!\nوزيد كون سترتي روحك يازنديقة ميشوف فيك ميوصل يسمعني الهدرة...نتي هي السبة نتي ولي كيفك...متحشموش حسبي الله ونعم الوكيل فيكم ..يا ما خربتو ديار ومزلتو...كاسيات عاريات لا يدخلن الجنة ولا يشمن ريحها .\nصونيا مخلوعة والناس فالتران صفقولها لمرتو...وراجلها هبط عينيه حشمان...جات ليه وحد العجوزة ..\nياوليدي مرتك فحلة متحڨرهاش بالعين ..ربي يصلح حوالكم..\nحبس التران هبطت المرا مع راجلها يمشو ساكتين وهو حشمان حس روحو صغير قدام مرتو وذليل قدامها..\nصونيا حبطت عينيها الناس كامل تشمئز منها ..هبطت عينيها وتبكي ..\nخرجت تمشي وتزرب فالطريق تخمم مع راسها : علاه يعني واش درت انا !!!! علاه يقولولي خرابت بيوت ..انا قلبي بيض علاه واش ذنبي انا كي والديا رباوني هاك...واش ذنبي من صغري ماما وبابا يلبسوني هاك نورمال والفت...علاه يعني يشوفو فيا هاك منسواش...علاه ياربي مانيش نشوف فالصواب مانيش نشوف فيه...ياربي ماشي انا خربت بيناتهم ماشي انا ...\nتجري وتبكي مفاقتش كيفاه قطعت طريق حتى سمعت فراان عيطت..\nصونيا: اااااااااااااااي ماااااماااا\nصونيا طاحت محستش بوالو حتى رجعت شوف غير ااضلمة ...ناس تلمت من كل جيه يجرو ليها ..\nويقولو استروها استروها ..حتى جي لومبيلونس تديها متمسوهاش\nنطق واحد فيهم : واش تستر يرحم باباك !! وعلاه هي سترت روحها باش نستروها ...كيما عاشت خامجة تموت خامجة..\nصونيا كانت مغيبة مي كانت تسمع في هدرتهم...لي كانت كلماتها تذبح\nنطق وحدوخر : انا نسترها وهي اذا بقات حية بينها وبين مولاها...\nنحا جلابة تاعو وغطاها خاطر كي طاحت تفظحت ..\nبقا يشوف فيها تنهد..قال يا ربي ومتومتش الموت هذي باربي ترجع وربي يهديها ...لا حول ولا قوة الا بالله.\nصونيا مغيبة مي سمعت كلش قبل متدخل كوما ..\nجات لومبيلونس داوها وقلعو...\nوصلو للسبيطار دخلوها يجرو كانت بين الحياة والموت ..\nعيطو لماليها جاو شافوها ...بكاو عليها خافو تموت وتخليهم...\nبعد ساعات من العملية العملية نجحت مي صونيا بقات كوما ..\nقاللهم الطبيب راهي بين يدين مولاها ادعولها ..\nولا تدري نفس باي ارض تموت ...صونيا راهي في امس حاجة للدعاء باش ترجع للحياة على وعسى توب وترجع متحجبة وتكفر على كامل ذنوبها وتروح عند ربي طاهرة..لكن يتحسرتاه كي جي الموت حاجة متردها ويومئذ يقول الانسان ياليتني كنت ترابا...بقات صونيا كوما بين يدين مولاها\nفالوقت هذا ..خلود وابتسام مكملين حياتهم عادي .\nبعد ايام ...هشام لا هي مع خدمتو...كان كلما يرجع للدار يصطنع البسمة والفرحة لجداه باش تفرح..\nخاطر هي تفرح لفرحتو وهي اغلى ماعندو وكامل واش بقالو في حياتو..\nفطيمة : جيت هشام..\nهشام : راني عيان مكانش عشا .\nفطيمة : والله مطيبت وليدي سامحني .\nهشام : معليش ميمة نجيب من برا.\nفطيمة : عيبت ياوليدي وكبرت...حابة نشوف ولادك ونفرح بيهم...حابة نخليك مع مريتك وليداتك قبل ماتغمض عيني ..\nهشام يضحك معاها سلملها على راسها : ربي يطول في عمرك ياك وعدتك نديك للحج ...اصبري عليا برك السنا نشالله نماركيك.\nفطيمة: مكلاه ياوليدي انا حابة نزوجك نتهنا عليك.\nهشام : وانا حاب نديك الحج مانيش مزروب للزواج\nخرج هشام يجيب عشا ومانو قعدت تصلي فالعيشاء وتدعي في ربي\nفطيمة : يا ربي هشام راهو ولدي مش كي ولدي ...باباه سمح فيه وهو معندو علاه يا ربي راك شوف وحاس بيه...\nوبدات تبكي .\nياربي حڨروه من صغرو وذلوه ...واليوم كبرتو حابة نفرح بيه ونزوجو نموت مهنية عليه...\nيا ربي شفت ناس لي احتقروه وهو حلالي خاطيه الحرام...ياربي ابعثلو مرا تسترو وتكمل معاه حياتها ..\nياربي راني حاسة روحي مانيش مطولة.\nورجعت تشهق : ياااربي راني خايفة نخليه وحدو شكون يفومو شكون يغسلو حويجاتو شكون يطيبلو لقمة ياكلها....شكون يخطبلو ويزوجو ويفرح بيه..ياربي انا ربيتو واجبي هذاك هو الحج تاعي اقبلو مني وزوجو ياربي وحيدي هذاك عزيزي الغالي ...يا ربي راني نشكيك ونبكيك في صلاتي ..\nرجع هشام جايب فطور لقا مانو ساجدة...راح توضا باش يصلي وراها ..\nلقاها محبتش تنوض...\nراح ليها مسها طاحت...هشام مخلوع : ماني ..ميمة ...\nمسها لقاها باردة ووجها منور عليها...\nدموعو نازلين ويدان عرف بلي مانو عزيزتو توفات وهي ساجدة ...معرف يفرح ماعرف يبكي\nعنقها ويبكي : ربي يرحمك يالعزيزة ربي يرحمك\nهشام تبسم وشاف فيها\nهشام : حابة توبي ؟؟\nصونيا تبكي : ايه ...عاوني ..خفت وخفت بزاف نموت هاك.\nهشام : اقعدي نحكيو شوية.\nقعدت صونيا مع هشام يحكو..\nهشام : علاه حبيتي تتتحجبي ؟؟\nصونيا : وصلت للموت وخفت ...خفت نموت هاك.\nهشام _: وعلاه متفكرتيش الموت قبل !! نسيتي بلي تموتي ؟!!\nصونيا دموعها نازلين وتهدر : نهار لي ضربتني طونوبيل ..طحت فالطريق وتعريت وتفضحت...ومح...محبوش يستروني ...قالو كيما عاشت مفضوحة تموت مفظوحة ..\nقلبي وجعني وخفت ...خفت نموت هكاك ...يااربي هذاك النهار مننساهش ..غير واحد فيهم قالهم نسترها بلاك ترجع ربي يهديها..\nهشام : حتى لحقتي للموت باش فقتي ؟!\nصونيا : ايه ...متلومنيش عمرها ماما مقاتلي استري روحك ولا بابا ..ديما يشجعوني\nهشام :بصح. نتي قريتي وكبرتي راكي تعرفي .\nصونيا : صح غلطت واستهزيت بالحجاب ..مي كنت نشوفو سترة برك حتى نهار قتلي بلي راني نخرب بيوت..\nوصح هذاك جاركم كان يظل ورايا باش نتزوج بيه..\nياما جرا ورايا وهو لباس بيه مي قلبي وجعني كي حكيتلي على بنتو حطيت روحي بلاصتها ..\nديما نصدو مي هو ورايا..\nومرة ثان راجل سب مرتو وعايرها بسبتي وفلخر وقفت معاه ضدي ..\nوليت نحتقر روحي بزااف ..وندمت وحابة نتوب .\nهشام : نشالله بلعقل برك نعاونك .\nصونيا : ربي يحفظك...حكيلي عليك شوية...عندي مدة مشفتكش.\nهشام تنهد حزين: واش نحكيلك...معندي حتى واحد في حياتي ...ماني لي رباتني اللخرة توفات غير كيما ..\nصونيا : ربي يرحمها ..\nهشام يهدر والدموع في عينيه : تعرفي ماتت وهي ساجدة ...\nمعرفت نفرحلها معرفت نبكيلها...تمنيت نديها للحج مي الله غالب....ربي يرحمها.\nغمض عينيه بقوة..صونيا تبكي\nصونيا: مانك انسانة صالحة وهذاك هو الحج تتعها كي كبراتك...ماتت وهي ساجدة مش انا كي الكلبة في وسط الطريق.\nهشام ؛ معليش ربي بغالك الخير ورجعك باش ترجعي للطريق..احمدي ربي.\nصونيا تمسح في عينيها : الحمد لله.\nجات الفرملية: خويا خلاص وقت لافيزيت.\nهشام وقف وهي هدرت مع صونيا.\nالفرملية : مدمزال صونيا ***** درك يجوز عليك الطبيب .\nهشام مخلوع مش مصدق واش سمع ..\nرجع سقساها : واش لقبك ؟\nصونيا : *****\nهشام: باباك واش اسمو ؟\nصونيا : صالح ****\nهشام : زايد ** /**/**** ؟؟؟ صح ؟!؟\nصونيا: ايه..علاه تعرف و ..\nهشام تكا على الحيط حس روحو داخ\nصونيا: راك مليح هشام ؟\nهشام يبكي : علابالك شكون نتي !؟؟\nصونيا مخلوعة: شكون؟؟\nهشام : ختي..\nهشام : ختي من بابا مانيش ما من بعدما قلت بقيت وحدي لقيت ختي\nصونيا : كك..كيفاه ؟؟؟ مفهمتش ...خويا !!؟؟؟\nهشام : ايه\nصونيا : بابا معاود الزواج ولا كيفاه؟؟\nهشام : قصة طويلة ..\nجا لاجو : خلاصت الزيارة.\nهشام : اصبر ندي نومروها... باش نفهمك.\nدا نومرها وغير خرج عيطلها.\nهشام : الو صونيا.\nصونيا : وي هشام .\nهشام : قتلك بابا كان متزوج مع يما منبعد .\nصونيا : منبعد واش ؟؟\nهشام تنهد : تزوج مع يماك وراح وخلانا ..ومن ثم مزدتش شفتو ..\nصونيا : مستحيل جامي قاتلي ماما بلي عندي خويا\nهشام : تحبي نقابلهم هي...و...هو ..\nهشام قلبو يضرب متوقعش يتلاقا باباه بعد هذي المدة.\nصونيا : مي متقدرش.\nهشام : علاه منقدرش ؟؟\nصونيا : خاطرش....خاطرش بابا عند و بزااف ملي مات.\nهشام مخلوع حس موس اخترقو....مالغري باباه ميعرفوش مليح وميشفالوش مليح ودمرلو حياتو مي مكانش حابو يموت ..كان حاب يشوفو ويقابلو\nصونيا تنهدت : هذواين فهمت.\nهشام مستغرب : واش فهمتي ؟!!\nصونيا : بابا علاه مات بالكونسار ...\nهشام : بالكونسار.\nصونيا : ايه...وكان ميهدرش مفهمناش علاه...حتى الطبة مفهموش....مي درك فهمت علاه\nهشام : علاه ؟.\nصونيا : خاطر كون هدر كان يطلب منكم جو وتسامحوه....مي هو دار الباطل بزااف فيكم وميستاهلش تسامحوه...\nحتى انا....انا قريب مت فاسقة بسبتو...علاه خير لي ام فاسقة تربيني ..علاه.\nهشام تنهد : الميت مجوز عليه غير الرحمة...ربي يرحمو ويغفرلو\nصونيا: بعد كامل واش دار فيك ...مزلت تدعي عليه بالرحمة.\nهشام : كون راهو حي نحاسبو ...مي مات ربي يرحمو ويغفرلو راهو في دار الحق .\nصونيا : متقدرش تتصور شحال راني فرحانة كي لقيت خويا..ووكيفك ..\nهشام تبسم : معنديش خاوتي وحدخرين ؟!\nصونيا : نن انا برك...خاطر بابا مرض ومزادوش جابو.\nهشام : معليش نتي فيها خير وبركة..\nحقا يماك ماهيش جي شوفك.\nصونيا : منين ذاك.\nهشام : يماك فاسقة اذا مرجعتش طريق راح تجي تعيشي معايا فهمتي !!!\nصونيا تبسمت : مذابيا...\nلحق النهار لي تخرج فيه صونيا مااسبيطار..\nجات يماها تديها ...حتى لحق هشام سلف طونوبيل وجا يديها .\nصونيا شافتو فرحت\nصونيا: ماما هذا خويا هشام من بابا ربي يرحمو.لي خبيتي عليا\nيماها مخلوعة ورالها كواغطو سكتت مالقات متقول\nهشام : جيت ندي ختي كيما ديتيلنا بابا ...اليوم نديلك بنتك مش انتقام مي ختي عزيزة منخليهتش مع فاسقة كيفك..\nراحت صونيا معاه وهي تعيطلها محبتش.\nصونيا : سمحيلي ماما مي نروح مع خويا.\nراحت صونيا مع خوها طلعو يضحكو فرحانين\nهشام : اول حاجة نشرو حجاب\nصونيا : يا عمري خف خف هههههه\nهشام : هههههه مهبولة\nراحت هشام مع خوها طريق كامل يحكو ويضحكوو\nمتوقعوش بعد المدة هذي يتلاقو .\nهشام : الحاجة لي مفهمتهاش علاه باباك كي كان قريب لينا مجاش يشوفنا ؟\nصونيا: نن مكناش عايشين هنا ..كنا بعاد ومور ما مات بابا رجعت مع ماما لهنا ...مي جامي حكاتلي عليكم.\nهشام تنهد : سبحان الله ختي هنا قريبة ليا وشفتك شحال من مرة ومكتتش عارف .\nصونيا : معليش المهم تلاقينا وبالصدفة .\nهشام تبسم : هذاك هو الصح .\nلحقو للفيترينة دخلو وهي شوف فالحجابات وتخير وتضحك وهشام يشوف فيها ويضحك ..الفرحة لي كانت في قلبو مش سايعاتو ...متوقعش يلقا ختو بعد. ما بقا وحدو...حس بالراحة ..كان حاس وكانو سمر رجعت للحياة .. صونيا اختو كانت بمثابة جائزة او هدية معرفش كامل مين طاحت عليه..\nواقف متكي وهي فلات الحانوت وتخير فالحجابات والخمارات ...وهو يضحك عليها ..\nولي تخدم ثم شافتو سقساتها\nهذاك الفيونسي تاعك !؟\nصونيا مستغربة : نن خويا ههه\nبقات الطفلة هذي مستغربة : خووك !!؟ اتمسخري؟؟!\nصونيا تضحك : ههه والله خويا مكنتش عارفة عندي خويا غير كيما عرفتو .\nالطفلة هذيك فرحت : ربي يخليكم لبعضاكم.\nصونيا : امين .\nشرات صونيا واش احتاجت.\nهشام : تلبسيه درك ؟\nصونيا : ايه.\nلبساتو صونيا ومعرفتش تسقم خمارها مليح ...وهشام يضحك عليها .\nصونيا : بفففف زمر هذا كيفاه نديرو .\nجات الطفلة وراتلها وسقامتولها ..وباركتلها كي تحجبت.\nصونيا : مليح هاك !!!\nهشام : تووب 👍\nصونيا تبسمت وخرجت مع خوها راجعين للدار .\nنزلت فالحومة بقات شوف فيها وكاين جيران لي شافوها جات معاه معرفوش وشكو بلي صحبتو خاطر رجع يسكن وحدو.\nبقات شوف في دار هشام...هو غلق الطونوبيل ومشا حتى جات ليه فريال تجري ..\nفريال : عمو هشام جبتلي شيكولة ؟؟\nهشام هبط عندها ويضحك : اوو وانا ننسا فريالو .\nجبدها مدهالها ..وصونيا شوف فيها تلعب براءة ..تفكرت نهار قاللها بكيتيها ورجعت تكره باباها..\nفريال شافت في صونيا : عمو هشام شكون هذي ؟؟\nهشام : هذي ختي صونيا عيطيليها عمتو صونيا.\nفريال: ااا عمتو ..\nصونيا : ارواحي عندي..\nجرات فريال ليها عنقتها...صونيا دمعو عينيها حست بالذنب على واش غلطت من قبل ..\nراحت فريال للدار وصونيا جات داخلة فتحلها هشام الباب وهي حبست كانت شوف فريال وين دخلت\nهشام : شبيك ؟\nصونيا : اصبر درك نرجع\nهشام: وين رايحة ؟\nصونيا : نطلب السماح من ام فريال ...لازم هذي اول خطوة نديرها .\nهشام تبسم راحت صونيا قربعت فالباب قلبها يضرب خايفة وهشام يستنى فيها برا ..وعرفو كامل بلي ختو لقاها وبوركولو\nفتحت فريال اباب وضحكت : ادخلي عمتو ثونيا .\nشدتها من يدها ودخلتها ..\nفريال كانت لابسة خمار وتصلي قدام يماها .\nصونيا واقفة شوف فيها تصلي مع يماها دموعها نازلين حست باىفرق بينها هي ويماها وبين فريال ويماها ..\nبقات واقفة والدموع في عينيها..\nكملت #حياة ام فريال الصلاة شافت فيها : اقعدي.\nصونيا : علاه .\nحياة : وشنو لي علاه ؟\nصونيا : علاه مقطعتيش صلاتك كي دخلت وانا برانية !!\nحياة : انا كنت نصلي وربي هو لي يحميلي داري ..وبنتي وكنت ساجدة وندعي في ربي تكوني فال خير علينا..\nصونيا طاحت فلرض تبكي وتقولها : سامحيني سامحوني مكنتش نعرف ...ماما موراتليش مرابتنيش نصلي مرباتنيش نخاف ربي سمحيلي...\nجات فريال عنقتها وتبكي كيفها\nفريال : متبكيش عمتو متبكيش ..\nحياة مخلوعة مفهمت والو وهوما يبكو في زوج\nحياة هبطت ليها : خير ياختي شبيك تبكي .؟\nروحي فريال جيبي قرعة ما وكاس مالكوزينة.\nراحت فريال جابتلها شربتها ..\nقعدت صونيا تمسح في عينيها .\nحياة : ريحتي !؟\nصونيا : ايه يعيشك.\nحياة : خير ماجابك...وعلاه قلتي سمحولي ؟؟\nصونيا: درك نحكيلك..\nحكات صونيا كامل واش صار بلا تفاصيل ...حياة تحسرت ..\nصونيا : مكانش قصدي نخرب بيناتكم ولا نخلي فريال تكره باباها ...مي الله غالب شيطان وزيد مكنتش نعرف ودرك تبت والحمد لله لي لقيت خويا لي علمني السترة ..وسمحيلي مدام سمحيلي ومتقوليش لراجلك جيتك لهنا ..\nحياة : انا عارفة بحكايتو معاك والحمد لله لي خرجتي حلالية ربي يتقبل توبتك يارب ...مي كيفاه عرفتي الدار .\nصونيا : انا خويا هشام...هشام جاركم.\nحياة : هشااام ؟؟؟ مكانش منها ؟؟\nصونيا : ختو من باباه. نورمالمو تعرفي قصتو .\nحياة : ايه نعرفها حكاتلي خالتي فطيمة جداه لي رباتو ربي يرحمها .\nصونيا: ربي يرحمها ...بصح خليها بيناتنا ..درك تحجبت وجيت نعيش عند خويا راجلك مراحش يعرفني ممكن يشبهني مي ملازمش يعرفني ..\nحياة : ربي ينورلك طريقك ويكملك في هدايتك\nصونيا : عيشك...درك نرجعو جيران ونشالله نكون جارة خير عليكم.\nحياة : نشالله .\nصونيا : معليش نطلب منك حاجة ؟\nصونيا : علميني نصلي واعطيني لبسة مستورة نلبسها مجبتش حوايجي معايا وكامل عريانين حتى ربي يفرج ونشري .\nحياة تبسمت: من عيوني...\nجابتلها حياة لبسة مستورة وعلمتها تصلي ..\nتوضات صونيا وصلاة العصر ...اول مرة تصلي وتحط راسها على ااسجادة...\nبكات وشبعت بكا وحياة تشجع فيها...\nمور ماكملت صلاة شافت فيها صونيا.\nصونيا : اممم درك جات دالتي نعاونك .\nحياة: فااش ؟؟\nراحت حياة دوشت وصونيا جبدتلها شعرها وقطاعتو ومكايتلها ...ورجعتها تحفة ولبستها روب شابة ملي عندها ..\nحياة معرفتش روحها : اااا يشوفني الراجل ميعرفنيش.\nصونيا : ههه لازم هاك وراح نعلمك كلشي ونجيبلك قشي العريان كامل تلبسيه انا منحاتجو\nحياة : يعطيك الصحة\nصونيا غمزتها وضحكت : متنسايش رانا جيران وصحابات هههههه\nخرجت صونيا تتبسم دخلت لدارهم شافها هشام تضحك.\nهشام : خير راكي تضحكي ؟؟\nصونيا : ههه وي تفاهمنا..\nهشام : مليح انا نروح كاشما نقضي ونتي خملي الحالة هنا.\nصونيا شافت الدنيا لقاتها تخلع : 😭 منين نبداها .\nهشام : الله غالب 😅\nصونيا : خلاص اخرج خليني نبدا على سعدي\nخرج هشام يقضي وصونيا بقات تخمل فالدنيا سيقتها ودارت الحوايج فالمشينة غسلتهم ..خملت كامل الحالة ونقاتها ...كملت قعدت ريحت منبعد راحت تقلب في خزانتو لهشام\nفتحت القجور تاع هشام لقات البوم فتحاتو لقات فوطواتو كي كان صغير مع يماه وباباه وختهم الصغيرة سمر..\nبقات تمس فالفوطو تاعها تنهدت صغيرة وتضحك وهشام مصور قدامها.\nبقات تقلب وشوف حتى لقات اجوندة فتحتها...لقاتو كاتب حاجات من راسو اشعار وعفايس ..\nومخبي حاجات باين بعثتهملو وحدة كادو ...تنهدت .\nصونيا: هذو باين تاع حبيبتو .\nنرجعو لهشام لي راح يقضي للدار ودار شوية مع صحابو برا حتى طاح اليل عيط لصونيا.\nهشام : منطولش اغلقي البيبان متخافيش الجيران عارفينك ختي وناس ملاح .\nصونيا: اوك .\nكوبا هشام وكمل طريقو حتى صدفة تلاقا بسيدو خوها لخلود..\nلقاه طايح اونبان يسقم فالطونوبيل.\nهبط عينيه رما ڨاروه طفاه برجلو وراح ليه.\nهشام : سلام عليكم.\nسيدو : وعليكم ..الس..\nشاف فيه لقاه هشام سكت...\nهشام : واش السلام خسارة فينا حنا الزواولة متردوهناش ؟؟\nسيدو : لا حاشا وعليكم السلام ..مش قصدي مي متوقعتش تكون نتا\nهشام : اممم وشبيها الطونوبيل؟\nسيدو ؛ منعرف ..\nهشام قلبها وقالو : مش حاجة كبيرة\nسيدو : تعرفلها ؟\nهشام شاف فيه بسخرية وسقمهالو ..\nسيدو نوضها ناضتلو تبسم وشاف في هشام حشمان\nسيدو : يعطيك الصحة بلا بيك كنت نحصل هنا .\nهشام : واجبي ..صح انا زوالي مي قلبي كبير .ونعاون الغير ...منتكبرش .\nسيدو : هشام الله غالب والديا رفضو انا علاه\nهشام شاف فيه : ميهمنيش هذاك ماضي وفات ونلقى غيرها مي جيبني للدار وطيح بقيمتي وقيمة جدة ربي يرحمها وتبكيها هذي لالا.\nورفد عطاه بدبزة على وجهو رعفو ..\nهشام : محبيتهااااش منك ..\nسيدو مسح الدم وتنهد : ربي يرحمها .\nصونا تليفون تاع سيدو رفد لقا يماه تعيطلو استبطاتو.\nصفية: وينك سيدو ؟\nسيدو : هاني فالطريق جاي.\nصفية : صحا ..\nهشام : كي تلحق قولها كون ماشي الزوفري هذاك تاع هشام وسخ يديه بلاڨريس تاع الطونوبيل كون مانيش وصلت ..\nومشا وخلاه واقف مخلوع فيه وحشمان منو ..\nكمل سيدو طريقو كامل قلبو مقبوض ومتحسر.\nهشام رجع للدار فتح الباب ودخل لقا صونيا تقلبلو في دوزانو\nصونيا : طولت خفت وحدي\nهشام : هاني جيت..\nصونيا خبات القضيان ولقاتو متحسر حزين.\nصونيا: شكونها ؟\nهشام : ااه ؟\nصونيا: مولات الكادوات .\nهشام تنهد رفدهم خباهم وشاف فيها : متحوسيش تفهمي شي خاطيك.\nصونيا : هذيك لي ختها تومية؟؟\nهشام حبس شاف فيها : اااه؟؟\nصونيا: حبستني سقساتني عليك فلاڨار عندها مدة...قبل لاكسيدون\nهشام تبسم مقهور وشاف فيها : انساي الحكاية انا دفنتها\nدخل هشام لبيتو ترما في فراشو تنهد تفكر خلود وياماتهم ..استغفر ..تفكر ضحكتها وهبالها وحشمتها لي ديما مهبلاتو ...كانت ديما تهربلو ويظل وراها حتى خلاها تحبو...مكانش حاب يديها بلا رضياتها كان حاب. يخليها تحبو وتعشقو ورجعها تحبو مي فلخر مكان والو. ....لما وصل للخطبة وخطبها والديها رفضوه واحتقروه على خدمتو وعلى ماضيه لي معندو حتى ذنب فيه..\nتفكر مانو كي بكات قدامهم من القهرة غمض عينيه بقوة ورجع فتحهم ..\nتقلب في فراشو وحط راسو باش يرقد جات خلود بين عينيه ..\nهشام : اااه يا ربي محبتش تخرج من راسي ...توحشتها هي معندها حتى ذنب ...يادرا كيفاه حوالك خلود ...توحشتك 💔\nخلود من جيهتها كلما جي ترقد تتفكرو تبقا شوف فالفوطو تاعو وتاعها نهار الخطبة تعنقها وتبكي\nخلود : توحشتك يا روحي يادرا راك تخمم فيا ولا بدلتني ونسيتني !! .\nسيدو وصل للدار طريق كامل غايس ..\nصفية : متتعشاش ؟؟\nسيدو : مكلاه مانيش جيعان .\nدخل لبيتو وهدرة هشام مزالت دور في راسو ..حس بالحڨرة لي حڨروها لهشام وحاس بقهرتو وبلي ظلموه وطيحو بيه ..وقهرة الرجال وااعرة وبزااف تقسم الڨلب .\nرندة: الو سيدو\nسيدو : وي عمري لباس؟\nرندة :توحشتك مراكش جي لافاك.\nسيدو: ياك علابالك مشغول مع الخدمة ..\nرندة : اممم\nسيدو : شبيها رنوشة تاعي واش مزعفها ..\nرندة: والو .\nسيدو: ياك نهار الخميس تدو عطلة تاع الربيع وبالسبت نجيب لعمري الخاتم .\nرندة تبسمت: ايه علابالي .\nسيدو: هذي متكفيكش باش تعرفي شحال نحبك !!\nرندة : نن متكفيش يلزم تقولها .\nسيدو : نحبك يار***\nرندة : مام انا\nسيدو : قوليها يالرهج\nرندة : هههههه منقولش حتى مور السبت .\nسيدو : شوف اسيدي معليش اتقلشي عليا .\nرندة : هههههه حبي وحياتي نموت عليك.\nسيدو : كون نحكمك ياعزرينك نعتلك الحب تاعي كي داير.\nرندة : هههههه علابالي نعرفك.\nسيدو : نخليك حبيبي انا نرقد\nرندة : اوك ..\nكوبات رندة وسيدو راح للكوزينة يشرب تلاقا بخلود ثم ..خلود كانت سمعت شوي من هدرتهم وسيدو حس بيها ..\nسيدو ؛ احم..طيري ترقدي .\nخلود هبطت عينيها مجاوباتوش وراحت لبيتها .\nسيدو قعد يخمم مسح على وجهو يخمم مفهمش علاه تعكست في وجه هشام وخلود...كان حاب يعاونهم مي الله غالب حكم باباه ويماه اولى...\nجازو اليامات لحقت الخطبة تاع سيدو ورندة ..\nراح سيدو مع باباه ويماه لدار رندة باش يخطبوها .\nابتسام : سيدو دارها وراح خطبها ..نستعرف بيه.\nخلود : اممم يخطبوهالو خاطر هذوك يشرفو مش زواولة كيفنا .\nابتسام : عندهم الحق كل واحد يمشي مع لي قيسو .\nخلود: اممم تخمام حابس .\nابتسام : هذا هو الصح تحبي ولا تكرهي ...دار رندة شان وطبع مش كيما هشام .\nخلود : شلو فامتيكم قبل متهدرو عليه.\nابتسام : هههههه هو راهو يعشق مع غيرك ونتي اندبي عليه جايحة.\nخلود راحت وخلاتها بقات طل مالتاقة وتفكر فيه وتدعي في ربي حابة شوفو ولو مرة وتعرف خبارو\nخلود : ويينك يا ربي\nدخل سيدو ومحمد بااباه وصفية يماه لدار رندة استقبلوهم ورحبو بيهم .\nصفية فرحانة عينيها يضحكو عجبتها الحطة شافت في وليدها تهدر معاه بلعقل\nصفية : والله عرفت تخير ياوليدي ناس بالشان والطبع .\nسيدو : اممم عجبوك ؟\nصفية : ايه شان وطبع\nسيدو : نشالله تعجبك الطفلة برك.\nصفية : خااه علاه متعجبنيش باينة مليحة .\nجات يمات رندة وباباها قعدو يحكو معاهم ...جات رندة قعدت معاهم ..حطتلهم قهوة وقعدو يحكو...\nسيدو يشوف فيها ويتبسم وهي حشمانة .تهبط في عينيها .\nصفية : ربي يبارك ...معندنا منقولو .\nيماها تبسمت: ربي يعيشك حتى وليدكم معندنا منقولو فيه ...سبع الله يبارك خدام وبطونوبيلتو ربي يبارك.\nخاصاتو السكنة برك ويكملو شروطنا .\nصفية : بصح انا عندي زوج بنات نزوجهم وسيدو يبقا معانا .\n...لالا بنتي تسكن وحدها هذا هو شرطنا.\nصفية شافت في محمد مخلوعة مفهمتش ..\nسيدو شاف في رندة لي مهبطة عينيها وساكتة.\nصفية : سيدو نتا علابالك بالشرط هذا.\nسيدو : وين علابالي ياك جيت معاكم.\nنطقت يماها : رندة ياك قلتي دارك وحدك.\nرندة : معليش نتفاهم معاه وحدنا .\nايه روحو للبيت هذيك واتفاهمو..\nراحت رندة و سيدو للبيت ..\nسيدو : ر*** واش هذا ؟؟\nرندة: لي سمعتو\nسيدو: متفاهمناش هاك؟\nرندة : وعلاه وقتاش تفاهمنا حنا على السكنة !!! قتلك نسكن وحدي...كيفااه انااا نسكن مع داركم ؟؟ متتمسخرش سيدو نحب نعيش حياتي .\nسيدو: رندة هذو والديا\nرندة : كامل عندنا والدين وهذي مش حجة.\nسيدو: اخر كلام عندك ؟\nرندة : سيدو اذا تحبني داري وحدي ...ولا مكاش ..\nومشات لعندهم خلاتو واقف مخلوع متوقعش تخرجلو بخرجة كيما هذي وهو لي يحبها ونواها حلالو حطاتو بينها وبين والديه .\nقعدت رندة تتبسم ...لحقها سيدو قعد.\nنطقت يماها: واش تفاهمتو..\nصفية بغش : علابالي سيدو ميديرهاش امشي نروحو\nسيدو : راني قابل ..\nباباه ويماه مخلوعين : كيفااه ؟!شبيك هبلت؟؟؟\nسيدو : مهبلتش من حقها دارها وحدها وانا هذي حياتي وانا قابل بيها .\nصفية حست بحشومة قدامهم وهو ما يتبسمو ويغزلو فيها .\nصفية : وحنا معامن نقعدو ؟؟\nسيدو: كيما انا عندي والديا هي عندها والديها ...\nمحمد ملقا مايهدر سكت وصفية بقات تغلي مالداخل .\nسيدو مع بابات الطفلة : اماالا مبروك علينا .\nسيدو : الصيف نشالله نديرو فيونصاي\nخرج سيدو مع والديه لي خرجو مذلولين.\nصفية طريق كامل تدوس : متحشمش تحشم فينا قدامهم ..قول تحشم والديك على جال طفلة !!!\nصفية : وعلاه خلعوك دارهمهم وحطتهم نسيت ما ليك ...نسيت اصلك وواش تكون ...يا خسارة تربيتي فيك يا خسارة تعبنا وشقانا بدلتنا بطفلة. بزوج دورو..\nدرك ينفعوك هوما ..\nسيدو شاف فيها بنص عين وهو يسوق ..\nسيدو : انا نسيت اصلي !؟؟ ولا نتوما ؟!\nصفية ومحمد يشوفو فيه مستغربين\nسيدو حبس وشاف فيهم : نتوما واش تكونو ؟؟ واش حاسبين روحكم؟؟\nياك نتوما زواولة...نتوما لي خلعوكم دارهمهم ...نسيتي يما كي دخلتي عينيك يضحكو مالحطة وملي قتلك عليهم ونتي محروقة جي ليهم ..هاكي جيتي ..\nصفية : ايه مي غاضني الحال منك كي وافقتهم ضدنا .\nسيدو: غاضكم الحال ؟؟ علاه مغاضكمش هشام كي ضحكتو عليه ...علاه مغاضكمش !! ولا هذاك ماهوش بشر ؟؟\nمحمد هبط عينيه وصفية كيفو\nسيدو: كي ولات فيكم ولا عندكم قلب ويغيضكم الحال..\nامالا باش نزيدلكم انا نسكن عند نسابي لي مرفهين منجيبش مرتي تعيش معاكم ونطيح بنيفوها ...شوفو نسيبكم للشباب لي راح جيبوه لخلود يسكنكم عندو. .\nوقلع خلاهم طريق كامل غايسين وساكتين\nوصلو للدار سيدو متبسم وفرحان ويماه تاكل في روحها وتسب .\nدخلو للدار جات خلود وابتسام يشوفو واش دارو فيها .\nابتسام : واش درتو فيها ؟؟\nصفية تعوج في فمها وباباهم راح لبيتو يريح.\nسيدو يضحك : متبوركوليش ؟\nابتسام: كلشي مبروك ...امالا نزغرت.\nخلود : كلشي مبروك هيا نزغرتو\nجاو يزغرتو سكتتهم صفية.\nصفية : مكانش زغاريت ...خوكم سمح فينا وراح يسكن عند نسابو.\nابتسام : اوو علاه؟ ياك عند و شمبرتو وحنا نتزوجو ونتوما معامن تبقاو ؟\nصفية : سواد السعد ملقيت مندير.\nسيدو شاف في ابتسام بسخرية : كي تتزوجي اديهم عندك سكنيهم كي غاضوك.\nوخبط الباب وخرج.\nابتسام : شبيه هذا مخلوع بهذيك البغلة تاعو تقول مكانش من غيرها .\nخلود : هوما شرطولكم ولا هو لي حب يسكن عندهم.؟\nصفية : هوما قالو دارها وحدها وهو خرجلي بحكاية يسكن عندهم ..ملقيت وين نحط وجهي ذيك. الحشومة .\nابتسام : ايه يدبر راسو .\nخلود هبطت عينيها متحسرة تفكرت كامل واش صار مع هشام مقدرت تستشفى مقدرت والو بقات ساكتة وتسمع ويماهم تهدر وتحكيلهم واش صار بالتفصيل .\nنرجعو لسيدو خرج لبرا عيط لرندة .\nرندة: الو سيدو لباس .\nسيدو: لباس ونتي لباس ؟\nرندة: راني فرحانة....واش ديجا لحقت تتوحشني ؟؟\nسيدو: الله غالب منصبرش عليك .\nرندة تضحك : علابالي ..\nرندة : وي ديدوشي 😍\nسيدو: خلاص كلش بيني وبينك\nرندة : ااااه!!\nسيدو : وقيل حسبالك صح نسكنك وحدك ونسمح في والديا ...بنت مها لي تفرقني على والديا مزال مخلقتش .\nرندة مخلوعة فيه : شبيك سيدو ياك قبيل قبلت ديجا دورولك راسك ؟.\nسيدو : انا لي دورولي راسي ولا نتي ؟! من وقتاش خلقت حكاية تسكني وحدك؟؟ ولا قلتي السيد يحبني خلي نجرجرو.\nرندة : مش هكاك انا حبيت نسكن وحدي نعيشو حياتنا .\nسيدو : اسمعي يابنت الناس انا مخلقتش مالفيد باش تديني وحدي ...ياتقبلي بيهم ياماكانش\nرندة: خلاص متزعفش نقبل .\nسيدو : هههههه تلعبي بيا كيما تحبي حاسبتي ذر !؟؟\nانا فهمتك شفيتيني عيطت على خياتي حسبتيني نكرهم ونسمعلك ليك...\nانا عيطت عليهم في صلاحهم ...خاطر نحبهم هذوك اغلى ما عندي ونخاف عليهم كثرمن روحي ..مش كيفك ماليك طالقينك تترعوني معايا وعارفين وساكتين طحاحنة ديوثين ...واليوم تقوليلي اسمح فيهم ...مانيش رخيس وطحان كيفكم. .تربحي بيك بيهم بدراهمكم\nرندة تبكي وتحلل فيه : وعلاه حرام عليك ..علاه قبلت بصح قبيل علاه درك واش نقول لدارنا .\nسيدو : نفحتلي نقبل ودرك نفحتلي نبطل ..كيما نتي ..\nشو في اخر مرة تزيدي تعيطيلي سينو والله والله واله ندير فيك التير واحد مايجيب خبرك ياخامجة ..\nوكوبالها طفا تليفون خلاها تندب في سعدها..\nطلع للدار فتح الباب سمع خلود تهدر مع يماه.\nصفية كي حكاتلهم ابتسام راحت لبيتها وخلود وقفت قدام يماها .\nخلود ؛ يما متخافيش متزعفيش انا مراحش نتزوج ونخليكم يايقبل راجلي بيكم يامكانش زواج..\nدخلت خلود بيتها خلات صفية مخلوعة فيها بعد كامل واش دارو فيها مزالت تخمم فيهم..\nدخل سيدو سمعها راح عند يماه تبسم وغمزها : خلود مسكينة تحبكم شفتيها ههههه.\nودخل بيتو ترما في فراشو: خليكم في نيتكم منقولش بلي بطلت حتى تستعرفو بغلطتكم\nترما سيدو في فراشو يخمم في رندة ويماتهم ..ودرك بسهولة طلبت منو يسمح في والديه ولما شاف نضرة الاحتقار في عنين دارهم لرندة لوالديه ...قلبو تزير مهما كان يحبها بصح والديه اولى من كلش ...تفكر نهار جا هشام ومانو ربي يرحمها كيفاه احتقروهم حتى جداه خرجت والدموع في عينيها. الخزرة هذيك مينساهاش...\nسيدو : بفففف علاه الدنيا دايرة هاك لي مهموم يكملو عليه ولي لباس بيه يزيدولو ...يادنيا يارخيسة ومجتمع حقير طماع ويقولو علاه ماناش مهنين ..كون نشوفو الانسان لقلبو ونتبعو كلام ربي مناش هاك..\nمن رندة منزيد نعرف طفلة فالحرام...نخطب من الدار لي فيها الرجال..ثم نلقا بنات الحلال .\nهشام حطمناه ودرك كيفاه نرجعو منقدرش ..مكاش كيفاه نطلب منو يرجع يخطب..راح يرفض ويحس بالهانة ...وممكن هو عاود حياتو عادي وخلود نساها..\nاااه ياهشام قلال الرجال كيفك وحنا حڨرناك نشالله تسمحلنا برك\nنرجعو لخلود مور ماشرات تليفون قاعدة تكونيكتي تقرا فالكرونيك ..وابتسام كيفها مي هي تحكي مع حليم ..\nخلود حطت ستاتي فاىقروب تاعهم ..لي كان هشام ادمين فيه مي درك بلوكا الفايس تاعو مكانش.\nلا اريد شخص يقولي انت اول حب في حياتي هذاك كذاب 🤐 ..نحب لي يقولي حبيت بصح نتي لي ندير معاك الدار 😍\nلا اريد شخص يستمع لاحاديثي المملة .😏..بل لي يعيط عليا ويقولي منحبش الناس تضحك على هدرتك 😍\nلا اريد شخص كي نبكي يمسحلي دموعي ولا يبكي معايا هذاك تاع الهنودة ...اريد شخص كي نبكي يقولي اسكتي صرعتيني ياك لي بغيتيها درتهالك 💓\nلا اريد شخص يلبيلي كامل طلباتي هذاك يعيي .. اريد شخص كي نكثر عليه يقولي اتعلمي تقنعي بواش عندك 😘 وراني ندير لي عليا باش نوفرلك واش تحتاجي\nلا اريد شخص كي نقولو تفظلني على ماليك يوافقني..نحب لي يقولي هذوك اولى منك ونتي فالڨلب بلاصك 💔 خاطر لي يسمح في ماليه يجي نهار ويسمح فيك.👊\nلا اريد شخص يخليني حرة نلبس ونخرج كيما نحب هذاك يسموه ديوث ...نحب لي يقولي تستري روحك ولا والله متقعدي في داري نتي عرضي ونغير عليك 💓\nمنحبش هذاك لي يدراهمو يشريني ومنبعد يذلني ...نحب لي برجولتو يحميني وبالعشرة يرضيني .\nمنحبش هذاك لي يقولي نقتل روحي ولا نهبل ولا نوشم على جالك...نحب لي يقولي ادعيلي ربي يهديني ومهما يغلط يرجع يرضيني .\nهذاك لي نحبو يسموه ولد بلادي فحل ورجلة ربي يحفظهم 💕\nبقاو يكومنتولها...وهي تقرا تتبسم توحشت هشام وهذو كامل الصفات تاوعو حطتهم فالستاتي. .تالمو توحشاتو حطت كلش عليه..\nكانت تقرا فليكومنتار حتى كومنتالها واحد الفايس جامي شافتو .\nقالها واش الفايدة كي تلقايه ووالديك يرفضوه !!؟؟.\nخلود قراتو استغربت ...دخلت للبروفيل تاعو لقاتو كاتب الفوق .\nاذا بغيتي المال انا زوالي معنديش واذا بغيتي القلب ديتيه ومشاورتيش 💔\nخلود بقات مخلوعة عينيها تعباو دموع : هو هشام عرفتو والله هو..\nبعثتلو بريفي : هشام عرفتك نتا هو هشام .\nهشام شاف الميساج تاعها ...تنهد قلبو وجعو.\nخلود : علابالي راك شوف فالميساج تاعي ريبوندي عليا توحشتك راح نهبل عليك يا روحي توحشتك انا واش ذنبي كي فرقونا انا نحبك ومزلت نحبك .و عمري مننساك ومنسيتك حتى دقيقة ...جاوبني ريحني كيف حوالك خبارك ...توحشتك راني نكتب ونبكي يلربي علاه تخليلي vu ومجاوبش ...هشام يالسامط جاوبني انا خلود حبيبتك جاوبني ...\nهشام مقدرش توحشها بزاف ندم على الدقيقة لي كومنتالها متوقعش تعرفو بالسرعة هذي..\nهشام في قلبو : حتى انا توحشتك يامصيبة مخرجتيش من راسي يالوكان دقيقة ...مقدرتش ننساك يا روحي سمحيلي طولت عليك الغيبة ...سمحيلي جيت شفتك شحال من مرة ومخليتكش شوفيني ..حبيتك تنسايني وتعيشي حياتك ..خليني انا نتحرق وحدي ..جيت نشوف اذا تهليت في قلبي مي كلما نشوفك يزيد يتقسم كثر وكثر ...\nسمحيلي خلود انسايني يا روحي انسايني ..\nخلود لقاتو بلوكاها ولات تشهق بالبكا ...راحت تجري التليفون تاع ابتسام تدخل للستاتي تاعها مالفايس تاع ابتسام باش تجبد الليان تاع الفايس تاعو\nابتسام : تليفوني شبيك ؟؟\nخلود مع رفداتو تخلعت شافت في ابتسام وابتسام هبطت عينيها\nخلود فاللحظة واش شافت نساها في هشام كامل: واش هذا ابتسام ؟؟\nابتسام : والو .\nخلود : كيفاه والو هذي ماشي اافوطو تاعك ؟؟ نتي هبلتي ولا واش صرالك ؟\nابتسام ساكتة علابالها خلود مرحش تسكتلها.\nخلود : ابتسام كيفاه تبعثي فوطوك لحليم !؟ مخفتيش ؟!!\nابتسام : واش نخاف هو حب يشوفني .\nخلود : يشوفك يشقا ليك مش تبعثيلو تصاورك.\nابتسام : نورمال واش راح يدير بيهم يشوفهم برك مش عريانين..\nخلود بقات تقلب لقات بزااف فوطوات ...بعثتهم .حست روحها فشلت قعدت شوف في ختها .\nخلود: مخفتيش يولي يهدك بيهم ؟\nابتسام : شبيك خلود ...حليم يحبني ومثقف وراهو خدام ميقدرش يجي حسبتلك فارغ شغل كي هشام تاعك يظل فالزنقة .\nخلود : شووف اسيدي ...درك ولا هشام ميعجبش ...انا على الاقل شقا ليا وشافني قدام ربي وعبادو وجاني حتى للدار مش كيفك يشوف في تصاورك لي بعثتيهم كي الجايحة .\nابتسام : وكي جا خطبك واش ربحتي ؟؟ ياك حاوزوه دارنا ...حتى نتي معرفتيش تخيري واحد من نيفوك قاري كيفك...انا حليم قاري عند و ماستار وخدام وبخيرو ومثقف ميديرش صوالح جايحين تاع تصاور فهمتي ..هذاك هشام بين قوسين زوفري لي بلاك يديرهم يطمع فيك.\nخلود رجعت تغلي وتبكي : يعطيك الصحة ابتسام شفتي حليم نخلعتي وليتي تعايري في هشام ..يعطيك الصحة ...هشام راجل وكون نقعد حياتي كامل منندمش لي عرفتو ..\nخرجت خلود تمسح في دموعها للدوش تغسل...شافها سيدو تنهد ..راح عند يماه لقاها قاعدة تخيط.\nسيدو : واش يما. .\nصفية تعوج في فمها : خير ؟\nسيدو : عندي شرط تحبي نبطل رندة !!\nصفية تبسمت : واش هو ؟\nسيدو : واش رايك نهدر مع هشام يرجع لخلود ...بصح يلزم تطلبو منو السماح\nصفية : وزعما يقبل ويرجع ؟؟\nسيدو : نفوت نهدر معاه قبل .\nصفية تنهدت : والله ياوليدي غير باباك ندم على واش قالو مي مشكيتوش يقبل ..هذا اذا مزال مخطبش.\nسيدو : كرامتو تقاست ومشكيوتش يرجع بالسهولة هذي مي نحاول معاه ..ونشوفو..\nصفية : روح ياوليدي ربي معاك ويفرحك كيما تخمم في خياتك.\nسيدو تبسم : نشالله...ادعيلي.\nخرج سيدو يلبس شاف خلود راجعة لبيتها عيطلها.\nسيدو : خلود.\nجات ليه : نعم خويا ؟\nسيدو : ديريلي محاجب تاوعك بنان .\nسيدو : اي هيا والله حاب ناكلهم ولعشية نجيبلك حاجة تفرحك 😉\nخلود: ديما توعدني ومجيبش .\nسيدو : اي هيا نجيبلك طيبيهم برك.\nخرج سيدو متبسم ...ركب طونوبيلتو راح لدار هشام ..ويدعي في ربي يقبل ..ويرجع يخطب ..\nلحق حبس شاف هشام يسوق في طونوبيل جديدة بلاك شراها...\nجا ينزل يهدر معاه حتى شاف صونيا خارجة من دارو وتضحك معاه طلعت معاه من قدام وقلعو.\nسيدو : جداه توفات وهذي شكون !؟؟ ياك قالنا معندو حتى واحد...\nهذا سور تزوج كي بقا وحدو...اااه يا ربي اااه يا ربي جيت روتار بزااف بزااف...\nخبط يدو على اافولون وقلع راجع للدار وقلبو مقبوض على خلود كي تعرفو تزوج\nرجع لعشية سيدو للدار حزين ...لقا خلود طيبتلو محاجب وحطتهم..\nسيدو : اممم ريحتهم تشهي بيمن نبدا.\nخلود : هههههه بصحتك..\nكملت خلود شغلها وراحت لبيتها وسيدو قعد مع يماه كلا شوي وحطهم\nصفية :واش درت فيها ؟\nسيدو تنهد : لقيتو مع وحدة تكون مرتو باينة صغيرة خاطر بقا وحدو مور ما ماتت جداه ...يكون تزوج .\nصفية تنهدت : الله غالب مش مكتوب. .\nسيدو : كامل منكم والله ...لقيتو بدارو وحدو وشرا طونوبيل ومرتو معندي منقول .\nصفية : الله غالب طفرت درك...مي متهدرش قدام خلود بلي تزوج ..خليها في نيتها.\nسيدو: انا نروح نرقد راني عيان .\nصفية : روح ريح روحك..\nنرجعو لهشام قاعد سهران برا يقرا فالميساج تتع خلود حزين ..الدموع في عينيه توحشها ...معندوش حتى فوطو تاعها ..مي متتنحاش من خيالو ...ديما يتخايلها وتوحشها بزااف ..\nهشام : توحشتك يالهم يالعمر يلمصيبة...هبلتني نعل راسة تتعها توحشتها..راني حاب ننساها ومقدرتش عارف روحي نهار يرجعو يقراو نرجع نشوفها ....علابالي منصبرش عليها ...ياخلود يامهبلتني ومادرتي فيا ..\nخلاصت عطلة الربيع ورجعو يقراو..خلود وابتسام مكانوش يتهادرو ملي دوسو المرة الاخيرة وخلود رجعت ترقد فالصالون .\nنهار رجعو يقراو كل وحدة راحت وحدها ...وحتى صونيا تروح تقرا السنا تسوتني وتكمل\nهشام : صونيا راكي واجدة ؟\nصونيا مستغربة : وي علاه ؟\nهشام يحك في راسو : مكاش حبيت نوصلك برك.\nصونيا : ههه مذابيا زعما تزوخ بالطونوبيل.\nهشام يضحك :ههه امشي خلينا مالهدرة بزاف\nقلعو الصبح كيف كيف هشام يخمم مع روحو .\nرايح نشوف هذيك المهبولة توحشتها .\nصونيا شوف فيه طريق كامل يتبسم وحدو خاطر كان يتفكر في خلود وهبالها ..وفرحان كي راح يشوفها.\nلحقو لافاك ..\nهشام يسوق بلعقل ..ويشوف بلاك يشوفها ...\nصونيا تحوس معاه عليها...مي مشفاتش عليها مليح.\nحتى نطقت ابتسام : هشام تزوجت !؟؟\nهشام حبس وشاف فيها : ابتسام ...هذي ختي .\nابتسام :: اااه اوك متشرفين ...\nصونيا نزلت شفات عليها\nصونيا : وينها ختك ؟\nابتسام عوجت فمها : هااايليك ...\nشورتلهم بصبعها ..\nخلود شافتهم تشوكات وصونيا نازلة من طونوبيلتو .حست موس دخل فيها كيفاه هشام تزوج وشكون هذيك لي معاه ..هبطت عينيها مقهورة و دخلت تجري لافاك.\nهشام نزل باش يلحقها مقدرش يدخل ..\nصونيا شافت فيه : متتقلقش خويا انا نجيبهالك واذا مجبتهاش مانيش مرا ابقا هنا .\n.هشام : مكلاه صونيا ..خليها .\nصونيا : هشام متروحش اصبر ..\nوراحت تجري ليها حكمتها تلهث\nلقات دموعها نازلين مقنوطة.\nصونيا : خلود ...خلود...انا ...انا ختو من باباه...عيشك ارجعيلو جا لهنا باش يشوفك.\nخلود مخلوعة : ختو؟!!\nصونيا : ايه. ..هاوليك روحي احكي معاه\nخلود هبطت عينيها.\nصونيا : خلود هشام منساكش ولو دقيقة ديما تلقاه غايس .روحي ليه شوفو حل خسارة يضيع حبكم باطل .\nكملت صونيا دخلت وخلود شوف فيه واقف برا توحشاتو .بزااف ..مقدرتش تشد روحها ..\nهشام عقلو يقولو روحو وقلبو مخلاهش يتحرك من بلاصتو توحشها. سيرتو كي شافها جاية ليه\nلحقت خلود عند هشام لقاتو واقف يشوف فيها متبسم..\nحست بفرحة في قلبها توحشاتو عندها مدة مشافتوش ومسمعتش صوتو.\nلحقت عند و شافها تبسم قلبو خرج مالفرحة يضرب بااقاوي ..عندو مقربش ليها هاك.. تمنى الوقت يحبس ويبقا يعشق فيها بعينيه في عينيها في كامل تفاصيلها في ضحكتها لي مخلطة بالحشمة ...\nخلود تبسمت حشمانة: لقيت ختك !! كلشي مبروك.\nهشام شاف جيهة صونيا لي داخلة لافاك وشاف في خلود.\nهشام : ايه لقيتها ..\nخلود : مليح هاكا تونس ماني فطيمة .\nهشام هبط عينيه حزان : ربي ...ربي يرحمها .\nخلود مخلوعة قلبها وجعها : ماتت ؟ ربي يرحمها...مكتش عارفة ...سمحلي ..وقتاش ماتت وكيفاه.\nهشام: تعبت بزااف متنسايش هي ماهيش صغيرة .\nخلود تحسرت: معليش والحمد لله لي ...لي راك مليح.\nهشام في قلبو حاب يشبع منها مي واش الفايدة كي والديها ميقبلوش بيه..شاف فيها تنهد.\nهشام : روحي تقراي ..فاتك الحال .\nخلود حست بيه يحاوز فيها ولا يبعد فيها عليه وهي متوحشاتو مووت ...دمعو عينيها هبطتهم..هشام حاس بيها قتلاتو كلشي غير انو يقهرها .\nهشام : حتى انا نروح الخدمة تستنى فيا .\nخلود تبسمت مقهورة : اوك..\nدخلت خلود لافاك وهشام راح طلع طونوبيلتو وقلع ..طريق كامل يسب حس روحو ضعيف قدام حبها .\nخلود تمشي غايسة لقات صونيا تستنى فيها .\nصونيا : خلود تفاهمتو؟؟\nخلود قعدت دموعها نازلين: واش نتفاهمو مدام دارنا رافضينو ..هشام هو كلشي في حياتي ودارنا محبوش ..انا نحبو نموت عليه منقدرش نعيش بلا بيه ..مي الله غالب دارنا ملقيت مانديرلهم.\nصونيا : يا ربي حرام عليهم علاه خويا هشام مسكين واش. خصو ..كون ماشي هو مدرتش الحجاب هو توبني ورجعني للطريق ...يلزم نعاونو كيما عاوني ميلزمش نخليه وحدو ...كيما فرحني نفرحو يستاهل كل خير.\nخلود : واش قادرة ديري؟؟\nصونيا : نروح معاك لعشية لداركم ونحكي معاهم نحاولهم...بلاك يسمعولي .\nخلود : تعبي روحك باطل مزال متعرفيش بابا ويما .\nصونيا : نحاول خلود نحاولو مانا خاسرين والو ..\nعلا قداه تخرجي؟\nخلود: على الزوج .\nصونيا : نخرج نعيطلك ..هاتي نومروك.\nمدلتها خلود نومروها ...\nصونيا : سجلت نومروها في تليفون تع خلود وسجلت تاع هشام.\nصونيا : خليه عندك تحتاجيه 😉\nلعشية راحت صونيا مع خلود لدارهم دخلو مع بعض\nصفية: شكون هذي لي جات معاك.\nخلود : هذي صحبتي ..هذي ختو لهشام جات تحكي معاكم....لقا ختو من باباه\nصفية : ختوو ؟؟ ماشي مرتو ؟؟\nسيدو كان فالكوزينة ياكل يسمع فيهم\nصونيا : طاطا جيت نحكي معاك واسمعيني.\nحكات صونيا مع صفية وسيدو يسمع ويتبسم\nصفية: سمحولنا يابنتي حتى حنا ندمنا وجينا ليه حسبناه تزوج ..مي معليش ..يحب يجي يخطب مرحبا..\nطل فيهم سيدو : احم..\nصونيا شافتو هبطت عينيها\nسيدو : يما عيطي لبابا نروحو عندو ولا نسيتي !!؟؟\nصفية تفكرت شرط تاع سيدو باش يبطل رندة ..تبسمت.\nصفية : نلبس حجابي ونجي.\nخلود بقات شوف فيهم مش مصدقة واش تسمع.\nصونيا غمزتها: نتي العروس مجيش معانا هههههه\nخلود : يعطيك الصحة صونيا.\nصونيا : بلا مزيتي ...هاني نعيطلك\nراحت صونيا مع سيدو ووالديه لدارهم وبقات خلود فالدار محموقة ...تترعد شادة تليفونها وخايفة ماهيش عارفة واش راح يصرا ...واسكو تتحل مشكلتهم هي وهشام ولا متتحلش..\nراحت توضات تصلي وتدعي في ربي تتحل بيناتهم\nسيدو عيط لهشام فالطريق جاب نومروه من عند صونيا وقالو يجي للدار يحتاجوه.\nهشام بقا يستنا فالدار مقلق كيفو كيف خلود ..وماهوش عارف واش يحوس سيدو من عندو..\nبقا مقلق رايح جاي فالدار...حتى لحقو ..\nدخلت صونيا وهو ما وراها .\nصونيا : مرحبا بكم...\nدخلو قعدو وهشام سلم عليهم متحير مفهمش واش كاين .\nقعد هشام يشوف فيهم مستغرب .\nسيدو : خويا هشام جاو والديا اليوم باش نحلو سوء التفاهم لي صار\nصفية : اول حاجة ربي يرحمها خالتي فطيمة ...الله غالب مسمعناش كون رانا جينا\nوثاني حاجة جينا نطلبو السماح على النهار هذاك تاع الخطبة ..الله غالب وليدي شيطان جابها ..\nهشام ساكت مهبط عينيه ..وصونيا شوف فيه وتدعي في ربي يقتنع ..\nهشام ساكت من جيهة حشمان ومن جيهة كرامتو تقاست بزااف ...مي كي شقاو ليه وطلبو السماح منو حشم مقدرش يصدهم.\nهشام : معليه مصرا والو ..مكانش داعي تشقاو ..والله عادي .\nصونيا قلقت خرجت عيطت لخلود.\nصونيا : الو خلود.\nخلود : احكيلي واش صار ..؟؟\nصونيا : خلود ابعثيلو لهشام كاش حاجة ميساج شباب خليه يقبل راهو حشمان مي خصاتو دفعة باش يرجع يخطبك...هيا خلود.\nخلود مقلقة: بففف زمر واش نبعثلو ؟\nصونيا : دبري راسك حبيبك هشام تعرفيه خير مني ابعثي درك مكانش وقت..\nكوبات صونيا ودخلت حطتلهم الجو ...\nهشام مقلق يستغفر حتى لحقو ميساج فتحو قراه.\nنرجعو لخلود لي كانت مقلقة ومعرفتش واش تبعث\nخلود : بففف طارو الافكار واش نبعث ياااربي ...اممم لقيتها .\nاذا حبيت ماليا يجوك بعثتهملك.\nاذا حبيت السماح طلبوه منك\nاذا حبيت الڨلب 💓والله منردولك\nواذا حبيت خلود تعرف الطريق بلا منقولك 😉\nهشام قراه تبسم ..رجع غلق التليفون وشاف فيهم.\nهشام : القلوب صافية ...جدة كانت ديما حابة تفرح بيا وتزوجني وانا منلقاش خيرمنكم نسبة..\nشافو في بعضاهم وتبسمو فرحانين..\nصونيا مالفرحة عيطت لخلود فالكوزينة وهو ما يسمعو وبدات تزغرت\nصونيا : قبل خلوود قبل يوووووووووييييييي\nخلود تسمع وتبكي.\nمحمد : وليدي داري مفتوحة ليك الوقت لي تحب .\nهشام : عيشك...مذابيا اليوم فاليل نحطلها الخاتم.\nصفية : في اي وقت ..\nرجعو مع سيدو للدار وهشام عيط لخلود.\nرفدتلو فرحانة وتبكي وتشهق : وي هشام\nهشام : كيفاه راهو ڨلبي ؟\nخلود : كيما خليتو .\nهشام : صار والله منديه !!!\nخلود : اممم .\nهشام : توحشتك\nخلود : كون شوف انا قريب هبلت.\nهشام : راني جاي عمري وجايبلك خاتمك...وجدي روحك.\nخلود ؛ خاااه ومزال مجبدتش شعري موجدت روحي راني نبهدل...\nهشام يضحك ؛ كشرودتي نحبك كيما تكوني ..خليني نلبسلك خاتمي خليني نرتاح ..عشقك صعيب تعبني..خلينا نفرحو..\nخلود تنقز مالفرحة : اوك ارواح مطولش هاني نستنا..\nهشام : ههههه اوك..\nهشام سجد لربي : حمد لله ياربي حمد لله حمد لله\nلبس هشام وجد روحو وصونيا وجدت روحها ...وفرحانة. .\nداو الخاتم وشراو قاطو وباتيسري داوها معاهم ..\nفالطريق : واااو راني فرحانة هشام راني رايحة نخطبلك هههههه\nجيتكم بالحسب والنسب نخطب بنتكم خلود لوليدنا هشام هههههه\nهشام يضحك من عينيه تفكر جداه ودعاوتها ووصايتها ..تنهد يهدر في قلبو ...ربي يرحمك ميمة هاني رجعت كرامتي ورايح نرجع نخطب خلود بنيتك لي حبيتيها حتى قبل مشوفيها ..ياريت عشتي النهار هذا وحضرتيه..\nنرجعو لخلود لبست ووجدت روحها وابتسام شوف فيها تعوج في فمها كانو مزالو مداوسين.\nجات صفية: خلود وجدتي روحك ؟\nخلود ؛ راني مليحة هاك ؟!!؟\nصفية: ربي يبارك على بنتي ...ونتي ابتسام متلبسيش ؟؟\nابتسام : يما عندي قراية .\nلحق هشام وختو دخلو رحبو بيهم ...حطولهم العشا جات خلود سولتهم وتحط مع يماها ..وصونيا تعاون فيهم...\nكملو تعشاو من بعد قعدو فالصالون ...\nصونيا ؛ خلي نعاونك نرفد معاك الماعن.\nخلود : نن مكلاه والله تريحي والله\nصونيا: هاتي بووه عليا ههه ...\nصفية كانت فالكوزينة تخمل جا سيدو ليها.\nسيدو : درك نقدر نبطل رندة .\nصفية : تهنية منها..كاين ما خير .\nوغمزاتو على صونيا...وهي دخلت للكوزينة مع خلود حشمانة كي لقتت سيدو ثم ..حطت الماعن ورجعت وهو يتبع فيها بعينيه..\nصفية جبدت خلود : شحال في عمرها.\nخلود فاقتلهم تضحك : هههههه كثرمني بعام و حلوة سكر اخطبي وعينيك مغمضين .\nسيدو تبسم وشاف في يماه وهي تبسمت. .\nريحو كامل فالصالون يقصرو...وسيدو منحاش عينيه من صونيا .. حتى هي حشمت .\nخلود : صونيا واش رايك في سيدو خويا فحل وعينو عليك.\nصونيا تبسمت : والله منعرف ..سقسي هشام .\nخلود تضحك : هههههه هشام خليه عليا وعلابالي يقبل ..رجعيلي الخبر متنسايش .\nلحق وقت الخاتم\nلبس هشام خلود الخاتم وهو ما يزغرتو..\nهشام : مبروك علينا .\nخلود حشمانة : يبارك فيك.\nهشام : احم...مذابيا العرس الصيف السنة في اوت .\nخلود : اووه مانيش واجدة !!\nهشام : واش توجدي !!؟\nخلود : خلينا من بعد نحكو .\nهشام تبسم : واذا حبيتي العرس من غدوة نديك 😉\nجازت عشوة هبال ..رجع هشام للدار فرحان وصونيا تخمم في هدرة خلود على سيدو خوها ..\nغير لحق هشام عيطلها لخلود.\nهشام : الو عمري.\nخلود كانت تبات فااصالون رفدتلو : وي عمري .\nهشام: شكون قال النهار هذا يكون ويوصل . .ونكونو لبعضانا .\nهشام : روحو .\nخلود : نتا ليا وحدي .\nهشام : ونتي ليا طول العمر نشالله.\nخلود : مانيش مامنة هشام من قوة الفرحة قبيل قريب عنقتك قدامهم توحشتك.\nهشام :ههه غدوة نجي ليك لافاك وندي عمري وين تحب ونحي الوحش .\nخلود : نشالله ...اليوم مرحش نقدر نرقد.\nهشام : ولا انا ...اصلا ملي تفارقنا مرقدتش ...كلما نحط راسي جي بين عينيا ..مقدرتش ننساك ولو ثانية...مغبتيش من بالي\nخلود : والله مام انا ديما نتفكرك ودموعي على خدي\nهشام : ماليوم منحبكش تبكي .\nخلود: درك راني نبكي .\nهشام: حابة نجي تخلصك وقيل ههه\nخلود : اممم ارواح .\nهشام : مهبولة...حقا ختك ابتسام مبانتش\nخلود : مناش نتناباو ...\nهشام : اوو علاه ؟؟\nخلود: عرفت واحد فالفايس وبعثتلو تصاورها ..وكي دوست معاها ...متفاهمناش ورجعنا منتهادوروش.\nهشام : هذي هبلت ؟؟؟ كيفاه تبعثلو فوطوات تاعها !! دارت فيه لمان ؟؟!\nخلود ؛ والله عييت فيها محبتش تفهم\nهشام : ربي يخرجها على خير برك ويكون ولد حلال.\nخلود : نشاله....حقا حبيت نقولك حاجة\nهشام : امم واش هي ؟\nخلود : ياك سيدو حبس مع رانيا وتعرف خويا لباس بيه.\nهشام : ايه نعرفو علاه ؟\nخلود : حبينا نخطبو صونيا ليه واش رايك؟؟\nهشام تبسم : مليح سيدو راجل وفحل ومعندي منقول فيه ...شوفيها هي ياك رجعتو صحابات هه\nخلود ؛ وي قلتلها خليها تخمم في غرضها هي حشمت منك\nهشام تنهد : والله ربي بعثهللي معرفتش كامل منين ..ومكانش. راجل نتهنا عليها معاه كيما سيدو ياريت تقبل .\nخلود نشالله .\nغدوة منذاك الصبح ..هشام وصونيا يتقهاواو..\nهشام شاف في صونيا\nهشام: صونيا حكاتلي خلود على حكاية اخطبة\nصونيا هبطت عينيها حشمانة منو.\nهشام: مكلاه تحشمي مني انا خوك...وسيدو نعرفو مكانش كيفو راجل فحل خدام لباس بيه...نتهنا عليك معاه ...خمي نتي ورجعيلها لخلود خبر .\nصونيا : كيما تحب خويا نخمم ونقولها .\nهشام : ايا مليح ...امشي نخرجو الوقت ..\nخرج هشام راح يخدم وصونيا راحت تقرا .\nكمل هشام خدمتو بكري وراح عند خلود خرجها معاه وجوزو عشوة هبال نحاو فيها الوحش كامل ...ولي يصبر ديما ينال فاللخر...\nصونيا خرجت رايحة للدار حتى شافت سيدو ثم يشوف فيها مالبعيد..ويتبسم ..\nهبطت عينيها وراحت للدار...\nلعشية عيطت لخلود .\nخلود ؛ وي صونيا لباس ؟\nصونيا : لباس ونتي لباس ...واش جاز نهار شباب مع هشام ؟؟\nخلود : اسكتي واش نحكي واش. نخلي هههههه\nصونيا : حبيت نقولك حاجة .\nخلود : واش هي ؟\nصونيا: على السوجي تاع لخطبة\nخلود : اهيه.\nصونيا : امممم راني قابلة هههههه\nخلود : يوووووييي على مرت خويا الزينة .\nصونيا : يعيشك\nخلود : ربي يهنيكم درك يفرح سيدو ..والله مسكين وقف معايا ومع هشام بزااف ويستاهل كل خير.\nصونيا: قالي هشام وانا منلقاش خيرمنو.\nخلود : وحتى هو ميلقاش خير منك.ههه درك نروح نفرحو ..\nراحت خلود تجري تقولو خبراتو ويماه قاعدة .\nخلود : هاك اهدر معاها..\nفالوقت هذا هشام كان يسمع فيها ..\nجا هشام ليها نحالها تليفون وهدر مع سيدو..\nهشام : واش خونا حتى جيبو الخاتم .هههههه\nسيدو : يابن عمي مين طحت .\nهشام : مالسما هههههه كي جيب الخاتم ثم نهدرو\nسيدو : خلفتها معليش نجيب الخاتم والسمانة هذي .\nهشام : ليزووم هذي هدرة لي نحبها\nصونيا قعدت تضحك على هشام حشمانة ...\nهشام كوبا ورجعلها تليفون ...بقات صونيا تغسل فالماعن وتسمع فالغنا كيتمان وتتبسم فرحانة .\nهشام خرج لبرا عيط لخلود.\nهشام: الو الكبدة .\nخلود تضحك : وي عمري .\nهشام : راكي شاطرة درتي لفار بلخف فريتيها بين سيد علي وصونيا .\nخلود : اممم خسارة عليك تستعرف .\nهشام : نستعرف علاه منستعرفش ..لي جابتني من الفايسبوك للواقع لدارهم وزوج مرات ثان كيفاه منستعرفش بيها هههههه\nخلود : هههههه خاطر نحبك كون منحبكش منحوسش عليك باش نكون حلالك.\nهشام : اممم حتى انا نحبك الزينة تاعي...وقتاش تولي حلالي وقتاش ونريح.\nخلود : خلي نكمل العام هذا ومنبعد تبان ..مبقاش بزاف .\nهشام : نشالله يارب ..\nجازو يامات سيدو جاب والديه وخطبو صونيا رسميا ولبسلها الخاتم ...وهكا رجعو عايلة وحدة..\nبعدما بقاو هشام وصونيا وحدهم يحاربو فالدنيا ولكن ايمانهم كان اقوى من كلش ..شدو في ربي وجا النهار لي لازم يفرحو فيه ويعيشو حياتهم وتزهالهم الدنيا ..\nصونيا تحجبت ورجعت تصلي ...وديما مع جارتهم حياة تعلمها طيب وكلشي وهي تعلمها تلبس وتماكيي وكاشما تخرج تخلي عندها فريال تشدهالها..\nصونيا قلبها كبير ملقاتش لي يوجهها في تربيتها لقات ام فاسقة عوجتلها طريقها ...مي كي لقات هشام واقف معاها قطعت علاقاتها مع كامل لبنات لي كانت نعرفهم فاسقات وتحجبت ورجعت خلود في صحبتها وفلخر تناسبو ولقات راجل ونعم الرجال سيد علي .\nبعدها بايام وعصافير الحب عايشين حياتهم بكل راحة...والحب ماليلهم حياتهم. .\nماعدا ابتسام لي كانت غارقة وحدها في عالمها وخلود ختها مكانتش عارفة خاطر عاداتها ورجعت متحبش تحكيلها ولا تهدر معاها .\nوحد النهار السبت الصبح خلود متقراش وحتى ابتسام .\nناضت خلود على العشرة خاطر بايتة تحكي مع هشام\nجات ليها صفية تنوض فيها .\nصفية : خلود نوضي واش هذا الرقاد عليك\nخلود تفتح عينيها بلعقل : وي يما ؟؟\nصفية : ختك وين رلهي مكاشها في بيتها ؟؟\nخلود : منعرف انا وين شفتها ؟\nصفية: وين زعما تكون ؟؟\nخلود : بلاك راحت عند صحبتها .\nصفية : صحبتها الصبح !؟ انا نضت ملقيتهاش .\nخلود : والله ماني عارفة بلاك راحت لافاك ممكن .\nصفية : حتى تليفونها طافي.\nخلود تقلقت في خاطرها مي محبتش تبين قدام يماها .\nخلود : متتقلقيش ماما ساعات لافاك ميكونش فيها الريزو ..درك شوية نعيطلها ونشوف .\nصفية : اوك.\nراحت صفية تخدم شغلها وخلود بقات دور رايحة جاية تخمم وين زعما تروح صبح ربي وعلاه تليفونها طافي.\nبقات تعيط طافي...وهي دايرة الرونفوا ..\nخلود بعثتلها ميساج : وينك ابتسام قلبنا عليك الدنيا ..علابالي خرجلك الميساج عاودي عيطيلي طمني يماك راهي مقلقة عليك..\nابتسام تقرا فالميساج وتبكي : سمحولي سمحولي ...منقدرش نرجع ديزولي بزااف\nنرجعو ليلة من قبل ...ابتسام تحكي مع حليم فالفايس .\nحليم : ابتسام ...غدوة نحبك جيني راني جاي لعندكم.\nابتسام فرحت كي راح شوفو قدامها ويتلاقاو : وين نجيك ؟؟\nحليم: لداري...ياك علابالك نسكن وحدي ...ارواحي لل**** تعرفيها البلاصة هذي ؟!.\nابتسام : ايه نعرفها.\nحليم : تلقايني نستنى فيك بالطونوبيل ارواحي الصبح ونديك لداري نريحو الاز ونحكو خير .\nابتسام : منقدرش نجيك حليم\nابتسام : كيفاه نتلاقاو انا وياك وحدنا شبيك هبلت ؟!؟\nحليم : تخافي مني ؟؟ علاه قالولك ولد حرام ؟\nابتسام: مش منك علابالي ...مي من الشيطان واعر .\nحليم : حبيبي انا نحبك ومنصبرش عليك وملي بعثتيلي تصاورك وانا نحلم بيك ..يلزم نشوفك.\nابتسام : معليش شوفني مي برا في بلاص قدام الناس\nحليم : ابتسام انا مانيش تاع زنق ...انا مالدار للخدمة خاطيني قعدة الزنق\nابتسام : خايفة حليم منقدرش ..\nحليم : ابتسام عمري توحشت نشوفك ..راني نبات نوم فيك ياجدك...انا خاطيني اىصوالح العيانين واحد مثقف كيفي مش تاع صوالح هذوك شبيك بب؟؟\nابتسام قلبها يضرب مستحيل تقبل تروح ليه وحدها ..خمت ديرلو كيما دارت خلود لهشام تحطو فالامر الواقع.\nابتسام : شوف حليم انا منقدرش نجيك واذا كنت صح تحبني كاين دارنا ارواح شوفني في دارنا .\nحليم : منك بصح ؟؟\nابتسام : هذي هي اخر هدرة ليك ؟\nابتسام : ايه..\nحليم قلق مسح على وجعو : جي الصبح ولا مجيش ؟؟\nابتسام : منجيش هذي هي .\nحليم يهدر مع روحو : ساعفتك بزاف طوال لسانك .\nبعثلها: غدوة يسموك جي والصبح .\nابتسام : منجيش متحاولنيش .\nحليم : انا نحاول ق*** خامجة كيما نتي !!\nابتسام مخلوعة : هذا الكلام ليا حليم ؟؟\nحليم : ليك هما لا ليا !!! ..واش حاسبة في روحك خامجة من الخامجات .\nابتسام حست بقنطة الدمعة في شفرها : علاه تقولي هاك واش درتلك ؟؟\nحليم : قتلك جي ليا تفهمي يسموك جي غدوة ونتي تق*** عليا !!\nابتسام : منقدرش قتلك ..الشيطان واعر .\nحليم : تعرفي الشيطان نتي !!! وحدة موسخة فقيرة طامعة فيا وفي دراهمي ..انا كيفك ن** ونرمي ..يتلصقو عليا الوفات ..احمدي ربي لي قيمتك وهدرت معاك ..وليتي تحوسي نخطب !!!\nابتسام : علاه مكنتش ناوي تخطب !!؟\nحليم ضحك : نخطب؟!! وحدة كيفك تسربي تصاورها فالفايس !! علاه انا طحان ندي وحدة كيفك !؟\nابتسام دموعها نازلين مقهورة : حليم واش ذنبي حبيتك وياك كنت تقولي نحبك..\nحليم : حبيتك ودرك ديڨوتيتك خلاص شبعت منك وشفت تصاورك واش ندير بيك...وزيد ماكيش شابة كيما نحب انا.\nابتسام : ياك نتا قتلي ابغثيلي تصاور وانا بعثتلك ليك برك.\nحليم : كيما بعثتي ليا تبعثي لغيري ..اسمعي يا بنت الناس لي مديرش قيمة لروحها...قيمة لماليها واحد مايقيمها. ..كي. تبقاي غير نتي منديكش خامجة .\nابتسام قلبها يضرب ودموعها ويدان..:حرام عليك ربي وكيلك\nحليم : هههههه هذي قوليها لروحك حاسبي روحك لي رخستي بيها\nابتسام : طحان رخيس ماشي راجل خسارة قرايتك خسبتك فاهم.\nحليم : انا ماشي راجل يا ق**** *** *****...غدوة جيني نوريلك بلي انا راجل ونص ....ولا والله تصاورك\nيصبحو يتراماو فالفايس ...يشبع منك الشعب كامل ياخامجة .\nابتسام تبكي : ربي وكيلك حرام عليك كون ختك متقبلش فيها هاك.\nحليم : ختي راهي في دارها مع راجلها لي خطبها مالباب ماشي نتي تبعثي فتصاورك.شو في زوج كلمات ...الصبح جيني ...مجيش وشوفي حليم واش يدير ..\nوديكونيكتا خلاها ابتسام بايتة تبكي ودموعها ويدان..\nابتسام : حرام عليك هذا لي كنت تقولي نحبك ومنفرطش فيك....ااه ياربي واش درت غلطة حياتي ..\nيانروح نمد شرفي. يا يتسرباو تصاوري ياربي مانيش عارفة واش ندير و وين حطيت روحي ...تحطمت خلاص مبقاتش حياة ...\nابتسام ليلة كاملة مغمضتلهاش عين ...حتى الصبح في عين اليل خرجت وماهيش عارفة حتى لوين باهي رايحة ...\nابتسام تمشي الطريق فارغة اىصبح وهي رايحة حابة تبعد وتهرب ...تخمم تروح ليه ولا متروحش ..في كلتا الحالتين راهي خاسرة ...\nابتسام : يارب واش ندير اذا رحت ليه نخسر شرفي ويعجب بيا ويرميني ومنبعد شكون يديني شكون يدي فضلة غيرو!!؟ حتى ...ااه ياربي حتى حسين لي تكبرت عليه ميدينيش وراح يحتقرني ...من حقو ..انا لي خامجة وطيحت بروحي انا البهلولة..تكبرت عليه وهو نواني للحلال وكان حاب يهدر مع بابا وانا مخليتوش طلقت اىخيط الصحيح وشديت فالراشي...\nخلود ختي يا ما عيطت عليا. .وحتى داوستها وهي حبتلي صلاحي...انا بهلولة ...انا جايحة .. احتقرتهم وهوما خرجو رجال وخطبو مالباب ولي طلعتلو شانو خرجلي رخيس ودمرلي حياتي ...مانيش قادرة نخمم يا ربي ..خلاص قطعت الامل من الدنيا خلاص ..\nابتسام تمشي. غايسة وطنوبيل لي جوز يتبلاوها وهي رجعت شوف فيهم ميسواوش ..\nابتسام : الرجال كامل رخاس وميسواوش يشوف الطفلة غير تاع صوالحهم علاه مشافش لقلبي ..عله يعني ياربي راح نهبل راح نهبل ..\nشدت ابتسام في راسها ستر عليها من كثرة التخمام والقلق مقدرتش حتى تمشي ...فاللحظة هذي كانت تتمنى تموت ولا تعيش النهار هذا..\nحبست شوف فالطريق كاش طونوبيل جاية تجري ترمي روحها ليها وتموت وتتهنا ..\nكامل الطونوبيلات ينقصو يلحقو ليها استغربو طفلة واش دير هنا وحدها ..\nسمعت ابتسام كاميو جاي وراها غمضت عينيها بقوة .\nابتسام: خلاص هذي النهاية ...ااه يابتسام وين كنتي ووين وليتي ..كنت لباس بيا مالقراية للدار ومالدار للقراية ودرك راني كي الكلبة فالزنق نتراما ونسمع فالسبان والكلام ...ضحكت على الناس الزواولة راني كثرمنهم ...راني كارهة روحي ومحتقرتها ...حسبي الله ونعم الوكيل فيك ياحليم .\nغمضت عينيها كي سمعت الكاميو لحق باش ترمي روحها...لحق الكاميو جاز وهي مقدرتش ترمي روحها.\nابتسام : مقدرتش ياربي مقدرتش ...\nجاز الكاميو عليها شافها مالتروفيزور هو حسين جارهم. رايح خدام الصبح كي عوايدو\nحسين نخلع : اوو هذيك ماشي ابتسام !؟؟ واش راهي دير هنا وحدها ؟؟ ..\nكان راح يكمل مي قلبو كلاه مهما كان بنت حومتو ويعرفها .\nحبس وراح ليها وهي تبكي.\nحسين : ابتسام واش راكي ديري هنا ؟\nابتسام شافتو طرطقت باابكا على الاقل هذا حسين يحبها ويخاف عليها..\nابتسام : حسين مزية لي جيت راح نهبل .\nحسين مخلوع ؛ واش صار احكي؟؟!\nابتسام حكاتلو كلشي وتبكي ...حسين قلبو وجعو مي هي وصلت روحها ..\nتكبرت عليه وفلخر رمات روحها لواحد رخيس وشبعها ذل حتى ولات تهرب من دارهم.\nحسين : شفتي يا بنت الناس ...هذا لي رفضتيني في جالو !!؟ هذا القاري الفاهم !!؟ الراجل باخلاقو وتربيتو مش بنيفوه ...انا وليد حومتك ونعرفك وتعرفيني ملبكري ..رفضتيني....معليش من حقك مي بهذاا..ههه\nابتسام : الله غالب غلطت .\nحسين : غلطتي !!! هذي مش غلطة...حطمتي حياتك وحياة عايلتك...خلاص درك تصاورك يتراماو ..واش درتي في روحك وين كان عقلك ؟!!\nابتسام : عاوني حسين عاوني معرفتش واش ندير ؟!\nحسين : معندي حتى حل ..خربتيها بيدك ..قضية تصاور وشرف تاغ داركم وتاعك راهو فاللعب انا واش قادر ندير ؟؟!\nابتسام تبكي وحسين يشوف فيها معرفش واش يدير ..رمات روحها للواد برجليها ..\nمشات وحسين يشوف فيها وهي رايحة ...حتى صونا تليفونها رفداتو لقاتو حليم وحسين يشوف فيها مالبعيد خاطر بعدت عليه ..\nحسين مقدر يمشي مقدر يدير والو حس روحو فشل حتى للخدمة مقدرش يروح وكيفاه يعاونها .\nابتسام رفدت لحليم وقالها راني قريب نوصل ...\nحبست ابتسام ولحق حليم حبس قدامها ببالطنوبيل\nحسين طلعو الزبل شاف حليم وحس روحو طحان ورخيس كون يخليها تروح معاه مهما كان غلطت مي رجولتو متخليهش يشوف ولية تتحڨر ويبقا يتفرج.\nطلع في كاميوه بالزعاف وقلع وعيط على طول صوتو\nحسين راجل وزوالي ويفهم واش معناها الحڨرة والذل سيرتو من صحاب الدراهم للزواولة واحتقارهم ليهم.\nوزيد شاف ابتسام بنت حومتو والاغلب الطفلة لي بغاها وعشق فيها ليالي اليوم رايحة برجليها لعند رخيس باش يزيد يذلها ويحتقرها ...مهما كانت مراحش يقبل يشوفها رايحة معاه قدامو ويبقا ساكت.\nللحظة عماه الشيطان مقدرش يشد روحو .قلع بكاميوه وديمارا باش يقتلو وهو في طونوبيلتو ويكرازيه مع الحيط..\nابتسام سمعاتو عيط شافت فيه بعدت وحطت يديها على فمها مخلوعة..حسين تعما ولا ميشوف والو وراح يزدم في حليم المهم يقتلو ويريح\nابتسام تبكي وتعيط : حسييين حسين ارجع ارجع ..\nحسين ميشوف والو قدامو ...الغش عماه في هذيك اللحظة...كيما يقولو ناس بكري .الله يعطينا العقل في ساعة الضيق ..حسين لما حكاتلو ابتسام تقهر كثرمنها وخاطر ملقاش حل هذي قضية تصاور وشرف راهو فاللعب ومتنفع معاه غير انو يقتلو ويرتاح ..مهموش يباصي يدخل للحبس ..رجولتو منعاتو يشوفها تنحڨر ڨدامو ...قبل يمد حياتو في جالها ..المهم هو كان في هذيك الغفلة مقتنع بواش كان يدير .\nحليم شافو جاي وبالكاميو ليه تخلع متوقعش يجيه واحد يدافع عليها ...وبالجنون هذاك.\nحليم هبط يجري مالطونوبيل وهرب منها خاطر حسين مكانش ناوي يحبس ولا يتراجع ...\nدخل حسين فالطونوبيل تاع حليم وخبطها مع الحيط\nحسين فالحظة هذي حبس يشوف الطونوبيل جديدة مبقاش فيها وحتى الكاميو تكسر مالقدام..\nابتسام يديها على فمها شوف مخلوعة ..متوقعتش حسين العاقل الرزين يتصرف بالتهور هذا.\nشعرة ويقتلو ..\nحليم قلبو يضرب وجهو صفر ..الناس تلمو يشوفو واش صار ...حسين مزالو يغلي حليم مزال مماتش ..\nنزل حسين مالكاميو جبد معاه حديدة ..وشاف في ابتسام كي لقا الناس تلمت محبش تبقا في وسط الرجال\nحسين : اطلعي نهدر معاك !!!\nطلعت ابتسام فالكاميو وخايفة تترعد وتدعي في ربي تكمل على خير ...ودرك باباها وماليها يسمعو بالحكاية واش يصير فيهم والتبهدايل مع الناس...\nبقات طل عليهم وتبكي ..\nحسين راح عند حليم والناس دايرين بيهم..\nحليم واقف وشاد تليفونو....نحاهولو حسين خبطو كسرو دقدقو بالحديد..\nوشاف فيه والنار تشعل من عينيه : التصاور لي عندك تنحيهم كامل ولا والله نرشيك فالحبس ..\nحليم خاف منو خاطر هو مش تاع رجلة وضراب ..ماهوش موالف بهذو الامور ..رجع وجعو صفر وخاف منو خاطر حسين راهو في حومتو ويعرفوه فحل ومدام زعف من حليم معناها هو لي دنا ليه .\nقالو واحد : حسين لي دنا ليك دنا لينا .\nحليم ؛ انعلو بليس متنساوش التصاور مزالو فالفايس عندي ..\nحليم جبد تليفونو : سيربيميهم قدامي ..ادخل ل** الفايس تتعك..\nدخل حليم ونحاهم.\nحسين قرب ليه : شوف نلقا فوطو مزالت عندك وخرجتها متلوم غير روحك.. ونحالو البارمي تاعو .\nحسين : روح اخدم غير و هذا يبقا عندي باش نجبدك..\nواذا راح تروح وتولي تهدد هدد على روحك ...انا الطفلة انا نديها فهمت !!؟ ولا مفهمتش نفهمك بطريقتي ..\nحليم : لالا خلاص فهمت ..خلوني نروح سمحلونا ليزوم ..\nوراح يمشي وهوما يسبو فيه يبزقو عليه\nرجع حسين عند ابتسام والناس راحو ..\nحليم عيط للديباناج دات الطونوبيل وراح هو معاه.\nحسين جا شاف الكاميو تاعو لقاه مكسر مالقدام رجع طلع عند ابتسام\nحسين تنهد شاف في ابتسام لقاها تبكي مسح على وجهو : خلاص اسكتي حكاية التصاور فرات ..\nابتسام تبسمت وتمسح في عينيها : صح !!!\nحسين : ايه ...قتلك خلاص خلاص متزيديش ديري نفس الغلطة. ..شو في واحد يجيك للدار خطيك مالفروخة تاع الفايس .\nابتسام هبطت عينيها متحسرة حست بقهرة .\nحسين يهدر مي محبش يشوف في وجها مزالو محافظ على القدر تاع بنت حومتو ومزال الرفض تاعها في بالو\nحسين: نوصلك للجونس تاع الترونسبور وارجعي للدار .\nابتسام تنهدت : يعطيك الصحة حسين .\nحسين: بلا مزية راكي بنت حومتي وكيما ختي .\nكلمة ختي قهرتها لابتسام حست بالذنب جيهتو ..فهمت منو بلي هو عاونها ممكن صح بنت حومتو وممكن مزال يحبها مي محبش يستغل الفرصة ويخطبها. ..رغم عنها ..قالها كي ختي ..معناها نتي رفضتيني وانا منسيفش عليك تكوني معايا مي محال نسكت للي دنا ليك ..\nقلع حسين مالڨري الكاميو مهلوك شوية مي مكاش كيفاه يخليها ثم وحدها .\nفالطريق ابتسام ساكتة وحسين يسوق وقلبو يضرب متوقعش يجي نهار ويكون هو وابتسام وحدهم\nحسين : احم... ابتسام درك توصل الهدرة لداركم بلي كنتي معايا والخالوطة كامل لي صرات ...مي حكاية التصاور مكانش لي سمع بيها ..متخافيش .\nابتسام قلبها يضرب تفكرت دارهم رجعت ترجف\nابتسام: ودرك واش نقول لدارنا.\nحسين تنهد مشكلتو يحبها وميحبش عليها ...واليوم تقهر كثرمنها وهي ماهيش حاسة بيه خاطر هو راجل و الراجل ميبينش .\nحسين : المشكل شافوك معايا فالكاميو يعني الهدرة توصل ليا ...شو في قولي لهم حب يخطبني وانا رفضت وحسين حب يخطفني بسيف ..فهمتي !!؟\nابتسام شوف فيه مكورج وبعدما كامل واش دار في جالها وزاد راح يرميها فوقو.\nابتسام: عله ترميها فوقك !!نن انا غلطت ويلزم نتعلم من غلطتي .\nحسين عيط عليها : قتلك ارميها فوقي متحوسيش تفهمي انا راجل ....نتي تولي الهدرة فوقك وبلاك يخرجوك من قرايتك ...نتي تحبي قرايتك ومانيش حابك تخرجي منها بسبتي وبسبة تهوري ..\nارميها فوقي خلي انا نتحمل عادي .\nابتسام تبكي حست روحها حقيرة قدامو ..بعدما احتقراتو هو قتلها بالقدر ...قتلها برجولتو ..\nابتسام ساكتة وتبكي بلعقل..\nحسين : معليش المهم جازت حكاية التصاور ..هانا لحقنا تقدري تنزلي .\nابتسام : علاه خبست بعيد ؟!\nحسين حك راسو وتبسم: مانيش حاب يشوفوك الناس راكبة في كاميو كي تاعي ...ديزولي هذا رزقي وراس مالي كون عندي طونبيل جديدة الله غالب ..\nابتسام غمضت عينيها وهبطت تمشي مقهورة ....جامي حست روحها حقيرة كي اليوم ..\nفهمت بزااف امور ...الحقارة مش فالفقر وفالمستوى الدراسي ...\nالحقارة هي عقليتها المتخلفة لي كانت فاهمة العالم بالمقلوب ....\nتمشي غايسة حتى خرجلها ميساج تاع خلود الدوزيام خاطر زادت بعثتلها ..فتحت قراتو عاودت عيطتلها وتبكي.\nخلود :وينك ابتسام وين غبتي ياطفلة قلبنا عليك الدنيا ..\nابتسام تشهق بالبكا : كي نجي نحكيلك.\nكوبات ابتسام ..خلود قالت ليماها ابتسام جاية .\nدخل باباها وسيدو يحلفو اليوم يقتلوها خاطر لحقتلهم الهدرة على واش صار معاها..\nحسين راح لخدمتو ...وهو ما فالدار يغلو ...\nسيدو : اليوم نقتلها دارتلنا التبهدايل الحومة كامل تحكي عليها .\nمحمد : خليها جي والله نعاود نربيها ..الخامجة .\nخلود خافت شافتهم هكاك ...بقات في بيتها وتبكي خافت عليها ..\nخلود :واش ندير ياربي اليوم يقتلوها ..\nخمت في هشام .\nخلود : معنديش غيرو يسلكها ..\nهشام : كيفاه نجي بلا سبة ؟!\nخلود : عيشك جيب اي حاجة من عند صونيا ودرها سبة عيشك عمري واله يقتلوها. .عيشك هشام ياروحي غاضتني .\nهشام تنهد : في وجهك برك ...هاني جاي\nلحق هشام قبلها بقا حابس بعيد يستنا فيها ترجع ويدخل وراها.\nحتى شافها لحقت ...طالعة فالدرج رجل قدام وزوج لور..خايفة تترعد ...زعما يكونو سمعو...زعما لحقهم الخبر....نرميها فوق حسين !!؟ مستحيل...هو وقف معايا راجل سلكني من مشكل كبير كون ماشي هو راني في حالة ...كوراج ابتسام ...مهما كان سيدو وبابا يضربوني في صلاحي ...كيما صار مع خلود .\nدخلت ابتسام بلعقل وغلقت الباب. .\nطلت عليها خلود تبكي ..جات ليها عنقتها وتبكي. .\nخلود : وين كنتي !! واش درتي حالفين يقتلوك اليوم .\nابتسام تترعد خايفة تبكي ...\nطل فيها سيدو ويماها .\nسيدو : جيتي يالخامجة تفوو عليك\nابتسام شدت في خلود خايفة ....جبدها سيدو من يدها يضرب فيها ...وهي تبكي وتعيط\nابتسام : خلاااص منزيدش نعاود اطلقني .\nسيدو ضربها قتلها : تفوو عليك يالخامجة. يالرخيسة ..ديريلنا فالتبهدايل تفوو عليك اذا نتي مرا ...تفو عليك ...بهدلتي بينا موتي الله لا تردك ...الموت حلال فيك..\nيماها تسلك مخلاهاش ...وباباها يشوف فيها بغش وخلود تبكي ...حتى دخل هشام راح نحاهالو من يدو لسيدو..\nهشام : خلاص سيدو خلاص يكفيها راهي تربات ...\nسيدو: اطلقني هشام بهدلت بينا الخامجة هذي.\nوراح يزيد يضربها وهي تبكي تتوجع من كل جيه .\nهشام خباها وراه : خلاص سيدو ديرلي وجه ليا يالزح قتلك خلاص ..حاب تقتلها ؟!!\nسيدو يشوف فيها بغش : مزال الرخيس هذاك تاع حسين اليوم نذبحو .\nهشام : امشي معايا نخرجو نفهمك.\nسيدو : واش تفهمني ؟!\nهشام : امشي وسكتنا..\nوشدو خرجو لبرا.\nابتسام تتوجع وتبكي مقهورة جرات ليها خلود وصفية شدوها يسكتو فيها .\nشاف فيها باباها. بغش : تفووو درڨي وجهك عليا ...هياا .\nدخلت ابتسام لبيتها تبكي وتتوجع وخلود وصفية يسكتو فيها ..\nخلود : واش صار احكيلي ماني فاهمة والو.\nابتسام حكاتلها كلش لخلود ويماها .\nخلود : ياما فهمتك وزقيت عليك مخذيتيش رايي .\nابتسام : سمحيلي خلود جرحتك وصح زقيتي. معايا انا تكبرت حتى انكسرت ...كامل الناس لي جرحتهم حسين ونتي وهشام وقفو معايا ..وصح كيما يقولو\nخوذ الراي لي يبكيك مش لي يضحكك ...انا تبعت هوايا ونسيت الصح نسيت اصلي ونسيت الناس لي تحبني وتخمم في صلاحي ..\nسمحولي غلطت وبزااف ..\nخلود عنقتها وتبكي كيفها: معليش المهم سلكت حكاية التصاور ...شفتي حسين شحال يحبك...يحبك لي يجيك مالباب وقريب باصا في جالك\nابتسام : امم صح بصح جرحتو ومزالو مجروح.\nخلود : امسحي دموعك تسلك نشالله واطلبي منو السماح .\nابتسام : نشالله\nخرج هشام مع سيدو وحكالو حكاية التصاور ..\nسيدو مخلوع : هذا كامل راه صاير وانا لا خبر ..\nعيطتلو خلود لهشام وفهماتو\nهشام : كيما قتلك حسين عاونها ووقف راجل معاها ضد المرخس لوخر.\nسيدو : والله عيب كبير ملقيتش وين نحط وجهي مع السيد.\nهشام : حسين ليزوم علا حسابو وولد حومتك ..واي واحد في بلاصتو يدير كيفو..\nحسين في خدمتو مقلق كان دا نومرو تاع ابتسام باش يسقسيها واش دارت فيها .\nحسين : شبيك ؟!.\nابتسام : ضربوني قتلوني .\nحسين قلبو وجعو مي عفس عليه خاطر مهما كان هي وصلت روحها.\nحسين: معليش ياك خوك وبغالك صلاحك...\nابتسام : علابالي .\nحسين : قلتيلهم عليا ؟؟\nابتسام: نن مقلتش مي خلود عيطت لهشام خطيبها جا سلكني منهم وفهمهم الحكاية .\nحسين : امم مليح ...\nابتسام : سمحلي حسين سمحلي بزااف معرفتش قيمتك حتى خسرتك...كنت معمية وضيعتك من بين يديا بلا مانفيق ..\nحسين تبسم: حسين مزالو يستنى فرصة وعمرك مراح تضيعيه ..ههه\nابتسام تبسمت حتى توجعت : اااي .\nحسين: موجوعة ؟؟!\nحسين : ماشي قدي ..نتي نهارات وتريحي مش كيما انا شهور ومزال قلبي مجروح مبراش .\nابتسام : حسين ...قلبي راهو مفتوح ليك وباب دارنا ..نعطيك حياتي كاملة ومنقدرش نرد وقفتك معايا اليوم .\nحسين : هه مذابيا نرجع ليك مي بشرط تحبيني مش ترجعيلي خيري\nابتسام تمسح في دموعها : نحبك والله نحبك\nحسين : هههههه ديجا\nابتسام : اذا محبيتكش اضربني.\nحسين ضحك بالصوت : ههههههه مهبولة منضربش عمري انا ...مي ندير لي عليا باش تحبيني متخميش.\nابتسام تبسمت: نشالله\nحسين: عيطلي خويا مالدار وقالي الحومة مقلبة عليك ..يلزم نفريها اليوم ابتسام راكي قابلة ؟!\nابتسام: وي قابلة قابلة .\nحسين : هههههه اوك .\nابتسام : المشاكل هذو كامل ونتا واقف وتتبسم\nحسين : فرحتك عندي بالدنيا باش تعرفي شحال نحبك.....هيا تهلاي في روحك من بعد..\nكوبا حسين ....كمل خدمتو وهبط للحومة...مدتلو ابتسام نومرو تاع سيدو ...عيطلو وقالو نتلاقاو فالبلاصة الفلانية..\nسيدو :اوك راني جاي\nلحق حسين عند سيدو هبط يمشي ومتبسم ..\nسيدو وقف يشوف فيه حس برهبة وهو قدامو لحسين خاطر حسين سلكهم من فظيحة كبيرة ..مي سيدو مكانش عارف بلي حسين يحبها لابتسام حسبالو سلكها برك .\nسيدو : يعطيك الصحة خويا حسين وقفتك معانا مننساهاش...هذو هوما ليزوم ..\nمتسمعش للهدرة فالحومة والهدرة الزايدة هاك تعرف استر حكاية التصاور ربي يسترك\nحسين تبسم وقرب لسيدو : راكم ولاد حومتي وملبكري ولي تقيسكم تقيسني.\nحسين : وشنو معيطتلكش على هذي .\nسيدو مستغرب : علاواش عيطتلي؟؟\nحسين: بعد موافقتكم ...حاب ناسبكم..نخطب بنتكم ابتسام ليا\nسيدو فرح تبسم متوقعش يخطبها بعد كامل واش صار.\nسيدو : خير النسبة وخير الرجال مي كثرة الهدرة متقلقكش ؟؟\nحسين ؛ قولهم حاب يديها ذراع ...يسكتو.\nسيدو ضحك فهمو لحسين بلي يحبها بابتسام من قبل وعينو فيها .\nسيدو: ارواح مرحبا بيك....مراحش نلقاو خير منك\nحسين : عيشك..\nوتخامسو ...حسين زير على يدو لسيدو..\nسيدو يشوف فيه ...حسين طلقو ومشا طلع في كاميوه.\nسيدو فهم بلي حسين تقهر منو كي ضربها مي من حقو مهما كان خوها وبغالها صلاحها..\nابتسام لحقها الخبر ماتت بالفرحة .. وتمت خطبتها لحسين ...\nواخيرا رجعت ليه ..\nمهما يكن مكاش لي يخمم فيك كيما الزوالي لانو يفهم معنى الحڨرة. ..الناس باخلاقها بقيمها وتربيتها مش بمستواها الدراسي ولا المعيشي ...يقولو ناس زمان اعطيني فاهم الله لا قرا...\nالنسا الرجال والرجال للمحنة والمحنة لي يقدر عليها. .\nومكانش كيما انسان زوالي يحطك في عينيه ويحافظ على شرفك ويعرف قيمة العايلة والشرف واعماق وقيم الاسرة المحافظة والمجتمع عامة .\nلحق عرس خلود وهشام حسين يكمل في بنيانو قبل.\nسيدو كان يحب يتزو ج قبل مي صونيا محبتش تخلي هشام وحدو...حبت تزوجو قبل ...\nخلود : هشام ...شكون قال راح نكون ليك.\nهشام : شكون هذا لي قال العكس نريبلو فمو هههه\nدخلها لبيتها رافدها وهي فرحانة ..\nهشام غمزها ويضحك : شفتي جبتك لداري ...تستعرفي 😁\nخلود تضحك : هههههه خلفتهالي وي نستعرف ..بصح انا فت جبتك.\nهشام: المهم جبتك انا ثان.\nخلود جبدت تليفونها : ساالفي.\nهشام: مسالفيش ...سالفي تاعك مربحتش عليه\nخلود : سيبون صورتك.\nهشام : 😑 درتي رايك درك تنحيها\nخلود هربتلو وتضحك وهو كيفها\nوهذي هي قصتنا لعبة العشاق...كلشي بدا بلعبة حتى المكتوب كتب ورجع كلشي واقع ..ولي مشا صواب ومع ربي فلخر ينصرو ومول النية ديما يربح...نشالله تكون عجبتكم القصة المليئة بالعبر وستفدتو منه.